

##### รายงานการวิจัย

##### เรื่อง

##### ............................................................................................................................................

##### ............................................................................................................................................

##### ............................................................................................................................................

##### ............................................................................................................................................

**โดย**

......................................................................

............................................................................................

**วิทยาลัย...................................................**

**สำนักงานคณะกรรมการการอาชีวศึกษา กระทรวงศึกษาธิการ**

2560

**บทคัดย่อ**

 การศึกษาครั้งนี้มีวัตถุประสงค์เพื่อ 1) สร้างและประเมินคุณภาพชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 (2) หาประสิทธิภาพของชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 ให้มีประสิทธิภาพตามเกณฑ์ 75/75 (3) เพื่อเปรียบเทียบผลสัมฤทธิ์ทางการเรียนโดยใช้ ชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 (4) ศึกษาความพึงพอใจของนักเรียนที่มีต่อชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

 กลุ่มตัวอย่างที่ใช้ในการทดลอง ได้แก่ นักเรียนระดับประกาศนียบัตรวิชาชีพ สาขาพณิชยการ สาขางานการบัญชี(3/1) วิทยาลัย…………………………………….. ที่ลงทะเบียนเรียนในภาคเรียนที่ 1 ปีการศึกษา 2555 จำนวน 30 คน ซึ่งได้มาโดยการสุ่มแบบกลุ่ม (Cluster Random Sampling) เครื่องมือที่ใช้ในการศึกษาประกอบด้วย (1) ชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 (2) แบบประเมินความคิดเห็นของผู้เชี่ยวชาญ ในการสร้างและหาคุณภาพภาพชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

 (3) แบทดสอบวัดผลสัมฤทธิ์ทางการเรียน (4) แบบประเมินความพึงพอใจของนักเรียนที่มีต่อชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 ผลการศึกษาพบว่า

1. ชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 มีคุณภาพอยู่ในระดับมากที่สุด มีค่าเฉลี่ย 4.75
2. ประสิทธิภาพของชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 มีค่าเฉลี่ยเท่ากับ 75.31/75.06 ซึ่งมีประสิทธิภาพสูงกว่าเกณฑ์
3. ผลสัมฤทธิ์ทางการเรียนของนักเรียนหลังเรียนด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 มีคะแนนเฉลี่ยจากการทดสอบหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05
4. ระดับความพึงพอใจของนักเรียนที่มีต่อชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 อยู่ในระดับมาก มีค่าเฉลี่ย 4.32

 (มีจำนวนทั้งสิ้น 209 หน้า)

**กิตติกรรมประกาศ**

 รายงานการวิจัยชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 เล่มนี้ สำเร็จลุล่วงไปด้วยดี ผู้รายงานขอกราบขอบคุณ นายชลอ การทวี ตำแหน่ง ครู วิทยฐานะ ครูเชี่ยวชาญ ….……………………………. ตำแหน่ง ...................................................... ......………………………….. ตำแหน่ง ครู วิทยฐานะ ครู.............................. และ…………………... ตำแหน่ง ครู วิทยฐานะ ...................................... ที่ได้ให้คำปรึกษา แนะนำข้อคิดต่าง ๆ ในการจัดสร้างชุดการเรียนรู้เล่มนี้

 ขอกราบขอบคุณ ผู้เชี่ยวชาญประเมินสื่อด้านเนื้อหา และแบบทดสอบประเมินผล การเรียนรู้ พร้อมทั้งคณะครูแผนก............................. วิทยาลัย…………………………………ทุกท่าน ที่ให้คำแนะนำสนับสนุน และช่วยเหลือทุก ๆ ด้านตลอดมา

 นอกจากนี้ผู้รายงานขอกราบขอบคุณบิดา มารดา ครอบครัว ญาติ พี่ น้อง และเพื่อน ๆ ทุกคนที่ให้กำลังใจ และช่วยเหลือในการจัดทำรายงานครั้งนี้จนสำเร็จได้ด้วยดี

 ……..…………………………….

 ………………

**สารบัญ**

หน้า

บทคัดย่อภาษาไทย ค

กิตติกรรมประกาศ ง

สารบัญ จ

สารบัญตาราง ซ

บทที่ 1 บทนำ 1

 1.1 ความเป็นมาและความสำคัญของปัญหา 1

 1.2 วัตถุประสงค์ในการศึกษาค้นคว้า 4

 1.3 สมมติฐานในการศึกษาค้นคว้า 5

 1.4 ขอบเขตของการศึกษาค้นคว้า 5

 1.5 นิยามศัพท์เฉพาะ 6

 1.6 ประโยชน์ที่คาดว่าจะได้รับ 7

บทที่ 2 เอกสารที่เกี่ยวข้องกับการศึกษา 8

 2.1 หลักสูตรมาตรฐานภาษาอังกฤษสำหรับผู้สำเร็จอาชีวศึกษา 8

 และคำอธิบายรายวิชา

 2.2 ความหมาย ประเภท องค์ประกอบ และประโยชน์ของชุดการเรียนรู้ 10

 2.3 ทฤษฎีทางจิตวิทยาการเรียนรู้ที่สัมพันธ์กันกับการผลิตชุดการเรียนรู้ 19

 2.4 เทคนิคและกระบวนการในการผลิตชุดการเรียนรู้ 22

 2.5 ความพึงพอใจ 35

 2.6 งานวิจัยที่เกี่ยวข้อง 37

บทที่ 3 วิธีดำเนินการศึกษา 40

 3.1 ประชากร และกลุ่มตัวอย่างที่ใช้ในการศึกษา 40

 3.2 เครื่องมือที่ใช้ในการศึกษา 40

 3.3 วิธีการสร้างเครื่องมือ 41

 3.4 การเก็บรวบรวมข้อมูล 45

 3.5 การวิเคราะห์ข้อมูล 46

 3.6 สถิติที่ใช้ในการวิเคราะห์ข้อมูล 47

 ประกอบการ

**สารบัญ (ต่อ)**

หน้า

บทที่ 4 ผลการวิเคราะห์ข้อมูล 51

 4.1 ผลการสร้าง และประเมินคุณภาพชุดการเรียนรู้วิชาภาษาอังกฤษสำหรับสถาน 51

 4.2 ผลการหาประสิทธิภพของชุดการเรียนรู้วิชาภาษาอังกฤษสำหรับสถาน 52

 ประกอบการ

 4.3 ผลสัมฤทธิ์ทางการเรียนที่เรียนด้วยชุดการเรียนรู้ วิชาภาษาอังกฤษสำหรับสถาน 53

 ประกอบการ

 4.4 ความพึงพอใจของนักเรียนที่มีต่อชุดการเรียนรู้ วิชาภาษาอังกฤษสำหรับสถาน 54

 ประกอบการ
5 สรุปผล อภิปรายผลและเสนอแนะ 56

 5.1 วัตถุประสงค์ของการศึกษา 56

 5.2 ประชากรและกลุ่มตัวอย่างที่ใช้ในการศึกษา 56

 5.3 เครื่องมือที่ใช้ในการศึกษา 56

 5.4 วิธีดำเนินการศึกษา 57

 5.5 สรุปผลการศึกษา 57

 5.6 อภิปรายผลการศึกษา 58

 5.7 ข้อเสนอแนะ 60

บรรณานุกรม 61

ภาคผนวก ก 64

 รายละเอียดของหลักสูตร 65

 ตารางวิเคราะห์หัวข้อ 66

 ตารางวิเคราะห์หัวข้อย่อย 67

 ตารางวิเคราะห์หลักสูตรรายวิชาและจุดประสงค์การเรียนรู้ 75

 ตารางวิเคราะห์จุดประสงค์และเนื้อหาของแบบทดสอบ 83

ภาคผนวก ข 84

 รายนามผู้เชี่ยวชาญ 85

 หนังสือเชิญผู้เชี่ยวชาญ 86

 หนังสือขออนุญาตเผยแพร่ชุดการเรียนรู้ 87

**สารบัญ (ต่อ)**

หน้า

 รายชื่อสถานศึกษาที่เผยแพร่ชุดการเรียนรู้ 88

 หนังสือตอบรับการเผยแพร่ผลงานทางวิชาการ 89

 แบบประเมินความคิดเห็นของผู้เชี่ยวชาญ 92

 ตารางการวิเคราะห์คุณภาพของชุดการเรียนรู้วิชา 123

ภาษาอังกฤษสำหรับสถานประกอบการ(2000-1235)

 แบบประเมินความพึงพอใจของผู้เรียน 132

 ตารางการวิเคราะห์ความพึงพอใจของผู้เรียน 134

 ตารางการวิเคราะห์แบบทดสอบเพื่อหาดัชนีความสอดคล้องระหว่าง 135

 จุดประสงค์การเรียนรู้ กับแบบทดสอบ

 ตารางการวิเคราะห์ความสอดคล้องระหว่างจุดประสงค์การเรียนรู้ 139

 กับแบบทดสอบ (กลุ่มเก่ง)

 ตารางการวิเคราะห์ความสอดคล้องระหว่างจุดประสงค์การเรียนรู้ 144

 กับแบบทดสอบ (กลุ่มอ่อน)

 ตารางแสดงค่าความยากง่าย (P) และค่าอำนาจจำแนก ( r หรือ D) 149

 ตารางแสดงผลต่างของคะแนนก่อนเรียน กับหลังเรียน 153

 คะแนนการทดสอบก่อนเรียน 169

 คะแนนการทดสอบหลังเรียน 171

 ตาราง t-Distributions 175

ภาคผนวก ค 176

 การหาประสิทธิภาพชุดการเรียนรู้ 177

 ตารางรางกำหนดหน่วยการเรียนรู้ 184

 แบบทดสอบวัดผลสัมฤทธิ์ทางการเรียน 186

 เฉลยแบบทดสอบวัดผลสัมฤทธิ์ทางการเรียน 207

ประวัติผู้วิจัย 209

**สารบัญตาราง**

ตารางที่หน้า

 1.1 แสดงผลสัมฤทธิ์ทางการเรียนเฉลี่ยแต่ละหน่วย รายวิชาภาษาอังกฤษสำหรับสถาน 3

 ประกอบการ (2000-1235) ปีการศึกษา 2550-2552

4.1 แสดงผลการสร้าง และประเมินคุณภาพชุดการเรียนรู้วิชาภาษาอังกฤษสำหรับสถาน 52

 ประกอบการ

 4.2 แสดงผลการหาประสิทธิภาพของชุดการเรียนรู้ครั้งที่ 1 กับนักเรียน 3 คน 52

 4.3 แสดงผลการหาประสิทธิภาพของชุดการเรียนรู้ครั้งที่ 2 กับนักเรียน 9 53

 4.4 แสดงการหาประสิทธิภาพของชุดการเรียนรู้ครั้งที่ 3 กับนักเรียน 20 คน 53

 4.5 แสดงผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชา 54

 ภาษาอังกฤษสำหรับสถานประกอบการ

 4.6 แสดงระดับความพึงพอใจของนักเรียนที่มีต่อการใช้ชุดการเรียนรู้ 54

 วิชา ภาษาอังกฤษสำหรับสถานประกอบการ

 ก-1 การวิเคราะห์หัวข้อ 66

 ก-2 การวิเคราะห์หัวข้อย่อย 67

 ก-3 การวิเคราะห์หลักสูตรรายวิชา และจุดประสงค์การเรียนรู้ 75

 ก-4 ตารางวิเคราะห์จุดประสงค์และเนื้อหาของแบบทดสอบ 83

 ข-1 แสดงการวิเคราะห์คุณภาพของชุดการเรียนรู้ของผู้เชี่ยวชาญ 123

 ข-2 แสดงการวิเคราะห์ความพึงพอใจของผู้เรียนจากการใช้ชุดการเรียนรู้ 134

 ข-3 แสดงการวิเคราะห์แบบทดสอบเพื่อหาค่าดัชนีความสอดคล้อง

 ระหว่างจุดประสงค์การเรียนรู้กับแบบทดสอบ 135

 ข-4 แสดงการวิเคราะห์ความสอดคล้องระหว่างจุดประสงค์การเรียนรู้ 139

 กับแบบทดสอบ (กลุ่มเก่ง)

 ข-5 แสดงการวิเคราะห์ความสอดคล้องระหว่างจุดประสงค์การเรียนรู้ 145

 กับแบบทดสอบ (กลุ่มอ่อน)

 ข-6 แสดงค่าความยากง่าย (p) และค่าอำนาจจำแนก (r หรือ D) 149

 ข-7 แสดงผลต่างของคะแนนก่อนเรียนกับหลังเรียน หน่วยที่ 1 153

 ข-8 แสดงผลต่างของคะแนนก่อนเรียนกับหลังเรียน หน่วยที่ 2 155

 ข-9 แสดงผลต่างของคะแนนก่อนเรียนกับหลังเรียน หน่วยที่ 3 157

 ข-10 แสดงผลต่างของคะแนนก่อนเรียนกับหลังเรียน หน่วยที่ 4 159

**สารบัญตาราง (ต่อ)**

ตารางที่หน้า

 ข-11 แสดงผลต่างของคะแนนก่อนเรียนกับหลังเรียน หน่วยที่ 5 161

 ข-12 แสดงผลต่างของคะแนนก่อนเรียนกับหลังเรียน หน่วยที่ 6 163

 ข-13 แสดงผลต่างของคะแนนก่อนเรียนกับหลังเรียน หน่วยที่ 7 165

 ข-14 แสดงผลต่างของคะแนนก่อนเรียนกับหลังเรียน หน่วยที่ 8 167

 ข-15 แสดงคะแนนการทดสอบก่อนเรียน 169

 ข-16 แสดงคะแนนการทดสอบหลังเรียน 171

 ข-17 แสดงผลต่างของคะแนนก่อนเรียนกับหลังเรียน รวม หน่วยที่ 1-8 173

 ข-18 แสดงตาราง t-Distributions 175

 ค-1 แสดงการหาประสิทธิภาพ (ผู้เรียน 3 คน) 177

 ค-2 แสดงการหาประสิทธิภาพ (ผู้เรียน 9 คน) 178

 ค-3 แสดงการหาประสิทธิภาพ (ผู้เรียน 20 คน) 180

 ค-4 แสดงตารางกำหนดหน่วยการเรียนรู้ 184

**บทที่ 1**

**บทนำ**

**1.1 ความเป็นมา และความสำคัญของปัญหา**

 โลกปัจจุบันเป็นสังคมของข้อมูล และข่าวสาร ความเจริญก้าวหน้า ความเคลื่อนไหว การเปลี่ยนแปลงทางด้านเศรษฐกิจ สังคม และวัฒนธรรม มีผลกระทบกันอย่างทั่วถึง และรวดเร็ว บุคคลในสังคมจะต้องติดต่อสื่อสาร พบปะ เพื่อดำเนินกิจกรรมทางสังคมเพิ่มมากขึ้น ไม่ว่าจะเป็นการสื่อสารความรู้สึกนึกคิด เพื่อให้เกิดความเข้าใจซึ่งกันและกัน การศึกษาหาความรู้ ข้อมูล และถ่ายทอดวิทยาการต่าง ๆ แก่กัน ภาษามีความจำเป็นอย่างยิ่งในการเจรจาต่อรองการค้าด้านเศรษฐกิจ และการประกอบอาชีพอย่างมีประสิทธิภาพ

 ความเจริญก้าวหน้าทางด้านอุตสาหกรรม วิทยาศาสตร์ และเทคโนโลยี มีความสะดวกรวดเร็วในการสื่อสาร ทำให้โลกแคบลง ประเทศต่าง ๆ มีความใกล้ชิดกัน ต้องพึ่งพาอาศัยกัน จึงจำเป็นต้องใช้ภาษาต่างประเทศ เพื่อประโยชน์ในการติดต่อสื่อสาร การศึกษาในระดับที่สูงขึ้น และทำให้มีวิสัยทัศน์กว้างไกล สามารถสื่อสารกับชาวต่างชาติได้อย่างถูกต้อง และเหมาะสม ภาษาอังกฤษเป็นภาษาสากลที่ทั่วโลกใช้กันอย่างแพร่หลาย ผู้ที่รู้ภาษาอังกฤษสามารถติดต่อสื่อสาร เข้าใจความคิด ทัศนคติ วัฒนธรรมของชนชาติอื่น ตลอดจนความเคลื่อนไหวของโลก ทั้งทางด้านการเมือง สังคม เศรษฐกิจ และการประกอบอาชีพในสถานประกอบการของชาวต่างชาติ

 ในปัจจุบันภาษาอังกฤษมีบทบาทสำคัญในชีวิตประจำวันของคนไทยมากขึ้น ทั้งด้านการศึกษา และการประกอบอาชีพ กระทรวงศึกษาธิการได้ตระหนักถึงความจำเป็น และความสำคัญของภาษาอังกฤษ จึงส่งเสริมให้มีการปรับปรุง และพัฒนากระบวนการเรียนการสอนวิชาภาษาอังกฤษ เพื่อพัฒนาความสามารถของผู้เรียนอย่างต่อเนื่อง ให้มีทักษะการฟัง พูด อ่าน และเขียน สามารถติดต่อสื่อสารและประกอบอาชีพได้

 พระราชบัญญัติการศึกษาแห่งชาติ พ.ศ. 2542 ได้ให้ความหมายของการศึกษาไว้ในมาตรา 4 “การศึกษา” หมายความว่า กระบวนการเรียนรู้เพื่อความเจริญงอกงามของบุคคลและสังคม โดยการถ่ายทอดความรู้ การฝึก การอบรม การสืบสานทางวัฒนธรรม การสร้างสรรค์จรรโลงความก้าวหน้าทางวิชาการ การสร้างองค์ความรู้อันเกิดจากการจัดสภาพแวดล้อม สังคมการเรียนรู้และปัจจัยเกื้อหนุนให้บุคคลเรียนรู้อย่างต่อเนื่องตลอดชีวิต และได้กำหนดความมุ่งหมาย และหลักการของการจัดการศึกษาว่าในมาตรา 6 การจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และคุณธรรม มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

 นอกจากนี้ พระราชบัญญัติการศึกษาแห่งชาติ พ.ศ. 2542 ยังกำหนดให้จัดการศึกษา โดยยึดผู้เรียนเป็นสำคัญ ตามมาตรา 22 ที่กำหนดว่า การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ

 หลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ.2546) เป็นหลักสูตรระดับประกาศนียบัตรวิชาชีพ หลังมัธยมศึกษาตอนต้น เพื่อพัฒนากำลังคนระดับฝีมือ ให้มีความชำนาญเฉพาะด้าน มีคุณธรรม บุคลิกภาพและเจตคติที่เหมาะสม สามารถประกอบอาชีพได้ตรงตามความต้องการของตลาดแรงงานอาชีพอิสระ สอดคล้องกับภาวะเศรษฐกิจและสังคมทั้งในระดับท้องถิ่นและระดับชาติ เปิดโอกาสให้เลือกเรียนได้อย่างกว้างขวาง เพื่อเน้นความชำนาญเฉพาะด้านด้วยการปฏิบัติจริง สามารถเลือกวิธีการเรียนตามศักยภาพและโอกาสของผู้เรียน ถ่ายโอนผลการเรียนสะสมผลการเรียน เทียบโอนความรู้และประสบการณ์จากแหล่งวิทยาการ สถานประกอบการ และสถานประกอบอาชีพอิสระได้ สนับสนุนการประสานความร่วมมือในการจัดการศึกษาร่วมกันระหว่าง และองค์กรที่เกี่ยวข้อง ทั้งภาครัฐและเอกชน เปิดโอกาสให้สถานศึกษา ชุมชนและท้องถิ่น มีส่วนร่วมในการพัฒนาหลักสูตรให้ตรงตามความต้องการและสอดคล้องกับสภาพชุมชน และท้องถิ่น และหลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ.2546) ประเภทวิชาพาณิชยกรรม สาขาพณิชยการ เพื่อให้เข้าใจหลักการและประยุกต์ใช้ภาษาไทย ภาษาอังกฤษ สังคมศึกษา วิทยาศาสตร์ คณิตศาสตร์ สุขศึกษาและพลศึกษา ในการพัฒนาตนเองและวิชาชีพ เพื่อให้เข้าใจหลักการและกระบวนการในงานพื้นฐานวิชาชีพและงานที่สัมพันธ์เกี่ยวข้องกับการพัฒนางานด้านพณิชยการ เพื่อให้เข้าใจหลักการ วิธีการและขั้นตอนในสาขางานที่เลือก เพื่อให้มีทักษะ มีประสบการณ์ กระบวนการในงานอาชีพตามสาขางานที่เลือก เพื่อให้มีทักษะในการทำงานร่วมกับผู้อื่น สามารถตัดสินใจแก้ปัญหาในการทำงาน เพื่อให้มีทักษะในการแสวงหาความรู้ มีความคิดริเริ่มสร้างสรรค์ สามารถพัฒนางานให้มีคุณภาพมากยิ่งขึ้น เพื่ออนุรักษ์ทรัพยากรและสิ่งแวดล้อม ใช้พลังงานอย่างคุ้มค่า และถูกวิธี เพื่อให้มีคุณธรรม จริยธรรม และคานิยมที่ดีต่องาน และเห็นแนวทางในทางประกอบอาชีพสุจริต (สำนักงานคณะกรรมการการอาชีวศึกษา,2546:8,14)

ภาษาอังกฤษเป็นวิชาที่เปิดสอนในสถานศึกษาสังกัดสำนักงานคณะกรรมการการอาชีวศึกษาทุกแห่งในฐานะภาษาต่างประเทศที่มีความสำคัญต่อการศึกษาวิชาชีพทุกสาขาวิชา และถือว่าทักษะภาษาอังกฤษเป็นทักษะพื้นฐานที่จำเป็นสำหรับการประกอบอาชีพไม่น้อยกว่าวิชาชีพอื่น อย่างไรก็ตามแม้ว่าจะมีการกำหนดให้เรียนภาษาอังกฤษเพิ่มมากขึ้น เพื่อให้นักเรียนนักศึกษามีความรู้และทักษะสำหรับออกไปประกอบอาชีพหรือเป็นพื้นฐานสำหรับการศึกษาในระดับที่สูงขึ้น แต่ความจริงกลับพบว่า ผลการเรียนวิชาภาษาอังกฤษของนักเรียนนักศึกษายังไม่เป็นที่พอใจ ทั้งด้านการอ่าน ฟัง พูด เขียน ซึ่งอาจมีสาเหตุมาจากปัญหาหลายประการ แต่ประการหนึ่งซึ่งเป็นที่ยอมรับกันทั่วไปก็คือ ครูขาดสื่อการเรียนการสอนที่จะนำไปใช้ในการสอนให้มีประสิทธิภาพ

 วิทยาลัย…………………….. เป็นสถานศึกษาที่เปิดสอนระดับประกาศนียบัตรวิชาชีพ(ปวช.) และประกาศนียบัตรวิชาชีพชั้นสูง(ปวส.) รับนักเรียนนักศึกษาในจังหวัด………………….. และจังหวัดใกล้เคียงเข้าเรียน ผู้รายงานได้รับมอบหมายให้สอนในรายวิชาภาษาอังกฤษสำหรับสถานประกอบการ รหัสวิชา 2000-1235 ระดับประกาศนียบัตรวิชาชีพ(ปวช.) ชั้นปีที่ 3 สาขาวิชาพณิชยการ จากการศึกษาปัญหาการเรียนการสอนรายวิชาภาษาอังกฤษสำหรับสถานประกอบการในปีการศึกษา 2551 จนถึงปัจจุบัน โดยการประเมินผลสัมฤทธิ์ทางการเรียน สังเกต สัมภาษณ์ สอบถามกับผู้เรียน และบันทึกหลังสอน พบว่าผู้เรียนส่วนใหญ่ขาดพื้นฐานในด้านหลักภาษาในการสื่อความหมายในทักษะการฟัง การพูด อ่านและเขียนได้ถูกต้อง จากตารางวิเคราะห์ผลการเรียนเฉลี่ยของผู้เรียนพบว่า ผู้เรียนมีผลสัมฤทธิ์ทางการเรียนเฉลี่ยมีแนวโน้มต่ำลงทุกปี ดังตารางที่ 1.1

 **ตารางที่ 1.1** แสดงผลสัมฤทธิ์ทางการเรียนเฉลี่ยแต่ละหน่วย รายวิชาภาษาอังกฤษสำหรับสถานประกอบการ รหัสวิชา 2000-1235 ปีการศึกษา 2551-2553

|  |  |  |  |
| --- | --- | --- | --- |
| ปีการศึกษา | จำนวนนักเรียน | ผลสัมฤทธิ์ทางการเรียนเฉลี่ย $\overbar{x}$ | $$\overbar{x}$$ |
| หน่วยที่1 | หน่วยที่ 2 | หน่วยที่ 3 | หน่วยที่ 4 | หน่วยที่ 5 | หน่วยที่ 6 | หน่วยที่7 | หน่วยที่ 8 |
| 2551 | 158 | 7.78 | 7.27 | 8.03 | 7.62 | 7.66 | 7.88 | 8.10 | 7.84 | 7.77 |
| 2552 | 165 | 7.65 | 7.03 | 7.82 | 7.45 | 7.60 | 7.79 | 8.02 | 7.78 | 7.64 |
| 2553 | 160 | 7.18 | 6.68 | 7.46 | 7.31 | 7.45 | 7.56 | 7.68 | 7.58 | 7.40 |

 จากตารางแสดงผลสัมฤทธิ์ทางการเรียนของนักเรียนซึ่งสอนโดยผู้รายงานพบว่า ผลการเรียนเฉลี่ยของผู้เรียนรวมทุกหน่วย $\overbar{x}$ มีค่าเฉลี่ยเท่ากับ 7.77 , 7.64 และ 7.40 ตามลำดับ ซึ่งจะเห็นว่ามีแนวโน้มลดลงทุกปี แสดงว่าการเรียนการสอนไม่บรรลุจุดประสงค์ตามที่หลักสูตรต้องการ ซึ่งสามารถวิเคราะห์สาเหตุได้หลายประการดังนี้

1. ครูผู้สอนไม่สามารถสอนในชั้นเรียนได้ เนื่องจากนักเรียนต้องออกฝึกงานในสถาน

 ประกอบการ 1 ภาคเรียน จึงไม่สามารถจัดสอนในชั้นเรียนเหมือนกลุ่มปกติได้

2. ครูผู้สอนไม่สามารถไปสอนนักเรียนในสถานประกอบการได้ เนื่องจากครูยังติดภาระ

 การสอนในรายวิชาอื่น ๆ ที่วิทยาลัย ฯ

3. ผู้เรียนไม่ได้รับการเสริมแรงให้อยากเรียนมากขึ้น

4. ผู้เรียนมีพื้นฐานความรู้ทางภาษาต่ำ รู้คำศัพท์น้อย ไม่กล้าสื่อสารกับผู้สอน ขาดความ

 มั่นใจ เกิดการวิตก กังวล เครียด ไม่มีความสุขในการเรียน ส่งผลให้ผู้เรียนมีเจตคติที่ไม่

 ดีต่อการเรียนวิชาภาษาอังกฤษ

จากปัญหาที่นักเรียนต้องออกฝึกงานในสถานประกอบการเป็นเวลา 1 ภาคเรียน จึงไม่สามารถจัดการเรียนการสอนในชั้นเรียนเหมือนกลุ่มปกติได้ จึงเป็นแรงจูงใจให้ผู้รายงานซึ่งเป็นครูผู้สอนวิชาภาษาอังกฤษสำหรับสถานประกอบการได้ดำเนินการจัดทำชุดการเรียนรู้ในรายวิชาดังกล่าวขึ้น เพื่อแก้ไขปัญหา และพัฒนากระบวนการเรียนการสอนวิชาภาษาอังกฤษสำหรับสถานประกอบการ รหัสวิชา 2000-1235 ให้ผู้เรียนมีผลสัมฤทธิ์ทางการเรียนสูงยิ่งขึ้น โดยวิเคราะห์จากคำอธิบายรายวิชาสามารถแบ่งหน่วยการเรียนรู้ออกเป็น 8 หน่วย ได้แก่

หน่วยที่ 1 Visiting the Company

หน่วยที่ 2 Getting the Job

หน่วยที่ 3 Using the Telephone

หน่วยที่ 4 Giving Directions and Locations

หน่วยที่ 5 Dealing with Problems

หน่วยที่ 6 Signs and Notices

หน่วยที่ 7 Talking about Business Activities

หน่วยที่ 8 Describing Working Life

**1.2 วัตถุประสงค์ในการศึกษาค้นคว้า**

 1.2.1 เพื่อสร้างและประเมินคุณภาพของชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

 1.2.2 เพื่อหาประสิทธิภาพชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ให้มีประสิทธิภาพ 75/75

1.2.3 เพื่อเปรียบเทียบผลสัมฤทธิ์ทางการเรียนของนักเรียนก่อนและหลังการเรียนด้วยชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235

1.2.4 เพื่อศึกษาความพึงพอใจของนักเรียนที่มีต่อการเรียน ด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

* 1. **สมมติฐานในการศึกษาค้นคว้า**

1.3.1 ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 มีคุณภาพในระดับมาก

1.3.2 ชุดการเรียนการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 มีประสิทธิภาพ 75/75

 1.3.3 ผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 หลังเรียนสูงกว่าก่อนเรียน อย่างมีนัยสำคัญ .05

 1.3.4 นักเรียนมีความพึงพอใจต่อการเรียนด้วยชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 อยู่ในระดับมากขึ้นไป

**1.4 ขอบเขตของการศึกษาค้นคว้า**

 1.4.1 ประชากรในการศึกษาค้นคว้าในครั้งนี้ ได้แก่ นักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี วิทยาลัย……………………………………….. ที่ลงทะเบียนเรียนวิชาภาษาอังกฤษสำหรับสถานประกอบการ รหัสวิชา 2000-1235 ในภาคเรียนที่ 1 ปีการศึกษา 2555 จำนวน 160 คน

 1.4.2 กลุ่มตัวอย่างที่ใช้ในการศึกษาค้นคว้าในครั้งนี้ เป็นนักเรียนระดับประกาศนียบัตรวิชาชีพ ชั้นปีที่ 3 สาขาพณิชยการ สาขางานการบัญชี (3/1) วิทยาลัย………………………………. ที่ลงทะเบียนเรียนในภาคเรียนที่ 1 ปีการศึกษา 2555 จำนวน 30 คน ซึ่งได้มาด้วยวิธีการสุ่มแบบกลุ่ม (Cluster Random Sampling)

 1.4.3 เนื้อหาที่ใช้ในการศึกษาค้นคว้า และทดลองในครั้งนี้ใช้เนื้อหา วิชาภาษาอังกฤษสำหรับสถานประกอบการ รหัสวิชา 2000-1235 ที่ผู้รายงานได้จัดสร้าง และพัฒนาขึ้นมา

 1.4.4 ระยะเวลาที่ใช้ในการทดลอง ดำเนินการทดลองในภาคเรียนที่ 1 ปีการศึกษา 2555

1.4.5 ตัวแปรที่ศึกษา

 1.4.5.1ตัวแปรอิสระ คือ ชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

1.4.5.2 ตัวแปรตาม

1) คุณภาพของชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

2) ประสิทธิภาพของชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

3) ผลสัมฤทธิ์ทางการเรียนหลังเรียนของนักเรียนที่เรียนด้วยชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ได้จากการทำแบบทดสอบหลังเรียนจบครบแต่ละหน่วย

4) ความพึงพอใจของนักเรียนในการเรียนด้วยชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

**1.5 นิยามศัพท์เฉพาะ**

1.5.1 ชุดการเรียนรู้ หมายถึง บทเรียนที่เรียนรู้ด้วยตนเองที่ผู้รายงานได้จัดทำ และพัฒนาขึ้นมาเพื่อช่วยในการสอนภาษาอังกฤษ รายวิชาภาษาอังกฤษสำหรับสถานประกอบการ รหัสวิชา 2000-1235 โดยแบ่งเนื้อหาออกเป็น 8 หน่วย ลักษณะเป็นหนังสือที่มีภาพประกอบ พิมพ์สีประกอบด้วยเนื้อหา ใบความรู้ แบบทดสอบก่อนเรียนและหลังเรียน

1.5.2 การประเมินคุณภาพ หมายถึง การประเมินคุณภาพของชุดการเรียนรู้ วิชาภาษา อังกฤษสำหรับสถานประกอบการ รหัสวิชา 2000-1235 โดยผู้เชี่ยวชาญ ซึ่งประเมินด้วยกัน 2 ด้าน คือ ด้านเนื้อหาใบความรู้ และแบบประเมินผลการเรียนรู้ (แบบฝึกหัดท้ายหน่วย) ทั้งหมด 8 หน่วย

1.5.3 ประสิทธิภาพของชุดการเรียนรู้ หมายถึง ประสิทธิภาพชุดการเรียนรู้วิชาภาษา อังกฤษสำหรับสถานประกอบการ ตามเกณฑ์ 75/75

 75 ตัวแรก หมายถึง ค่าคะแนนเฉลี่ยของผู้เรียนทั้งหมดที่ทำแบบฝึกหัด(ใบงาน)คะแนนจากใบมอบหมายงาน ระหว่างเรียนได้ค่าเฉลี่ยคะแนนรวมทั้ง 8 หน่วยไม่น้อยกว่าร้อยละ 75

 75 ตัวหลัง หมายถึง ค่าคะแนนเฉลี่ยของผู้เรียนทั้งหมดที่ทำแบบทดสอบหลังเรียนเสร็จสิ้นได้ค่าเฉลี่ยคะแนนรวมทั้ง 8 หน่วยไม่น้อยกว่าร้อยละ 75

1.5.4 ผลสัมฤทธิ์ทางการเรียน หมายถึง ความรู้ ความเข้าใจ ความสามารถของผู้เรียนที่เกิดจากการเรียนด้วยชุดการเรียนรู้ วิชาภาษาอังกฤษสำหรับสถานประกอบการ ซึ่งวัดได้จากการสอบด้วยแบบทดสอบทางภาคทฤษฎี ทั้งหมด 8 หน่วย

1.5.5 ความพึงพอใจ หมายถึง ทัศนคติ ความคิด และพฤติกรรมของนักเรียนระดับประกาศนียบัตรวิชาชีพ สาขางานการบัญชี วิทยาลัย………………………………………ที่เป็นกลุ่มตัวอย่าง จำนวน 30 คน ที่มีต่อการใช้ชุดการเรียนรู้ วิชาภาษาอังกฤษสำหรับสถานประกอบการ วัดได้จากการตอบแบบสอบถาม ความพึงพอใจ ที่มีลักษณะเป็นแบบมาตราส่วน ประมาณค่า 5 ระดับ

**1.6** **ประโยชน์ที่คาดว่าจะได้รับ**

1.6.1 ได้ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 หลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ. 2546) ตามเกณฑ์ที่กำหนด 75/75

1.6.2 นักเรียนมีผลสัมฤทธิ์ทางการเรียน วิชาภาษาอังกฤษสำหรับสถานประกอบการ รหัสวิชา 2000-1235 สูงขึ้นผ่านเกณฑ์ที่สถานศึกษากำหนด

1.6.3 ได้ตัวอย่างการนำเอาเทคโนโลยีและนวัตกรรมทางการศึกษามาใช้พัฒนาคุณภาพการเรียนกรสอนภายในสถานศึกษา เพื่อสนองนโยบาย

**บทที่ 2**

**เอกสาร และงานวิจัยที่เกี่ยวข้อง**

การดำเนินกิจกรรมการเรียนรู้ที่เน้นผู้เรียนเป็นสำคัญ เพื่อพัฒนาความรู้ความสามารถของผู้เรียนตามทักษะกระบวนการและคุณลักษณะที่พึงประสงค์ของผู้เรียนอาชีวศึกษา ประกาศนียบัตรวิชาชีพพุทธศักราช 2545 ปรับปรุง 2546 ประเภทพาณิชยกรรม สาขาพณิชยการ ผู้รายงานได้ศึกษาทฤษฎีและเอกสารงานวิจัยเพื่อเป็นแนวทางในการจัดทำชุดการเรียนรู้วิชาภาษาอังกฤษสำหรับสถานประกอบการดังต่อไปนี้

1. หลักสูตรมาตรฐานภาษาอังกฤษสำหรับผู้สำเร็จอาชีวศึกษา และคำอธิบายรายวิชา

2. ความหมาย ประเภท องค์ประกอบ และ ประโยชน์ของชุดการเรียนรู้

3. ทฤษฎีทางจิตวิทยาการเรียนรู้ที่สัมพันธ์กันกับการผลิตชุดการเรียนรู้

4. เทคนิคและกระบวนการในการผลิตชุดการเรียนรู้

5. ความพึงพอใจ

6. งานวิจัยที่เกี่ยวข้อง

**2.1 หลักสูตรมาตรฐานภาษาอังกฤษสำหรับผู้สำเร็จอาชีวศึกษา และคำอธิบายรายวิชา**

มาตรฐานภาษาอังกฤษสำหรับผู้สำเร็จอาชีวศึกษา ระดับประกาศนียบัตรวิชาชีพชั้นสูง

**ทักษะการฟัง - ตัวบ่งชี้**

1. โต้ตอบโดยใช้ภาษา ท่าทาง น้ำเสียงได้อย่างเหมาะสมตามมารยาททางสังคม

2. โต้ตอบในสถานการณ์ต่าง ๆ ที่ใช้ในชีวิตประจำวันและงานอาชีพ

3. ใช้ภาษาแสดงความสนใจ ความคิดเห็นและความรู้สึก ให้ข้อเสนอแนะ

4. จับใจความสำคัญจากเรื่องที่ได้ฟังเรื่องทั่วไปและงานอาชีพ

5. บอกรายละเอียดจากเรื่องที่ฟังทั้งเรื่องทั่วไปและงานอาชีพ

6. ปฏิบัติคำสั่ง ข้อพึงปฏิบัติ ขั้นตอนการทำงาน

**ทักษะการพูด - ตัวบ่งชี้**

1. สนทนาเรื่องราวในชีวิตประจำวัน และ งานอาชีพ เช่น การพูดโทรศัพท์ การนัดหมาย การซื้อ การขาย การเจรจาต่อรอง การให้ข้อมูลต่าง ๆ เกี่ยวกับงานอาชีพ

2. โต้ตอบการสัมภาษณ์งาน

3. นำเสนอ สาธิตผลงาน ผลิตภัณฑ์ของงานอาชีพ

4. บรรยายขั้นตอนการปฏิบัติงานอาชีพ

5. ใช้ภาษา น้ำเสียง และ ท่าทางในการสนทนาได้อย่างเหมาะสมตามมารยาททางสังคม

**ทักษะการอ่าน - ตัวบ่งชี้**

1. จับใจความสำคัญจากเรื่องที่อ่านเรื่องทั่วไปและงานอาชีพ

2. ระบุรายละเอียด วิเคราะห์ข้อมูลจากเรื่องที่อ่าน และนำมาประยุกต์ใช้ในชีวิตประจำวันและงานอาชีพ

3. ปฏิบัติตามคำสั่ง คู่มือการใช้เครื่องมืออุปกรณ์สำนักงาน แบบฟอร์ม ข้อพึงปฏิบัติ ข้อห้าม ข้อความเตือน ป้ายประกาศที่พบในชีวิตประจำวันและงานอาชีพ

4. บอกความหมายคำศัพท์ทางงานอาชีพอย่างน้อย 100 คำ

5. สรุปเรื่องที่อ่านด้านงานอาชีพที่เกี่ยวข้องกับสาขาอาชีพของตนโดยสืบจากแหล่งอ้างอิงต่าง ๆ เช่น อินเตอร์เน็ต หรือ สื่อสิ่งพิมพ์ประเทศต่าง ๆ

**ทักษะการเขียน - ตัวบ่งชี้**

1. เขียนประวัติ จดหมายสมัครงาน

2. กรอกแบบฟอร์มต่าง ๆ เช่น แบบฟอร์มใบสมัครงาน และเอกสารทางงงานอาชีพ

3. จดบันทึกข้อความทางโทรศัพท์ จดหมายในงานอาชีพ

4. เขียนจดหมายอิเล็กทรอนิกส์ ข้อความสื่อสารทางสังคมในโอกาสต่าง ๆ

5. เขียนรายงานสั้น ๆ เกี่ยวกับการปฏิบัติงาน ตามแบบฟอร์มจากสถานประกอบการ

**คำอธิบายรายวิชา** ภาษาอังกฤษสำหรับสถานประกอบการ รหัสวิชา 2000-1235 มีคำอธิบาย

รายวิชา ดังนี้

ศึกษา ปฏิบัติ การอ่าน การเขียนภาษาอังกฤษเบื้องต้นที่ใช้ในสถานประกอบการ การอ่านชื่อสถานที่ต่าง ๆ แผนกต่าง ๆ ตำแหน่งงาน ป้ายประกาศ เครื่องหมาย เอกสาร แผ่นพับต่าง ๆ สอบถาม – ให้ข้อมูลเบื้องต้นเกี่ยวกับสถานที่ทำงาน การต้อนรับผู้มาติดต่อ การรับโทรศัพท์ กรอกข้อมูลแบบฟอร์มในเอกสาร บันทึกการเรียนรู้ สรุปรวบรวมหลักฐานการเรียนรู้ภาษาอังกฤษ ประเมินผลความก้าวหน้าของตนเอง

 สรุปจาการวิเคราะห์จากคำอธิบายรายวิชาภาษาอังกฤษสำหรับสถานประกอบการ รหัส 2000-1235 มุ่งเน้นทักษะการสื่อสาร การอ่าน ละเขียนภาษาอังกฤษเบื้องต้นที่ใช้ในสถานประกอบการ และสรุปรวบรวมหลักฐานการเรียนรู้ภาษาอังกฤษ ประเมินผลความก้าวหน้าของตนเอง

**2.2 ความหมาย ประเภท องค์ประกอบ และ ประโยชน์ของชุดการเรียนรู้**

**ความหมายของชุดการเรียน**

นักการศึกษาหลายท่านได้ให้ความหมายของคำว่า “ชุดการเรียน” ไว้ดังนี้

ชัยยงค์ พรหมวงศ์ และคณะ (2521:12–13)กล่าวว่า ชุดการเรียนการสอนเป็นกระบวนการสอนแบบโปรแกรมชนิดหนึ่ง อาศัยระบบสื่อประสมที่สอดคล้องกับเนื้อหาและประสบการณ์ของแต่ละหน่วยมาช่วยในการเปลี่ยนแปลงพฤติกรรมการเรียนรู้ให้เป็นไปอย่างประสิทธิภาพ

ลัดดา ศุขปรีดี (2523:32) ให้ความหมายชุดการเรียนด้วยตนเองว่าเป็นการรวบรวมสื่อการสอนสำเร็จรูปให้ผู้เรียนได้ด้วยตนเองเป็นรายบุคคลหรือเป็นกลุ่มเล็กๆ ด้วยความสะดวกสบาย เพื่อให้บรรลุมุ่งหมายที่ตั้งไว้อย่างมีประสิทธิภาพ

กาญจนา เกียรติประวัติ (2524:174-175) กล่าวว่าความแตกต่างระหว่างคำว่าชุดการเรียน(Learning Package) และคำว่าชุดการสอน(Instructional Package) ว่าชุดการสอนเป็นคำที่ใช้มาตั้งแต่เดิม แต่การใช้ว่าชุดการสอนทำให้ครูเกิดแนวคิดสื่อการเรียนทั้งหลายที่จัดรวบรวมไว้เพื่อให้ครูเป็นคนลงมือใช้ ดังนั้นผู้ที่ทำกิจกรรมก็คือครู ผู้เรียนเป็นฝ่ายฟังและสังเกตในปัจจุบัน นักการศึกษาจึงหันมาใช้คำว่า ชุดการเรียน เพื่อย้ำถึงแนวการสอนที่ยึดผู้เรียนเป็นศูนย์กลางให้ผู้เรียนได้มีโอกาสใช้สื่อต่างๆ ในชุดการเรียนเพื่อการศึกษาด้วยตนเอง ซึ่งส่งผลให้ครูลดบทบาทในการสอนและสามารถนำไปใช้ในการเรียนซ่อมเสริมด้วยตนเองได้ ชุดการเรียนเป็นระบบสื่อผสมและการนำสื่อการเรียนเป็นศูนย์กลางให้ผู้เรียนมีโอกาสใช้สื่อต่างๆ ที่สัมพันธ์กับเนื้อหามาส่งเสริมให้เกิดการเปลี่ยนแปลงพฤติกรรมการเรียนรู้ตามวัตถุประสงค์อย่างมีประสิทธิภาพมากขึ้น หากเรียนในลักษณะนี้จะยึดผู้เรียนเป็นศูนย์กลางให้ผู้เรียนมีโอกาสใช้สื่อต่างๆในชุดการเรียนเพื่อศึกษาด้วยตนเอง โดยครูจะมีบทบาทน้อยลงเป็นการส่งเสริมการเรียนด้วยตนเอง เพื่อพัฒนาความรับผิดชอบของผู้เรียน

วาสนา ชาวหา ((2525:139) ได้กล่าวถึงชุดการเรียนรายบุคคลว่าชุดการเรียนการสอนที่จัดเป็นโปรแกรมทางการเรียนสำหรับผู้เรียนเรียนด้วยตนเองตามความสามารถ และความสนใจเป็นรายบุคคล เพื่อส่งเสริมความสามารถแต่ละบุคคลให้พัฒนาการเรียนรู้ของตนเองไปถึงขีดสุดความสามารถโดยไม่ต้องเสียเวลาคอยผู้อื่นหรือทำให้ผู้อื่นต้องคอย

นิพนธิ์ ศุขปรีดี (2526:74-75) ได้กล่าวถึงชุดการเรียนว่าเป็นการรวบรวมสื่อการเรียนสำเร็จรูปเพื่อให้ผู้เรียนได้ศึกษาด้วยตนเองอย่างสะดวก เพื่อให้บรรลุตามจุดประสงค์ที่ตั้งไว้ชุดการเรียนจะต้องประกอบด้วยสื่อต่างๆ ที่จะทำให้ผู้เรียนเข้าใจบทเรียนได้ดี โดยพิจารณาจากสื่อที่ตรงตามวัตถุประสงค์ที่ตั้งไว้เหมาะกับประสบการณ์ของผู้เรียน

ไชยยศ เรืองสุวรรณ (2526:196) ให้ความหมายว่าเป็นชุดการเรียนที่มีระบบของการนำสื่อประสมที่สอดคล้องกับเนื้อหาวิชาและประสบการณ์ของแต่ละหน่วยมาช่วยในการเปลี่ยนแปลงพฤติกรรมการเรียนรู้ของผู้เรียนแต่ละคนให้บรรลุตามจุดมุ่งหมาย
 วีระ ไทยพานิช (2529:34) กล่าวว่า ชุดการเรียน มีชื่อเรียกต่างๆกัน เช่น ชุดการสอนชุดการเรียนเบ็ดเสร็จ (Self-instructional Package) ชุดการสอนรายบุคคล (Individualized Learning Package) ซึ่งเป็นชุดของสื่อประสม(Multi-media) ที่จัดขึ้นสำหรับหน่วยการเรียน หัวข้อเนื้อหา และอุปกรณ์ของแต่ละหน่วยได้จัดไว้เป็นชุด หรือกล่อง หรือซอง ชุดการเรียนอาจมีรูปแบบ(Formats) ที่แตกต่างกันออกไปซึ่งส่วนมากจะประกอบด้วยคำชี้แจงหัวข้อ จุดมุ่งหมายการประเมินผลเบื้องต้น การกำหนดกิจกรรม และการประเมินผลขั้นสุดท้าย จุดมุ่งหมายสำคัญเพื่อการสอนนักเรียนเป็นรายบุคคล ให้นักเรียนมีความรับผิดชอบในการเรียนด้วยตนเอง

บุญเกื้อ ควรหาเวช (2530:66-67) ได้กล่าวถึงชุดการเรียนว่า ชุดการเรียนจัดว่าเป็นสื่อประสม ที่จัดขึ้นสำหรับหน่วยการเรียนจัดไว้เป็นชุดๆ บรรจุในซองหรือกล่อง ในการสร้างจะใช้วิถีระบบเป็นหลัก จึงทำให้มั่นใจได้ว่าชุดการเรียนจะช่วยให้ผู้เรียนได้รับความรู้

ยุพิน พิพิธกุล และอรพรรณ ตันบรรจง (2531:181) ได้กล่าวถึงความหมายของชุดการเรียนว่า ชุดการเรียนการสอนรายบุคคลเป็นชุดการเรียนการสอนที่ผู้เรียนเรียนด้วยตนเองในชุดการเรียนการสอนนี้ประกอบด้วย บัตรคำสั่ง บัตรกิจกรรม บัตรเนื้อหา บัตรแบบฝึกหัด หรือบัตรงานพร้อมเฉลย บัตรทดสอบพร้อมเฉลย ในชุดการเรียนการสอนนั้นจะมีสื่อการเรียนการสอนไว้พร้อม เพื่อให้ผู้เรียนใช้ประกอบการเรียนเรื่องนั้นๆ

ดวน เจมส์ (Duane Jame,1973:169) กล่าวถึงชุดการเรียนว่าเป็นชุดการเรียนรายบุคคล(Individualized Learning Package) อีกรูปแบบหนึ่ง ซึ่งจะช่วยให้ผู้เรียนได้สัมฤทธิ์ผลทางการเรียนตามเป้าหมาย ผู้เรียนจะเรียนไปตามอัตราความสามารถ และความต้องการของตนเอง

จากเอกสารดังกล่าว สรุปได้ว่าชุดการเรียน หมายถึงสื่อประสมสำเร็จรูปที่ผู้เรียนสามารถเรียนได้ด้วยตนเองเป็นบุคคลหรือกลุ่มย่อยตามอัตราความสามารถ ความถนัด ความชอบของตนเอง เพื่อให้บรรลุวัตถุประสงค์ที่ตั้งไว้ โดยผู้เรียนจะต้องทำกิจกรรมในบทเรียนด้วยตนเอง ครูจะเป็นผู้อำนวยความสะดวก ให้คำปรึกษา เมื่อเกิดปัญหาในการปฏิบัติกิจกรรมในชุดการเรียน

**ลักษณะและประเภทของชุดการสอน**

ลักษณะทั่วไปของชุดการสอนนั้น ชุดการสอน (Instructional Package) โดยแท้จริงแล้วจะประกอบด้วยชุดบทเรียน 2 ลักษณะคือ

1. เป็นชุดการสอนสำหรับครู (Teaching Package) เป็นการรวบรวมสื่อการสอนอย่างมีระบบครบวงจรมีความสมบูรณ์เพื่อให้ครูนำไปใช้สอนได้อย่างมีประสิทธิภาพโดยภายในชุดการสอนจะมีสื่อและข้อแนะนำในการใช้สื่อนั้น ๆ กับวิธีการสอนอย่างละเอียดชัดเจนพร้อมที่จะให้ครูนำไปใช้ได้อย่างไม่ยุ่งยาก

2. เป็นชุดการเรียน (Learning Package) เป็นชุดสำหรับผู้เรียนโดยเฉพาะ มีลักษณะเป็นบทเรียนสำเร็จรูป มีสื่อการสอนหลายประเภทเพื่อให้ผู้เรียนเรียนรู้ด้วยตนเองซึงอาจจะเป็นกลุ่ม

เล็ก ๆ หรือ เป็นรายบุคคลก็ได้

นักเทคโนโลยีการศึกษาทั้งต่างประเทศและในประเทศได้จัดแบ่งประเภทของชุดการสอนไว้หลากหลายแตกต่างกันออกไปดังนี้

**ประเภทของชุดการสอน** ชุดการสอนแบ่งตามลักษณะของกิจกรรมในชุดการสอนแล้วมี 3 ประเภท คือ

1. ชุดการสอนแบบบรรยาย หรือชุดการสอนสำหรับครูชุดการสอนประเภทนี้ เป็นชุดสื่อประสมที่ผลิตขึ้นมาสำหรับครูใช้สำหรับ ประกอบการบรรยายโดยจะกำหนดกิจกรรมที่ครูสามารถใช้ประกอบการบรรยาย เพื่อเปลี่ยนบทบาทการพูดบรรยายของครูให้ลดน้อยลงและเปิดโอกาสให้นักเรียนมีส่วนร่วมกิจกรรมการเรียนมากยิ่งขึ้น ภายในชุดการสอนจะจัดลำดับเนื้อหา และสื่อการสอนที่ครูจะใช้บรรยายในชั้นเรียนขนาดใหญ่หรืออาจจะเป็นกลุ่มย่อย ๆ ก็ได้ ครูผู้สอนจะมีบทบาทสำคัญในการดำเนินการใช้ชุดการสอนประเภทนี้

2. ชุดการสอนแบบกิจกรรมกลุ่ม หรือชุดการสอนแบบศูนย์การเรียนเป็นชุดการสอนที่จัดกิจกรรมการเรียนที่มุ่งเน้นที่ตัวผู้เรียนให้ทำกิจกรรม ร่วมกันโดยจะจัดกิจกรรมการเรียนในรูปแบบของศูนย์การเรียน ชุดการสอนประเภทนี้จะประกอบด้วยชุดกิจกรรมย่อยที่มีจำนวนเท่ากับศูนย์กิจกรรมที่แบ่งไว้ในแต่ละหน่วยการสอน ซึ่งในแต่ละศูนย์มีสื่อการเรียนหรือบทเรียนครบชุดตามจำนวนผู้เรียนในศูนย์กิจกรรมนั้น สื่อที่ใช้ในศูนย์จะเป็นสื่อที่ผู้เรียนสามารถเรียนรู้เป็นรายบุคคลหรือร่วมกันทั้งกลุ่มได้ การดำเนินกิจกรรมการเรียนผู้เรียนจะปฏิบัติตามคำสั่งชี้แจงในสื่อการสอนโดยที่ครูเป็นเพียงผู้ควบคุมดูแลและประสานให้การดำเนินกิจกรรมสมบูรณ์ที่สุดเท่านั้น

3. ชุดการสอนแบบรายบุคคล เป็นชุดสื่อประสมที่จัดระบบไว้เป็นขั้นตอนให้ผู้เรียนใช้เรียนด้วยตนเองตามลำดับขั้นตอนตามความสามารถของแต่ละบุคคล และสามารถประเมินผลความก้าวหน้าของตนเองได้ ครูผู้สอนจะทำหน้าที่เป็นที่ปรึกษาเมื่อผู้เรียนเกิดปัญหา ชุดการสอนนี้จะช่วยส่งเสริมและพัฒนาศักยภาพการเรียนรู้ของผู้เรียนแต่ละบุคคล ให้มีการพัฒนาไปได้จนสุดขีดความสามารถโดยไม่ต้องเสียเวลารอคอยผู้อื่น ซึ่งการสอนรายบุคคลจะเป็นลักษณะเดียวกันกับบทเรียนโมดูล (Instructional Modules) ซึ่งมีลักษณะและองค์ประกอบเป็นหน่วยการสอนย่อย สำหรับผู้เรียนใช้ในการเรียนแบบอิสระ โดยมีส่วนประกอบดังนี้

3.1 หลักการและเหตุผล

3.2 จุดประสงค์

3.3 แบบทดสอบก่อนเรียน

3.4 กิจกรรมการเรียน

3.5 แบบทดสอบความรู้ด้วยตนเอง

3.6 แบบทดสอบหลังเรียน

สมศักดิ์ อภิบายศรี (2537:37) ได้เปรียบเทียบความแตกต่างระหว่างชุดการสอนแต่ละประเภทเพื่อชี้ให้เห็นถึงพื้นฐานปรัชญาที่นำมาใช้ในชุดการสอนประเภทนั้น ๆ และให้เห็นถึงความแตกต่างเกี่ยวกับบทบาทของครูผู้สอน บทบาทของผู้เรียนตลอดทั้งกิจกรรมการเรียนการสอนที่กำหนดเอาไว้ในชุดการสอน ซึ่งมีข้อแตกต่างกันเพื่อให้ผู้ใช้ชุดการสอนได้เข้าใจและนำชุดการสอนเหล่านั้นไปใช้ได้อย่างมีประสิทธิภาพ

**ประเภทของชุดการเรียน**

ชัยยงค์ พรหมวงศ์ และคณะ (2521: 118-119) ได้จำแนกประเภทของชุดการเรียนการสอนแนวคิดในการผลิตชุดการเรียนการสอนออกเป็น 4 ประเภทดังนี้

1. ชุดการเรียนการสอนประกอบการบรรยาย เป็นชุดการเรียนการสอนที่มุ่งขยายเนื้อหาสาระการสอนแบบบรรยายให้ชัดเจนขึ้น โดยกำหนดกิจกรรมและสื่อการเรียนการสอนให้ครูใช้ประกอบการบรรยายให้ชัดเจนขึ้น บางครั้งจึงเรียกว่า “ชุดการเรียนการสอนสำหรับครู” ชุดการเรียนการสอนนี้จะมีเนื้อหาเพียงหน่วยเดียว และใช้กับผู้เรียนทั้งชั้น โดยแบ่งหัวข้อที่จะบรรยายและกิจกรรมตามลำดับขั้น ทั้งนี้เพื่ออำนวยความสะดวกแก่ครูผู้สอน และเปลี่ยนบทบาทการพูดของครูให้น้อยลง เป็นการเปิดโอกาสให้ผู้เรียนได้มีส่วนในการกิจกรรมการเรียนการสอนมากยิ่งขึ้น ชุดการเรียนการสอนประกอบการบรรยายนี้นิยมใช้กับการสอนในระดับอุดมศึกษา สื่อการสอนที่ใช้อาจเป็นแผ่นสำคัญ รูปภาพ ภาพยนตร์ โทรทัศน์ หรือกิจกรรมกลุ่ม เป็นต้น สื่อการสอนชุดการเรียนการสอนมักจะบรรจุในกลุ่มที่มีขนาดที่เหมาะสมแต่ถ้าเป็นวัสดุอุปกรณ์ที่มีราคาแพง หรือขนาดเล็กหรือขนาดใหญ่เกินไปตลอดจนเสียหายง่ายหรือเป็นสิ่งมีชีวิตก็จะไม่บรรจุในกล่อง แต่จะกำหนดไว้ในคู่มือครูเพื่อจัดเตรียมก่อนสอน

2. ชุดการเรียนการสอนสำหรับกิจกรรมแบบกลุ่ม เป็นชุดการเรียนการสอนที่มุ่งเน้นที่ตัวผู้เรียนได้ประกอบกิจกรรมร่วมกัน ครูจะเปลี่ยนบทบาทจากผู้บรรยายเป็นผู้แนะนำช่วยเหลือผู้เรียน ชุดการเรียนการสอนแบบกิจกรรมกลุ่มอาจจัดเรียนในห้องเรียนแบบศูนย์การเรียนชุดการเรียนการสอนแต่ละชุดจะประกอบด้วยชุดการสอนย่อย ที่มีจำนวนเท่ากับจำนวนศูนย์ที่แบ่งไว้ในแต่ละหน่วย ในแต่ละศูนย์มีชื่อหรือบทเรียนครบชุดตามจำนวนผู้เรียนในศูนย์กิจกรรมนั้นๆ ซึ่งจัดไว้ในรูปสื่อประสมอาจใช้เป็นสื่อรายบุคคล หรือทั้งกลุ่มใช้ร่วมกันได้ ในขณะกิจกรรมการเรียนหากมีปัญหาผู้เรียนสามารถซักถามครูได้เสมอ เมื่อจบการเรียนในแต่ละศูนย์แล้ว ผู้เรียนสนใจที่เรียนเสริมก็สามารถศึกษาได้จากศูนย์สำรองที่จัดเตรียมไว้โดยไม่ต้องเสียเวลารอคอยผู้อื่น

3. ชุดการเรียนการสอนรายบุคคล เป็นรายชุดการเรียนการสอนที่จัดไว้ให้ผู้เรียนเรียนด้วยตนเอง ตามคำแนะนำที่ระบุไว้ แต่อาจมีการปรึกษากันระหว่างเรียนได้ และเมื่อสงสัยไม่เข้าใจบทเรียนตอนไหนสามารถไต่ถามครูได้ การเรียนจากชุดการเรียนการสอนรายบุคคลนี้ นิยมใช้ห้องเรียนที่มีลักษณะพิเศษ แบ่งเป็นสัดส่วนสำหรับผู้เรียนแต่ละคน เรียกว่า “ห้องเรียนรายบุคคล” ชุดการเรียนการสอนรายบุคคลนี้นักเรียนอาจนำไปเรียนที่บ้านได้ด้วย โดยมีผู้ปกครองหรือบุคลากรอื่นๆ คอยให้ความช่วยเหลือ ชุดการเรียนการสอนรายบุคคลนี้เน้นหน่วยการสอนย่อย นิยมเรียกว่า “บทเรียนโมดูล” (Instructional Modules)

4. ชุดการเรียนการสอนทางไกล เป็นชุดการเรียนการสอนสำหรับผู้เรียนอยู่ต่างถิ่นต่างเวลา มุ่งสอนให้ผู้เรียนศึกษาด้วยตนเอง โดยไม่ต้องมาเข้าเรียนประกอบด้วยสื่อประเภทสิ่งพิมพ์รายการวิทยุกระจายเสียง วิทยุโทรทัศน์ ภาพยนตร์ และการสอนเสริมตามศูนย์บริการการศึกษา เช่น ชุดการเรียนการสอนทางไกลของมหาวิทยาลัยสุโขทัยธรรมาธิราช เป็นต้น

 คณะกรรมการพัฒนาการสอนและผลิตอุปกรณ์การสอนคณิตศาสตร์(2524:250-251)ได้แบ่งประเภทของชุดการเรียนการสอนออกเป็น 3 ประเภท ดังนี้

1. ชุดการเรียนการสอนสำหรับครูเป็นชุดสำหรับจัดให้ครูโดยเฉพาะมีคู่มือ และเครื่องมือสำหรับครู ซึ่งพร้อมจะนำไปใช้สอนเด็กเกิดพฤติกรรมที่คาดหวัง ครูเป็นผู้ดำเนินการและควบคุมกิจกรรมทั้งหมด นักเรียนมีส่วนร่วมกิจกรรมภายใต้การดูแลของครู

2. ชุดการเรียนการสอนสำหรับนักเรียน เป็นชุดการสอนสำหรับจัดให้นักเรียนเรียนด้วยตนเอง ครูมีหน้าที่เพียงจัดอุปกรณ์และมอบชุดการเรียนการสอนให้แล้วคอยรับรายงานผลเป็นระยะๆ ให้คำแนะนำเมื่อมีปัญหาและประเมินผลชุดการเรียนการสอนนี้จะฝึกการเรียนด้วยตนเอง เมื่อนักเรียนจบการศึกษาจากโรงเรียนไปแล้วก็สามารถศึกษาสิ่งต่างๆ ได้ด้วยตนเอง

3. ชุดการเรียนการสอนที่ครูและนักเรียนใช้ร่วมกัน ชุดนี้มีลักษณะผสมระหว่างชุดแบบที่ 1 และแบบที่ 2 ครูเป็นผู้คอยดูแลและกิจกรรมบางอย่างครูต้องเป็นผู้แสดงนำให้นักเรียนดูและกิจกรรมบางอย่างนักเรียนต้องทำด้วยตนเอง ชุดการเรียนการสอนแบบนี้เหมาะอย่างยิ่งที่จะให้นักเรียนระดับมัธยมศึกษา ซึ่งจะเริ่มฝึกให้รู้จักการเรียนด้วยตนเองภายใต้การดูแลของครู

วิชัย วงษ์ใหญ่ (2525:174-175)ได้แบ่งชุดการเรียนการสอนตามลักษณะของการใช้ ออกเป็น 3 ประเภท ดังนี้

1. ชุดการเรียนการสอนสำหรับการบรรยาย หรือเรียกอีกอย่างหนึ่งว่าชุดการเรียนการสอนสำหรับครูใช้ คือ เป็นชุดการเรียนการสอนสำหรับกำหนดกิจกรรมและสื่อการเรียนให้กับครูใช้ประกอบการบรรยาย เพื่อเปลี่ยนบทบาทการพูดของครูให้ลดน้อยลง และเปิดโอกาสให้นักเรียนร่วมกิจกรรมการเรียนมากยิ่งขึ้น ชุดการเรียนการสอนนี้จะมีเนื้อหาเพียงหน่วยเดียวและใช้กับนักเรียนทั้งชั้น

2. ชุดการเรียนการสอนสำหรับกิจกรรมแบบกลุ่ม ชุดการเรียนการสอนนี้ มุ่งเน้นที่ตัวผู้เรียนได้ประกอบกิจกรรมร่วมกัน และอาจจัดการเรียนการสอนในรูปศูนย์การเรียนรู้ชุดการเรียนการสอนแบบกลุ่มประกอบด้วยชุดการเรียนการสอนย่อยที่มีจำนวนเท่ากับศูนย์ที่แบ่งไว้แต่ละหน่วย ในแต่ละศูนย์ มีสื่อการเรียนหรือบทบาทครบชุด ตามจำนวนผู้เรียนในศูนย์กิจกรรมนั้น สื่อการเรียนอาจจัดอยู่ในรูปของการเรียนการสอนรายบุคคลหรือผู้เรียนทั้งศูนย์ใช้ร่วมกันได้

3. ชุดการเรียนสำหรับนักเรียน ใช้เรียนด้วยตนเองเป็นรายบุคคล ซึ่งประกอบด้วยสิ่ง

ต่าง ๆ เช่นเดียวกับชุดการเรียนการสอนสำหรับนักเรียนตามลำพังเป็นกลุ่มเล็กๆ

**องค์ประกอบของชุดการเรียน**

ในการสร้างชุดการเรียน เพื่อนำไปใช้ในการเรียนการสอนนั้น ผู้สร้างจะต้องศึกษาถึงองค์ประกอบของชุดการเรียนว่ามีองค์ประกอบหลักอะไรบ้าง เพื่อนำมากำหนดองค์ประกอบของชุดการเรียนที่สร้างขึ้น ซึ่งมีนักการศึกษาหลายท่านได้กล่าวถึงองค์ประกอบชุดการเรียน ดังนี้

ดวน เจมส์ (Duane Jame 1973:169) กล่าวถึง องค์ประกอบของชุดการเรียน 6 ประการ ดังนี้

1. มีจุดมุ่งหมายและเนื้อหา

2. บรรยายเนื้อหา

3. มีจุดประสงค์เชิงพฤติกรรม

4. มีกิจกรรมให้เลือกเรียน

5. มีกิจกรรมที่ส่งเสริมเจตคติ

6. มีเครื่องมือวัดผลก่อนการเรียน ระหว่างเรียน และหลังการเรียน

ลัดดา ศุขปรีดี (2523:32) กล่าวว่า ชุดการเรียนประกอบด้วยส่วนต่างๆ มีดังนี้

1. จุดประสงค์เชิงพฤติกรรมของบทเรียน

2. ทดสอบความรู้เดิมของผู้เรียน ซึ่งมีจุดมุ่งหมาย 2 อย่าง คือ 1) วัดความรู้เดิม

ของผู้เรียนว่าเข้าใจบทเรียนได้หรือไม่ และ 2) วัดความรู้เดิมของผู้เรียนว่ามีความรู้เกี่ยวกับบทเรียนมากน้อยเพียงใด

3. บัตรแนะนำวิธีการเรียนด้วยตนเอง

4. สื่อการเรียน

5. ข้อสอบหลังเรียน

กิตานันท์ มะลิทอง (2546:181) ได้กล่าวถึงองค์ประกอบชุดการเรียน ดังนี้

1. คู่มือสำหรับผู้สอนและสำหรับผู้เรียนในการใช้ชุดการเรียนการสอน

2. คำสั่งเพื่อกำหนดแนวทางในการเรียน

3. เนื้อหาสาระบทเรียน จะจัดอยู่ในรูปของสื่อต่างๆ เช่น สไลด์ เทป ฯลฯ

4. กิจกรรมการเรียน ให้ผู้เรียนทำรายงานหรือค้นคว้าต่อจากที่เรียนไปแล้ว

5. การประเมินเป็นผลแบบทดสอบที่เกี่ยวข้องกับเนื้อหาสาระบทเรียนนั้น

บุญชม ศรีสะอาด (2528:95-96) ได้กล่าวว่า ชุดการเรียนการสอนมีองค์ประกอบที่สำคัญ

4 ด้าน ดังนี้

1. คู่มือการใช้ชุดการเรียน เป็นคู่มือที่จัดทำขึ้นเพื่อให้ผู้ใช้ชุดการเรียนการสอนศึกษา และปฏิบัติตามเพื่อให้บรรลุวัตถุประสงค์อย่างมีประสิทธิภาพ อาจประกอบด้วยแผนการสอนสิ่งที่ครูต้องเตรียมก่อนสอน บทบาทของผู้เรียน การจัดชั้นเรียน (ในกรณีของชุดการเรียนการสอนที่มุ่งใช้กับกลุ่มย่อย เช่น ในศูนย์การเรียน)

2. บัตรงานเป็นบัตรที่มีคำสั่งว่าจะให้ผู้เรียนปฏิบัติอะไรบ้าง โดยระบุกิจกรรมตามลำดับขั้นตอนของการเรียน

3. แบบทดสอบวัดความก้าวหน้าของผู้เรียนเป็นแบบทดสอบที่จัดทำใช้สำหรับตรวจสอบว่าหลังจากการเรียนการสอนจบแล้ว ผู้เรียนเปลี่ยนแปลงพฤติกรรมตามจุดประสงค์การเรียนรู้ที่กำหนดไว้หรือไม่

4. สื่อการเรียนต่างๆ เป็นสื่อสำหรับผู้เรียนได้ศึกษามีหลายชนิดประกอบกันอาจเป็นประเภทสิ่งพิมพ์ เช่น บทความ เนื้อหาเฉพาะเรื่อง จุลสาร บทเรียน โปรแกรม หรืออาจเป็นประเภทโสตทัศนูปกรณ์ เช่น รูปภาพ แผนภูมิ เทปบันทึกเสียง ฟิลม์สคริป สไลด์ 2 X 2 นิ้วของจริง เป็นต้น

**ประโยชน์ของชุดการเรียน**

ลัดดา ศุขปรีดี (2523 : 33) กล่าวถึงคุณค่าของชุดการเรียน ดังนี้

1. ให้นักเรียนได้ศึกษาด้วยตนเองเป็นรายบุคคล หรือกลุ่มก็ ได้ชุดการเรียนสำหรับนักเรียนนั้นจะสร้างขึ้นให้นักเรียนทำตามคำแนะนำ ที่บอกไว้ในชุดการเรียนด้วยตนเอง

2. สร้างขึ้นเพื่อสำหรับหลักสูตรการศึกษาต่อเนื่อง (Continuous Progress Curriculum) ชุดการเรียนจะถูกสร้างขึ้นมาเป็นรายวิชา แต่ละรายวิชาถูกแบ่งเป็นหน่วยย่อยเป็นชุดการเรียนขึ้นชุดหนึ่ง ซึ่งเนื้อหาจะเรียงตามลำดับต่อเนื่องกันตั้งแต่ง่ายๆ ไปหายากและมีความสมบูรณ์ในตัวเอง ผู้เรียนมีโอกาสเลือกเรียนในแต่ละหน่วยได้ตามความสามารถและประสบการณ์เดิมจะเรียนอย่างใดก่อนและอย่างใดหลัง และจะเรียนให้ความก้าวหน้าไปเท่าใดก็ได้ไม่มีขีดจำกัด ชุดการเรียนเมื่อจบแต่ละหน่วยแล้วมีโอกาสติดตามผลหน่วยต่อไปได้ตามความสามารถของผู้เรียนนั้นๆ

3. เปิดโอกาสให้ผู้เรียนได้ลงมือกระทำกิจกรรมด้วยตนเองเป็นขั้นตอน และจะได้รับรู้ประสบการณ์แห่งความสำเร็จ เป็นการเสริมแรงที่จะทำให้ผู้เรียนในชั้นเรียนต่อไป ชุดการเรียนช่วยให้ทุกคนประสบความสำเร็จในการเรียนตามอัตราความสามารถของผู้นั้น

4. สร้างบรรยากาศในห้องเรียนให้เป็นที่พึงพอใจของผู้เรียน จะเรียนที่ไหนเมื่อใด และจะใช้เวลาเรียนนานเท่าใดก็ได้ ซึ่งไม่เหมือนกันหรือไม่ต้องเรียนไปพร้อมๆ กัน

กาญจนา เกียรติประวัติ (2524:61-62) กล่าวถึงประโยชน์ของชุดการเรียน ดังนี้

1. ช่วยเพิ่มประสิทธิภาพในการสอนของครู ลดบทบาทในการบอกของครู

2. ช่วยเพิ่มประสิทธิภาพในการเรียนของผู้เรียน เพราะสื่อประสมที่ได้จัดไว้ในระบบเป็นการเปลี่ยนกิจกรรมและช่วยรักษาระดับความสนใจของผู้เรียนอยู่ตลอดเวลา

3. เปิดโอกาสให้ผู้เรียนมีทักษะในการแสวงหาความรู้พิจารณาข้อมูลและฝึกความรับผิดชอบในการตัดสินใจ

4. เป็นแหล่งความรู้ที่ทันสมัย และคำนึงถึงหลักจิตวิทยาการเรียนรู้

5. ช่วยขจัดปัญหาการขาดแคลนครู เพราะผู้เรียนสามารถนำไปใช้ได้ทุกเวลา และไม่จำเป็นต้องใช้เฉพาะในโรงเรียน

นิพนธิ์ ศุขปรีดี (2526:76-77) กล่าวถึงคุณค่าของชุดการเรียน ดังนี้

1. ให้นักเรียนศึกษาด้วยตนเอง ชุดการเรียนสำหรับนักเรียนนั้น จะสร้างขึ้นให้นักเรียนใช้นักเรียนทำตามคำแนะนำที่บอกไว้ในชุดการเรียนนั้นๆ ด้วยตนเอง ศึกษาและเรียนรู้ตลอดจนตอบคำถามด้วยตนเอง

2. สร้างขึ้นสำหรับการศึกษาต่อเนื่อง ชุดการเรียนจะถูกสร้างขึ้นเป็นรายวิชา แต่ละรายวิชาแบ่งย่อยๆ ในแต่ละหน่วยสร้างชุดการเรียนขึ้น 1 ชุด แต่ละชุดเรียงลำดับตั้งแต่ง่ายไปหายากตามลำดับผู้เรียนจะเริ่มเรียนตั้งแต่ชุดแรกแต่ละชุดเรียงลำดับ ตั้งแต่ง่ายไปหายากตามลำดับ ผู้เรียนมีโอกาสเลือกเรียนในแต่ละสาขาที่ตนชอบได้ตามความพอใจ จะเรียนอย่างไรก่อนอย่างไรที่หลัง และจะให้นักเรียนก้าวหน้าไปเท่าไรก็ได้ไม่มีขีดจำกัด แต่ละรายวิชาที่มีหน่วยการสอนตามลำดับ เมื่อจบแต่ละหน่วยแล้วมีโอกาสติดตามความต้องการและความสามารถของผู้เรียน

3. เปิดโอกาสให้ผู้เรียนได้ใช้ความสามารถตามความต้องการของตนเอง

4. ผู้เรียนจะเรียนที่ไหน เมื่อไรก็ได้ตามความพอใจของผู้เรียนและผู้เรียนสามารถใช้เวลาเพียงใด

วาสนา ชาวหา (2525:139-140) ได้กล่าวถึงคุณประโยชน์ของชุดการเรียนไว้ว่า

1. นักเรียนสามารถเรียนได้ตามลำพังเป็นกลุ่มหรือรายบุคคล โดยไม่ต้องอาศัยผู้สอนและเป็นไปตามความสามารถของผู้เรียน ในอัตราความเร็วของแต่ละคน โดยไม่ต้องกังวลว่าจะตามเพื่อนไม่ทันหรือต้องเสียเวลาคอยเพื่อน

2. นักเรียนสามารถนำไปเรียนที่ไหนก็ได้ตามความสะดวก

3. แก้ปัญหาการขาดแคลนครูได้เป็นบางโอกาส อาจใช้ชุดการเรียนนี้กับนักเรียนเนื่องจากครูมีจำนวนไม่เพียงพอ หรือมีความจำเป็นมาสอนไม่ได้

4. ฝึกนักเรียนให้เรียนรู้โดยการกระทำที่นอกเหนือไปจากสภาพการณ์ ในชั้นเรียนปกติที่ปฏิบัติอยู่เป็นประจำ เป็นการสร้างประสบการณ์การเรียนรู้ให้แก่ผู้เรียนอย่างกว้างขวาง และเป็นการเน้นกระบวนการเรียนรู้มากกว่าเนื้อหา

วีระ ไทยพาณิช (2529:137) กล่าวว่า นำชุดการเรียนมาใช้ประโยชน์ ดังนี้

1. เป็นการฝึกให้ผู้เรียนมีความรับผิดชอบในการเรียนรู้ รู้จักทำงานร่วมกัน

2. เปิดโอกาสให้นักเรียนเลือกวัสดุการเรียนและกิจกรรมที่เขาชอบ

3. เปิดโอกาสให้นักเรียนได้ก้าวหน้าไปตามอัตราศักยภาพ ของแต่ละคน

4. เป็นการเรียนที่สนองความต้องการระหว่างบุคคล

5. มีการวัดผลตนเองบ่อยๆ ทำให้นักเรียนรู้การกระทำของตนเองและเป็นการสร้าง

 แรงจูงใจให้เกิดขึ้น

6. ผู้เรียนสามารถศึกษาได้ด้วยตนเอง และมีส่วนร่วมในการเรียนอย่างแท้จริง

7. เป็นการเรียนรู้ชนิด Active ไม่ใช่ Passive

8. ผู้เรียนจะเรียนที่ไหนเมื่อไรก็ได้ตามความพอใจของผู้เรียน

9. สามารถปรับปรุงสื่อความหมายระหว่างนักเรียนกับครู

จากประโยชน์ของชุดการเรียนที่นักศึกษากล่าวมานั้น ซึ่งสรุปได้ว่าชุดการเรียนมีประโยชน์ช่วยลดภาระการสอนของครู สามารถอำนวยความสะดวกแก่ครู เปิดโอกาสให้ผู้เรียนได้ใช้ความสามารถของตนเองในการแสวงหาความรู้ ชุดการเรียนจะเร้าความสนใจ และช่วยส่งเสริมความสำเร็จในการเรียนรู้ ผู้เรียนสามารถเรียนที่ไหนก็ได้ เมื่อไรก็ได้ตามความพร้อมของผู้เรียน นอกจากนี้ยังสามารถแก้ปัญหาความแตกต่างระหว่างบุคคล และทำให้ไม่เกิดความเบื่อหน่ายในการเรียน ช่วยถ่ายทอดเนื้อหา ประสบการณ์ที่ซับซ้อน สร้างความพร้อมให้ผู้สอนและประหยัดเวลาในการเตรียมการสอน

**2.3 ทฤษฎีทางจิตวิทยาการเรียนรู้ที่สัมพันธ์กันกับการผลิตชุดการเรียนรู้**

ทฤษฎีการเรียนรู้นั้นมีกลุ่มใหญ่ ๆ ที่สำคัญๆ อยู่ 3 กลุ่ม คือ

1. กลุ่มพุทธินิยม (Cognitive)

2. กลุ่มพฤติกรรมนิยม (Behaviorism)

3. กลุ่มมนุษยนิยม (Humanism)

ในแต่ละกลุ่มก็จะมีความเชื่อที่แตกต่างกันไป แต่ละทฤษฎีก็มุ่งที่จะยึดหลักการและทฤษฎีของตน เพื่อให้การเรียนการสอนประสบความสำเร็จ การผลิตชุดการสอนก็พยายามที่จะนำหลักการทฤษฎีทั้ง 3 กลุ่มนี้ มาใช้ในการสร้างหรือออกแบบเรียนในชุดการสอนเพื่อให้ผู้เรียนเกิดการเรียนรู้ โดยอาจจะเน้นที่ผู้เรียนเป็นศูนย์กลาง ดังจะให้เห็นแนวคิดทฤษฎีของกลุ่มต่างๆดังนี้

**1. กลุ่มพุทธินิยม** (Cognitive) แนวคิดกลุ่ม (Cognitive) เห็นว่าการศึกษาพฤติกรรมของมนุษย์นั้นมองเพียงพฤติกรรมที่แสดงออกอย่างเดียวนั้นไม่เพียงพอ ควรจะคำนึงถึงกระบวนการทางสมอง หรือกระบวนการทางความคิดเห็นซึ่งเป็นสาเหตุของพฤติกรรมโดยตรง ซึ่งนักจิตวิทยากลุ่มนี้จะมองเกี่ยวกับเรื่องการเรียนรู้ว่าเป็นเรื่องของการเกิด Insight หรือเป็นการเปลี่ยนแปลงความคิดเดิม และการเรียนรู้ซึ่งจะนำไปสู่ Insight นักจิตวิทยากลุ่มนี้ได้แก่ Bruner. Lewin. Kohler. Ausubel

การนำแนวคิดของกลุ่ม Cognitive มาใช้ในการเรียน

1.1 สร้างบรรยากาศที่มีลักษณะเป็นกันเอง นักเรียนควรรู้สึกมีอิสระที่จะแสดงความคิดเห็นโดยไม่ต้องกลัวการหัวเราะเยาะเย้ย สร้างบรรยากาศที่จะช่วยให้นักเรียนได้มองเห็นความสัมพันธ์ของข้อมูลต่างๆได้ด้วยตนเอง ให้ถือเสียว่าการกระทำผิดพลาดเป็นส่วนสำคัญส่วนหนึ่งของการเรียนรู้

1.2 การอภิปรายโดยมีโครงสร้างเสนอข้อความหรือคำถามเพื่อกระตุ้นให้เกิด Insight การจัดสิ่งแวดล้อมเป็นสิ่งสำคัญของการเรียนการสอนแบบ Discovery ที่จะก่อให้เกิด Insight

1.3 การอภิปรายถ้าออกนอกทางที่ครูกำหนดไว้ ให้พยายามดึงกลับเข้าเดิมไม่ให้เสียบรรยากาศ

1.4 การจัดบทเรียนโดยมีโครงสร้าง ถือว่าเป็นสิ่งสำคัญที่จะช่วยให้นักเรียนเข้าใจความสัมพันธ์ระหว่างสิ่งต่างๆ การที่จะต้องจัดบทเรียนให้มีโครงสร้าง ก็เพื่อจะช่วยให้นักเรียนประสบความสำเร็จในการเรียนบทต่างๆ

การนำหลักการ Cognitive มาใช้ในชุดการสอน จากความเชื่อการจัดบทเรียนโดยมีโครงสร้างถือว่าเป็นสิ่งสำคัญที่จะช่วยให้นักเรียนเข้าใจความสำคัญของสิ่งต่างๆลักษณะของชุดการสอนก็เป็นการเรียนรู้ที่ผู้เรียนพบคำตอบด้วยตนเอง ซึ่งนำหลักการที่ว่าเมื่อมนุษย์ทำสิ่งใดแล้วจะต้องการความสำเร็จ และต้องการทราบผลทันทีชุดการสอนจะจัดเนื้อหาให้เป็นระบบซึ่งก็เข้าหลักการของ Cognitive ที่ว่าการจัดบทเรียนโดยมีโครงสร้าง เพื่อช่วยให้ผู้เรียนเข้าใจความสัมพันธ์ของเนื้อหาเรื่องอย่างต่อเนื่องระหว่างความรู้ใหม่กับความรู้เดิม ชุดการสอนเริ่มต้นด้วยการ Pre – test และจบลงด้วยการ Post – test ซึ่งคล้ายหลักการของ Amusable ซึ่งจะต้องมีการตรวจสอบความรู้เดิมของผู้เรียนก่อนและจะต้องมีการลงท้ายด้วย Post – test นอกจากนั้นกิจกรรมของ Discovery มุ่งกิจกรรมในเรื่องศูนย์การเรียนซึ่งเป็นการวางแผนของแต่ละบุคคล ซึ่งศูนย์การเรียนนั้นมีชุดการสอนเป็นเครื่องสำคัญในการจัดกิจกรรมศูนย์

**2. กลุ่มพฤติกรรมนิยม** (Behaviorism) กลุ่มพฤติกรรมนิยม (Behaviorism หรือ S-R Associations) นักจิตวิทยาในกลุ่มนี้ให้ความสนใจศึกษาพฤติกรรมอย่างชัด ซึ่งสามารถวัดได้สังเกตได้และทดสอบได้ แนวความคิดกลุ่มนี้ ถือว่าสิ่งแวดล้อมหรือประสบการณ์จะเป็นตัวกำหนดพฤติกรรมและการเรียนรู้จะเกิดขึ้นเมื่อเชื่อมโยงสิ่งเร้าและการตอบสนอง การแสดงพฤติกรรมจะมีความถี่มากขึ้น ถ้าหากได้รับการเสริมแรงนักจิตวิทยาในกลุ่มนี้ได้แก่ Pavlov.Watson.Skinner. Thorndike.ซึ่ง Skinner ได้ให้ความเห็นเกี่ยวกับการเรียนรู้ว่า การเรียนรู้มี 2 ชนิด คือ

2.1 Classical Conditioning ซึ่งเกิดขึ้นเนื่องจากการมีสิ่งเร้าภายนอกมากระตุ้นให้คนแสดงพฤติกรรม ซึ่งมีลักษณะเป็นไปโดยอัตโนมัติ โดยอาศัยสิ่งเร้าที่ไม่ได้วางเงื่อนไข (UCS) เป็นพื้นฐานก่อน ถ้าอยากให้เกิดการเรียนรู้ ให้นำสิ่งเร้าที่ต้องการวางเงื่อนไข (CS) มาจับคู่กับสิ่งเร้าที่ไม่ต้องการวางเงื่อนไข (UCS) ในเวลาที่ใกล้เคียงกัน ทำซ้ำๆ (ฝึกฝน) ในที่สุดสิ่งที่วางเงื่อนไข (CS) ก็จะเกิดการตอบสนองโดยถูกวางเงื่อนไข (CR)

* 1. Operant Conditioning เป็นการเรียนรู้ที่ต้องเรียนต้องลงมือกระทำเองมิต้องรอให้สิ่งเร้าภายนอกมากระตุ้น แต่เกิดจากสิ่งเร้าภายในตัวผู้เรียนเองเป็นตัวกระตุ้นให้แสดงพฤติกรรม เช่น การกิน การเดิน การพูด ฯลฯ Skinner เห็นว่าพฤติกรรมของคนส่วนใหญ่จะมีลักษณะเป็น Operant Learning และสิ่งสำคัญที่ทำให้คนแสดงพฤติกรรมซ้ำเดิม คือ Reinforcement

 นอกจากนั้น Skinner ยังได้แสดงความคิดเห็นว่า ข้อเสียของการจัดการศึกษาตั้งแต่อดีตจนถึงปัจจุบัน มีดังนี้

1.) ครูไม่สามารถเสริมแรงได้อย่างทันท่วงที ต้องใช้เวลามากกว่าจะตรวจงานแต่ละคนเสร็จ และเมื่อเด็กสอบเสร็จแล้วก็ไม่สามารถให้ทราบผลได้ทันที

2.) เนื้อหาต่างๆที่จะนำมาสอนขาดการจัดขั้นตอนอย่างมีระบบระเบียบ บางครั้งยากเกินกว่าเด็กจะเข้าใจได้ การให้แบบฝึกหัดไม่มีความสัมพันธ์กัน

3.) การเสริมแรงไม่ทั่วถึงและไม่สม่ำเสมอ เพราะมีนักเรียนเป็นจำนวนมาก ครูจึงให้การเสริมแรงแก่นักเรียนไม่ทั่วถึง

การนำหลักการ Behaviorism มาใช้ในชุดการสอน ทฤษฎีการเรียนรู้กลุ่ม Behaviorism นั้น การสร้างชุดการสอนได้นำหลักการเสริมแรง Skinner มาใช้ นอกจากนั้นชุดการสอนยังสามารถแก้ปัญหาของการจัดการศึกษา 3 ข้อ ข้างต้น Skinner เสนอไว้ได้ด้วย เพราะ

1.) ชุดการสอนเป็นการเรียนด้วยตนเอง ผู้เรียนจะลงกระทำด้วยตนเอง ตัดสินใจในการเรียนครั้งนั้นๆ ด้วยตนเอง

2.) ชุดการสอนสามารถแก้ไขปัญหาของการเสริมแรงได้อย่างทั่วถึง เพราะเด็กที่เรียนจากชุดการสอน จะสามารถทราบผลการเรียนได้อย่างทันท่วงที เท่ากับเป็นการเสริมแรง และยังสามารถแก้ปัญหาในกรณีที่นักเรียนมากแต่ครูน้อย แบ่งเบาภาระตรวจงานของครูช่วยให้นักเรียนทราบผลการทำงานของตนเองให้ทันทีโดยไม่ต้องรอผลการตรวจงานจากครู ทำให้ครูสามารถเสริมแรงเด็กได้อย่างทั่วถึง

3.) ชุดการสอนมีการจัดเนื้อหาการเรียนเป็นระบบระเบียบ โดยการจัดเนื้อหาวิชาต่างๆ ที่สอนเข้าเป็นส่วนๆเรียงลำดับความยากง่ายมีลักษณะค่อยเป็นค่อยไป เพื่อให้เด็กประสบความสำเร็จทีละขั้นก่อน จะได้เป็นกำลังใจให้เรียนในขั้นต่อไป

**3. กลุ่มมนุษยนิยม** (Humanism) แนวคิดของกลุ่ม Humanism มีความเชื่อว่ามนุษย์มีความดีติดตัวมาแต่เกิด (Good – Active) มนุษย์เป็นผู้มีอิสระที่จะนำตนเองและพึงตนเองได้ มีอิสระที่จะกระทำสิ่งต่างโดยไม่ให้ผู้อื่นเดือนร้อน ซึ่งรวมทั้งตนเองด้วยมนุษย์เป็นผู้รับผิดชอบและเป็นผู้สร้างสรรค์สังคม นอกจากนั้นยังเน้นถึงการรับรู้ตนเองในด้านบวก และเชื่อว่าบุคคลจะต้องต่อสู้ดิ้นรน เพื่อตอบสนองความต้องการของตัวเองให้สมบูรณ์อยู่เสมอ นักจิตวิทยากลุ่มนี้ได้แก่ Rager, Maslow, Combs.การนำแนวความคิดของกลุ่ม Humanism มาใช้ในการเรียน

3.1. เปิดโอกาสให้ผู้เรียนตัดสินใจเลือกสิ่งต่างๆ ด้วยตนเองเท่าที่จะเป็นไปได้

3.2. สร้างบรรยากาศที่มีลักษณะอบอุ่นให้เป็นการยอมรับ และพยายามอย่างดีที่สุดที่จะสื่อความรู้สึกของครูที่เชื่อว่าทุกคนสามารถเรียนได้

3.3. ครูพยามยามทำตัวเป็นผู้อำนวยความสะดวก เป็นผู้คอยให้กำลังใจ ตลอดจนเป็นผู้คอยช่วยเหลือเท่าที่จะทำได้

3.4. ครูแสดงอารมณ์โกรธหรือไม่พอใจกับสถานการณ์ได้ แต่มิใช่แสดงอารมณ์กับตัวเด็ก

3.5. ครูจะต้องรับรู้หรือมีความรู้สึกกับตนเองในด้านบวกก่อน เพราะคนที่จะเห็นว่าคนอื่นมีความสามารถนั้น จะต้องมองเห็นว่าตนเองเป็นเช่นนั้นก่อน

3.6. พยายามทำอย่างดีที่สุด ที่จะช่วยให้เด็กพัฒนาความรู้สึกนึกคิดกับตัวเอง ในด้านบวก และครูควรหัดเป็นผู้ไวต่อความรู้สึกของเด็ก เช่น พยายามมองทุกสิ่งทุกอย่างให้เห็นดังที่เด็กเห็น สะท้อนให้เห็นว่าครั้งที่ครูเป็นเด็กก็เคยมีความรู้สึกเช่นนั้นเหมือนกัน เช่น ความรู้สึกกลัว ความรู้สึกอาย ฯลฯ

3.7. ถ้าเป็นไปได้จัดเวลาให้เด็กได้มีโอกาสทำความเข้าใจอารมณ์ความรู้สึกของอีกฝ่ายหนึ่งนั้นเอง

3.8. ฝึกให้เด็กทำความกระจ่างเกี่ยวกับค่านิยมของตนเอง โดยวิธีการดังต่อไปนี้

- กระตุ้นให้เด็กเห็นค่ากับสิ่งที่เลือกให้

- ช่วยให้เด็กสามารถหาตัวเลือกอื่นแทนได้ เมื่อพบกับสถานการณ์ที่ต้องเลือก

- ช่วยให้เด็กให้น้ำหนักกับตัวเลือกนั้นได้ เช่น ครูให้ตัวเลือกมา 3 ชุด ให้เด็กจัดลำดับพร้อมทั้งให้เหตุผลว่าทำไมจึงจัดลำดับเช่นนั้น

- กระตุ้นให้เลือกอย่างอิสระ

- กระตุ้นให้เด็กได้แสดงออกหรือทำตามสิ่งที่ตนเลือก

- ช่วยให้เด็กมีโอกาสแสดงพฤติกรรมตมที่ตนเองเลือกนั้น ซ้ำแล้วซ้ำอีก

* 1. ในการจัดการเรียนการสอนให้คำนึงถึง Affective Domain ควบคู่กับ Cognitive

Domain ซึ่งเป็นเป้าหมายสำคัญของกลุ่มมนุษยนิยม

**2.4 เทคนิคและกระบวนการในการผลิตชุดการเรียนรู้**

## ขั้นตอนในการผลิตชุดการสอน

ขั้นที่ 1 การวิเคราะห์เนื้อหา หมายถึง การจำแนกเนื้อหาวิชาออกเป็นหน่วยแยกย่อยลงไปจนถึงหน่วยระดับบทเรียน ซึ่งเป็นหน่วยที่ใช้สอนได้ 1 ครั้ง ชุดการสอนที่ผลิตขึ้นจึงเป็นชุดการสอนประจำหน่วยระดับบทเรียน คือ 1 ชุดการสอน สำหรับการสอนแต่ละครั้ง โดยส่วนที่จะต้องทำในการวิเคราะห์เนื้อหาคือ

1.1 การกำหนดหน่วย คือ การนำหน่วยเนื้อหาบทเรียนมากำหนดให้เป็นหน่วยระดับบทเรียน ซึ่งแต่ละหน่วย จะใช้สอนได้ประมาณ 60-80 นาที (1 คาบ มัธยม.อุดมศึกษา หรือ 3-4 คาบ ระดับประถมศึกษา)

1.2 การกำหนดหัวเรื่อง เป็นการนำแต่ละหน่วยมากำหนดเป็นหัวเรื่องย่อย ซึ่งเป็นส่วนสำคัญที่จะนำไปสู่การจัดกิจกรรมต่างๆได้

* 1. การกำหนดความคิดรวบยอด เป็นการเขียนข้อความที่เป็นสาระสำคัญของแต่ละหัวเรื่อง

#### ขั้นที่ 2 การวางแผนการสอน การวางแผนการสอนเป็นการคาดการณ์ล่วงหน้าว่า เมื่อครูเริ่มสอนโดยใช้ชุดการสอนจะต้องทำอะไรบ้างตามลำดับก่อนหลัง

#### ขั้นที่ 3 การผลิตสื่อการสอน เป็นการผลิตสื่อการสอนประเภทต่างๆ ตามที่กำหนดไว้ในแผนการสอน

#### ขั้นที่ 4 การทดสอบประสิทธิภาพชุดการสอน เป็นการประเมินคุณภาพชุดการสอน ด้วยการนำชุดการสอนไปทดลองใช้แล้วปรับปรุงให้มีคุณภาพตามเกณฑ์ที่กำหนดไว้

วิชัย วงษ์ใหญ่ ได้อธิบายขั้นตอนในการสร้างชุดการสอนไว้ดังนี้

1. ต้องศึกษาเนื้อหาสาระของเนื้อหาวิชาอย่างละเอียดว่า สิ่งที่จะนำมาทำเป็นชุดการสอนนั้นจะมุ่งเน้นให้เกิดการเรียนรู้อะไรกับผู้เรียน และวิเคราะห์แบ่งหน่วยการสอนการเรียนออกเป็นเรื่องย่อยๆ และพิจารณาให้ละเอียดเพื่อไม่ให้เกิดการซ้ำซ้อนในหน่วยอื่นๆ ควรจะเรียงลำดับเนื้อหาตามขั้นตอนจากพื้นฐานของผู้เรียน

2. เพื่อศึกษาเนื้อหาสาระแล้ว จากนั้นจึงตัดสินใจว่าจะทำการสอนแบบใด โดยกำหนดว่าผู้เรียนคือใคร (Who is Learning) จะให้อะไรแก่ผู้เรียน (Give What Condition) จะทำได้กิจกรรมอย่างไร (Does what activities) จะทำได้ดีอย่างไร (How well Criterion) สิ่งเหล่านี้เป็นเกณฑ์กำหนดการเรียน

3. กำหนดหน่วยการเรียนการสอน ประมาณเนื้อหาสาระว่า เราจะถ่ายทอดเนื้อหาสาระได้ตามกำหนดหน่วยการเรียนที่สนุก น่าเรียน ให้ความชื่นบานแก่ผู้เรียน หาสื่อการเรียนได้ง่าย พยายามศึกษาหลักการความคิดรวบยอดอะไรหัวข้อย่อยอะไรบ้าง แต่ละหัวเรื่องย่อยพยายามดึงเอาแกนหลักการเรียนรู้ออกมาให้ได้

4. กำหนดความคิดรวบยอดต้องสอดคล้องกับหน่วยและหัวเรื่อง โดยการสรุปหลักการเพื่อเป็นแนวทางในการจัดกิจกรรมการเรียน เพราะความคิดรวบยอดเป็นเรื่องของความเข้าใจอันเกิดจากประสบการณ์สัมผัสสิ่งแวดล้อม ซึ่งสมองจะสรุปแก่นแท้ของเรื่อง

5. จุดประสงค์การเรียนต้องสอดคล้องความคิดรวบยอดโดยกำหนดเป็นจุดประสงค์เชิงพฤติกรรม ซึ่งหมายถึงความสามารถของผู้เรียน แสดงออกมาหลังจากการเรียนแล้วถ้าผู้สอนกำหนดชัดเจนมากเท่าใด ก็ยังมีทางประสบความสำเร็จในการสอนมากเท่านั้น จึงต้องตรวจสอบจุดประสงค์การเรียนแต่ละข้อให้ถูกต้องและครอบคลุมเนื้อหา

6. การวิเคราะห์งานคือ การนำจุดประสงค์แต่ละข้อมา ทำการวิเคราะห์เนื้อหากิจกรรมการเรียนการสอน จากนั้นจึงลำดับกิจกรรมการเรียนให้เหมาะสมถูกต้องกับจุดประสงค์ที่ตั้งไว้

7. เรียงลำดับกิจกรรมการเรียนการสอนภายหลังจากที่นำจุดประสงค์การเรียนแต่ละข้อมาวิเคราะห์งานแล้ว โดยการจัดเรียงกิจกรรมทั้งหมดให้มารวมเป็นกิจกรรมการเรียนที่สมบูรณ์ที่สุด เพื่อไม่ให้เกิดการซ้ำซ้อนในการเรียน โดยคำนึงถึงพื้นฐานของผู้เรียน (Entering Behavior) วิธีดำเนินการให้เกิดขึ้นในการเรียนการสอน (Instructional Procedures) ตลอดจนการติดตามผล การประเมินผล การประเมินพฤติกรรมผู้เรียนที่แสดงออก เมื่อมีการเรียนการสอนแล้ว (Performance Assessment)

8. สื่อการเรียนคือ วัสดุอุปกรณ์และกิจกรรมที่ครูและนักเรียนต้องทำ เพื่อเป็นแนวทางในการเรียนรู้ ซึ่งครูต้องจัดทำและหามาไว้ให้เรียบร้อย ถ้าสื่อนั้นมีขนาดใหญ่โตหรือมีคุณค่ามากต้องจัดเตรียมเอาไว้ก่อน แล้วเขียนไว้ในคู่มือให้ชัดเจนว่าอยู่ที่ใด เช่น เครื่องบันทึกเสียง เครื่องฉายสไลด์ สิ่งของที่เก็บได้ไม่ทนทาน เน่าเปื่อยได้ เช่น ใบไม้ พืช สัตว์ เป็นต้น

9. การปะเมินผลคือ การตรวจสอบหลังการเรียนการสอนแล้วผู้เรียนได้มีการเปลี่ยนแปลงพฤติกรรมตามจุดประสงค์ที่เราตั้งใจไว้หรือไม่ การประเมินผลนี้จะใช้วิธีใดก็ได้แต่ต้องตรงกับจุดประสงค์ที่เราตั้งไว้ ถ้าหากว่าการประเมินผลไม่ตรงตามจุดหมายกำหนดไว้ ชุดการสอนที่สร้างขึ้นมาก็จะทำให้เสียเวลาและไม่มีคุณค่าตามที่ต้องการ

10. การทดลองใช้ชุดการสอน เพื่อหาประสิทธิภาพ เพื่อพิจารณารูปแบบของชุดการสอน จะสร้างออกตามลักษณะอย่างไร รูปแบบจะเป็นซอง แฟ้ม กล่องแล้วแต่ความสะดวกในการใช้ การเก็บรักษา ความสวยงาม ส่วนการหาประสิทธิภาพของชุดการสอนก็เพื่อปรับปรุงให้เหมาะสม โดยการนำไปทดลองกับกลุ่มผู้เรียนขนาดเล็กๆ ดูก่อน เพื่อตรวจสอบข้อบกพร่องและแก้ไขปรับปรุงเสียก่อนจึงนำไปทดลองกับผู้เรียนกลุ่มใหญ่ ต่อไป โดยกำหนดขั้นตอนดังนี้

10.1 ชุดการสอนนี้ต้องการทราบความรู้เดิมของผู้เรียนหรือไม่

10.2 การนำเข้าสู่บทเรียนนี้มีความเหมาะสมหรือไม่

10.3 การประกอบกิจกรรมการเรียนการสอน มีความสับสนวุ่นวายกับผู้เรียน และ ดำเนินเป็นไปตามขั้นตอนที่กำหนดไว้หรือไม่

10.4 การสรุปผลการเรียน เพื่อเป็นแนวทางไปสู่ความคิดรวบยอดหรือหลักการสำคัญของการเรียนรู้ในหน่วยนั้นๆ ดีหรือไม่หรือต้องการปรับเพิ่มเติมอย่างไร

10.5 การประเมินผลหลังเรียน เป็นการตรวจสอบพฤติกรรมการเรียนรู้ว่าเปลี่ยนหรือไม่ให้ความเชื่อมั่นมากน้อยเพียงใด

ชัยยงค์ พรหมวงศ์ และคณะ (2521:56) ได้อธิบายขั้นตอนการผลิตชุดการสอนอย่างมีระบบ ในการผลิตชุดการสอนแผนจุฬาหรือเรียกย่อๆ ว่า CHULA PLAN โดยมีรายละเอียดขั้นตอน 10 ขั้นตอนดังนี้

1. การกำหนดหมวดหมู่เนื้อหาและประสบการณ์เป็นการกำหนดหมวดวิชา กลุ่มประสบการณ์หรืออาจจะเป็นการบูรณาการกับเนื้อหาวิชาอื่น

2. กำหนดหน่วยการสอนในขั้นนี้ก็เป็นการแบ่งเนื้อหาวิชาออกเป็นหน่วย สำหรับการสอนในแต่ละครั้งซึ่งอาจเป็นหน่วยการสอนละ 60 นาที 120 นาที หรือ180 นาที โดยจะขึ้นอยู่กับเนื้อหาวิชาหรือระดับชั้น

3. กำหนดหัวเรื่องเมื่อกำหนดหน่วยการสอนแต่ละครั้งได้แล้ว ก็เป็นการแบ่งเนื้อหาของหน่วยการสอนนั้นให้ย่อยลงมาอย่างที่เรียกได้ว่า หัวเรื่อง โดยพิจารณาเนื้อหาและกิจกรรมการเรียนในเนื้อหานั้นๆ ประกอบกัน

4. กำหนดมโนทัศน์และหลักการเป็นการกำหนดสาระสำคัญจากหัวเรื่องในหน่วยนั้นๆ โดยพิจารณาว่าในหัวเรื่องนั้น มีสาระสำคัญหรือหลักเกณฑ์อะไรที่ผู้เรียนจะต้องเรียนรู้หรือให้เกิดขึ้นหลังจากเรียนจากชุดการสอน

5. กำหนดวัตถุประสงค์ เป็นการเขียนจุดประสงค์ของการสอนในหน่วยนั้น เพื่อจะทราบได้ว่าผู้เรียนควรจะต้องมีพฤติกรรมอย่างไร หลังจากที่เรียนในเรื่องนั้นแล้ว

6. กำหนดกิจกรรมการเรียนในชุดการสอนในแต่ละหน่วย จะต้องให้สอดคล้องกับวัตถุประสงค์เชิงพฤติกรรมที่กำหนดไว้ ซึ่งจะเป็นแนวทางในการผลิตสื่อการสอนต่อไป

7. กำหนดการประเมินผลเป็นการกำหนดวิธีการที่จะวัดดูว่าผู้เรียนเรียนแล้วสามารถบรรลุวัตถุประสงค์ของหน่วยเนื้อหานั้นๆ หรือไม่ โดยพิจารณาวัตถุประสงค์เชิงพฤติกรรมที่เตรียมไว้

8. การเลือกและผลิตสื่อการสอนในการนี้จะต้องพิจารณาว่า ลักษณะเนื้อหาและลักษณะผู้เรียนตามที่กำหนดไว้สื่อชนิดใดหรือกิจกรรมการเรียนแบบใดจึงจะเหมาะสมสอดคล้อง และทำให้ผู้เรียนบรรลุวัตถุประสงค์ของการเรียนได้มากที่สุด

9. การหาประสิทธิภาพชุดการสอนเมื่อสร้างชุดการสอนเสร็จเรียบร้อยแล้ว จำเป็นที่จะต้องนำชุดการสอนไปทดลองใช้เพื่อตรวจดูว่า ชุดการสอนนั้นสามารถทำให้ผู้เรียนเกิดการเรียนรู้ตามวัตถุประสงค์เพียงใดและหากพบว่า ยังมีข้อบกพร่องก็จะนำไปปรับปรุงแก้ไขจนทำให้การเรียนรู้จากชุดการสอนนั้นบรรลุวัตถุประสงค์ที่วางไว้

10. การใช้ชุดการสอนที่ผ่านการทดลองหาประสิทธิภาพและปรับปรุงแล้วจึงจะสามารถนำไปใช้ในห้องเรียนปกติได้ โดยจะมีขั้นตอนต่างๆ ในการใช้ดังนี้ คือ

10.1) ผู้เรียนทำแบบทดสอบก่อนเรียน เพื่อพิจารณาความรู้พื้นฐานของผู้เรียนก่อน

เรียนเนื้อหานั้นๆ

10.2) ขั้นนำเข้าสู่บทเรียน

10.3) ขั้นประกอบกิจกรรมการเรียนการสอน

10.4) ขั้นสรุปบทเรียน

10.5) ผู้เรียนทำแบบทดสอบหลังเรียน เพื่อพิจารณาว่าผู้เรียนบรรลุวัตถุประสงค์ขอการเรียนการสอนมากน้อยเพียงใด

ชัยยงค์ พรหมวงศ์ และคณะ(2521:56)ได้อธิบายให้คำจำกัดความหน่วยการสอนสำหรับชุดการสอนไว้ว่า หมายถึง ประสบการณ์หรือความรู้เนื้อหาหรือกิจกรรมการเรียนการสอนที่ผู้สอนใช้หรือสอนแก่ผู้เรียนในแต่ละครั้งของการสอน ซึ่งความยาวของการสอนจะขึ้นอยู่กับระดับชั้นและความยุ่งยากของเนื้อหา เช่น ระดับประถมศึกษาจะมีความยาวประมาณ 60 นาที เพราะความสนใจของเด็กในระดับประถมศึกษา จะมีระยะเวลาจำกัดเพียง 20 นาที โดยประมาณ ในขณะที่ผู้เรียนระดับชั้นสูงขึ้นก็จะมีความตั้งใจในการเรียนยาวนานขึ้น ดังนั้นหน่วยการสอนจึงสามารถกำหนดให้ระยะเวลายาวขึ้นเป็นครั้งละ 2-3 ชั่วโมงก็ได้

ในการแบ่งเนื้อหาตามหลักสูตรออกเป็นหน่วยการสอน หรือเป็นการสอนในแต่ละครั้งนั้นสามารถทำได้หลายวิธี ชัยยงค์ พรหมวงศ์ และคณะ (2521:58) ได้กำหนดวิธีการแบ่งเนื้อหาในรายวิชาออกเป็นหน่วยการสอนว่า มีแบบแผนที่นิยมใช้ด้วยกัน 4 แบบ คือ

1. แบ่งหน่วยการสอนตามที่มีผู้แบ่งไว้แล้ว เช่น ในตำราหรือแบบเรียนจะแบ่งเนื้อหาออกเป็นบทๆ เรียงลำดับไว้แล้วแต่ในบางครั้งจะพบว่า บางบทจะมีเนื้อหากิจกรรมมาก ในขณะที่บางบทจะมีเนื้อหาและกิจกรรมน้อย ดังนั้น อาจแบ่งบทออกเป็นหน่วยการสอนที่มากกว่า 1 ครั้งก็ได้ในบทนั้นๆ ซึ่งบางบทเนื้อหาอาจแบ่งได้เป็น 2-3 หน่วยการสอนในขณะที่บางบทอาจจะแบ่งออกได้ 5-6 หน่วยการสอนก็ได้

2. แบ่งตามความนิยมหรือรูปแบบที่เป็นที่ยอมรับของนักวิชาการในแต่ละสาขาวิชา เช่น ในด้านการแพทย์ อาจจะแบ่งตามระบบอวัยวะของร่างกาย เช่น ระบบขับถ่าย ระบบย่อยอาหาร ระบบหายใจ เป็นต้น

3. แบ่งตามที่กำหนดไว้ตามแผนการสอนของหลักสูตร โดยวิธีนี้ก็ให้ดูจากแผนการสอนในหลักสูตร ซึ่งมักจะแบ่งออกเป็นหน่วยใหญ่ๆ ไว้หลายหน่วยกำหนดคาบเวลาการสอนเอาไว้ ผู้สอนนำเนื้อหาในหน่วยใหญ่ ๆ ดังกล่าวมาแบ่งออกเป็นหน่วยการสอนกได้

4. แบ่งตามที่ผู้สอนเห็นว่าเหมาะสม วิธีนี้ไม่มีหลักเกณฑ์ที่แน่นอนตายตัวการแบ่งหน่วยขึ้นอยู่กับดุลยพินิจของผู้สอนอาจจะใช้ทั้ง 3 วิธีที่กล่าวมาแล้วนำมาผสมผสานกันโดยอาจจะเพิ่มเติมเนื้อหาตามความต้องการของท้องถิ่นลงไปด้วยก็ได้

ลำดับการแบ่งหน่วยเนื้อหาออกเป็นหน่วยย่อยตามรูปแบบการแบ่งเนื้อหาจากแผนการสอนเพื่อความสะดวก ควรจะแบ่งเนื้อหาออกเป็นเนื้อหาย่อยตามลำดับดังนี้

1. สำหรับหน่วยที่เนื้อหามากและจำนวนคาบมาก การแบ่งหน่วยเนื้อหาที่มีจำนวนคาบมากมีการแบ่งหน่วยเนื้อหาออกเป็นหน่วยย่อย และหน่วยย่อยลงไปอีก ดั้งนั้นอาจจะแบ่งเนื้อหาออกได้เป็นลำดับดังนี้

###### วิชา

###### หน่วยย่อย

## หน่วย

แผนการสอน

หน่วยการสอน

2. สำหรับหน่วยที่มีเนื้อหาน้อยและจำนวนคาบน้อย ในหน่วยที่มีเนื้อหาน้อยกำหนดคาบเวลาสอนไว้ไม่มาก ดังนั้น การแบ่งเนื้อหาก็มักจะแบ่งจากเนื้อหาจากหน่วย ไปเป็นหน่วยการสอนแต่ละครั้งเลย โดยการแบ่งสำหรับหน่วยที่มีเนื้อหาและจำนวนคาบเวลาการสอนน้อยจะแบ่งเนื้อหาตามลำดับดังนี้

หน่วย

หน่วยการสอน

วิชา

หน่วยย่อย

การกำหนดหัวเรื่องในชุดการสอน เมื่อเราสามารถกำหนดหน่วยการสอนที่จะผลิตชุดการสอนได้แล้วกิจกรรมขั้นต่อไปก็เป็นการแบ่งเนื้อหา ที่จะสอนในแต่ละครั้งนั้นออกเป็นเนื้อหาย่อย ๆ ลงไปอีกก็คือ หัวข้อเนื้อหาหรือ หัวข้อเรื่องนั่นเอง

หัวเรื่องในชุดการสอน หมายถึง เนื้อหาย่อย ๆ หรือกิจกรรมย่อยๆ ที่กำหนดให้ผู้เรียนได้เรียนหรือปฏิบัติ ซึ่งจะได้มาจากการแบ่งเนื้อหาในหน่วยการสอนออกเป็นเนื้อหาย่อยหรือกิจกรรมย่อย เพื่อช่วยให้ผู้สอนหรือผู้เรียนสามารถเห็นโครงร่างเนื้อหาที่จะต้องสอนหรือเรียนได้ชัดเจนยิ่งขึ้นและนอกจากนี้ ยังจะช่วยผู้สอนให้สามารถพิจารณาได้ว่าตนเองสอนได้ครบเนื้อหาตามกำหนดหรือไม่ และยังทำให้สามารถลำดับการสอนให้เป็นไปตามความเหมาะสมตามลำดับของเนื้อหา นอกจากนี้แล้ว ที่สำคัญก็คือ เมื่อจะเขียนวัตถุประสงค์เชิงพฤติกรรมก็จะสามารถเขียนได้ครอบคลุมเนื้อหาในการสอนครั้งนั้น ๆ ได้ โดยพิจารณาจากหัวเรื่องและความคิดรวบยอด

#### แบบแผนการแบ่งหัวเรื่อง การแบ่งหัวเรื่องอาจจะทำได้หลายวิธี ขึ้นอยู่กับลักษณะเนื้อหาหรือผู้แต่ง ชัยยงค์ พรหมวงศ์ และคณะ (2521:62-63) ได้สรุปแบบแผนของการแบ่งออกเป็น 4 แบบด้วยกัน คือ

1. หัวเรื่องแบบง่าย การแบ่งหัวเรื่องแบบง่าย เป็นการแบ่งตามลักษณะเด่นของเนื้อหาวิชาโดยยึดเอาลักษณะเด่นของเนื้อหามากำหนดเป็นหัวเรื่อง เช่น อาหารหลัก 5 หมู่ อาจแบ่งหัวเรื่องออกได้ 5 หัวเรื่อง คือ

หัวเรื่อง 1 อาหารหลักหมู่ 1 : โปรตีน

หัวเรื่อง 2 อาหารหลักหมู่ 2 : คาร์โบไฮเดรต

หัวเรื่อง 3 อาหารหลักหมู่ 3 : ไขมัน

หัวเรื่อง 4 อาหารหลักหมู่ 4 : เกลือแร่

หัวเรื่อง 5 อาหารหลักหมู่ 5 : วิตามิน

2. หัวเรื่องที่มีรูปแบบตายตัว เป็นการแบ่งหัวเรื่อง ตามที่มีการกำหนดรูปแบบไว้แล้ว โดยผู้เชี่ยวชาญในสาขาวิชาต่าง ๆ และเป็นที่ยอมรับของบุคคลในกลุ่มเนื้อหาวิชานั้น ๆ เช่น เนื้อหาเกี่ยวกับวิชาการเกษตรกรรม เรื่องโรคพืชโดยไม่ว่าโรคที่เกิดจะเกิดกับพืชชนิดใดก็ตาม การแบ่งเนื้อหาออกเป็นหัวเรื่องก็อาจจะแบ่งออกได้เป็นหัวเรื่องคล้าย ๆ กัน คือ

2.1 โรคและลักษณะ

2.2 ลักษณะพืชที่เกิดโรค

2.3 สาเหตุของการเกิดโรค

2.4 การป้องกันโรค

2.5 การรักษาโรค

3. หัวเรื่องแบบบูรณาการ การแบ่งหัวเรื่องที่เกี่ยวโยงกับเนื้อหาวิชาอื่นๆ โดยจะเกี่ยวโยงเข้ากับประสบการณ์เดิมของผู้เรียน การแบ่งหัวเรื่องแบบนี้ค่อนข้างยาก เพราะจะต้องโยงเข้ากับส่วนอื่นๆ และจะต้องสอดคล้องกันด้วย เช่น หน่วยการสอนเรื่อง “การเลี้ยงปลาในบ่อ “อาจแบ่งหัวเรื่องออกได้เป็น

3.1 ลักษณะของปลาที่เลี้ยง (โยงรูปทรงทางเลขาคณิต)

3.2 การเตรียมบ่อปลา (โยงประสบการณ์เดิมของนักเรียน)

3.3 ระยะเวลาการเลี้ยงและการให้อาหารปลา (โยงการคำนวณทางคณิตศาสตร์)

3.4 เครื่องมือจับปลา (โยงกลุ่มวิชางานประดิษฐ์จักสาน)

3.5 การจำหน่าย (โยงการค้าขายและการจัดการ)

4. หัวเรื่องแบบยึดระดับสติปัญญา เป็นการแบ่งหัวเรื่อง ให้ผู้เรียนได้รับความรู้ตามระดับสติปัญญา 6 ขั้น ของเบนจามินบลูม ซึ่งประกอบไปด้วยขั้นต่าง ๆ คือ

4.1 ขั้นความรู้ ความจำ (Knowledge)

4.2 ขั้นความเข้าใจ (Comprehension)

4.3 ขั้นประยุกต์ใช้ (Application)

4.4 ขั้นวิเคราะห์ (Synthesis)

4.5 ขั้นประเมินผล (Evaluation)

ในการแบ่งหัวเรื่องแบบยึดระดับสติปัญญาค่อนข้างยาก เนื่องจากจะต้องพยายามพิจารณาแบ่งหัวเรื่องและจัดกิจกรรมการเรียนการสอน ให้ผู้เรียนสามารถได้รับความรู้ตามระดับสติปัญญาทั้ง 6 ขั้น ซึ่งการเรียนการสอนโดยทั่วไปจะเน้นในเพียง 2 ระดับเท่านั้น คือ ระดับความรู้ ความจำมากที่สุด รองลงมาคือในระดับความเข้าใจเท่านั้น ดังนั้น ผู้สอนจึงต้องมีความเข้าใจระดับความรู้ที่เกิดขึ้นกับผู้เรียนในทั้ง 6 ระดับด้วย เพื่อที่จะสามารถแบ่งหัวเรื่องและกำหนดกิจกรรมการเรียนการสอนให้เหมาะสมได้

การแบ่งจำนวนหัวเรื่อง ในการแบ่งหัวเรื่องว่าจะมีจำนวนกี่หัวเรื่องในการสอนแต่ละหน่วยการสอน จะขึ้นอยู่กับประเภทของชุดการสอน และเวลาในการสอนหน่วยนั้น ๆ

การแบ่งหัวเรื่องสำหรับชุดการสอนแบบบรรยาย การแบ่งหัวเรื่องสำหรับชุดการสอนแบบบรรยายอาจจะแบ่งหัวเรื่องออกได้ถึง 3-6 หัวเรื่องก็ได้ ที่จะครอบคลุมเนื้อหาในการสอนในครั้งนั้น ๆ ซึ่งจะช่วยให้ผู้สอนสามารถสอนได้ตามลำดับและครบถ้วนเนื้อหาที่ต้องการจะสอน ในลักษณะการสอนแบบบรรยาย ผู้สอนสามารถสอนได้ครบถ้วนและเสร็จสิ้นตามเวลาได้ ไม่ว่ากำหนดเวลาของหน่วยนั้น ๆ จะเป็น 60 นาที หรือ 120 นาที

การแบ่งหัวเรื่องสำหรับชุดการสอนแบบกิจกรรมกลุ่ม หรือ แบบศูนย์การเรียนสำหรับชุดการสอนแบบกิจกรรมกลุ่มหรือศูนย์การเรียน จำนวนหัวเรื่องจะขึ้นอยู่กับจำนวนเวลาในการสอนครั้งนั้นๆ ในระดับชั้นประถมศึกษา ซึ่งมักจะจัดการเรียนการสอนครั้งละ 3 คาบ หรือ 60 นาที เมื่อหักจำนวนเวลาที่ใช้ไป ในการสอบก่อนเรียน การนำเข้าสู่บทเรียน การสรุปบทเรียนและการทดสอบหลังเรียนแล้ว จะเหลือเวลาสำหรับทำกิจกรรมกลุ่มในศูนย์การเรียนหรือในหัวเรื่องเพียงประมาณ 32 นาทีเท่านั้น ซึ่งหากแบ่งหัวเรื่องออกเป็น 2 หัวเรื่อง นักเรียนก็จะมีเวลาปฏิบัติกิจกรรมในแต่ละศูนย์ได้ประมาณ 16 นาที ก็จะสามารถปฏิบัติกิจกรรมการเรียนได้เหมาะสมกับเวลา

การเขียนมโนทัศน์ การกำหนดหัวเรื่องที่จะผลิตชุดการสอน ได้หัวเรื่องที่จะผลิตชุดการสอนได้แล้ว ขั้นต่อไปก็ควรจะเป็นการเขียนมโนทัศน์ (Concept) สำหรับแต่ละหัวเรื่องโดยที่ถ้าหากว่ามีหัวเรื่องจำนวนเท่าใดมโนทัศน์ ก็จะต้องมีจำนวนเท่ากับหัวเรื่องหรือมากกว่าก็ได้

การผลิตชุดการสอนจำเป็นต้องกำหนดมโนทัศน์ให้ชัดเจน เพื่อความสะดวกในการวัดผลและประเมินผลว่าหลังจากการเรียนแล้ว ผู้เรียนเกิดการเรียนรู้หรือไม่เพียงไร มโนทัศน์ (Concept) มีผู้ใช้คำภาษาไทยหลายคำด้วยกัน เช่น สังกัปมโนทัศน์ มโนมติ ความคิดรวบยอดและสาระสำคัญ สำหรับระบบการผลิตชุดการสอนแผนจุฬา

ชัยยงค์ พรหมวงศ์ นิยมใช้คำว่า มโนทัศน์ โดยให้ความหมายคำนี้ว่า มโนทัศน์ หมายถึง การสรุปความคิดของบุคคลที่มีต่อวัตถุ เรื่องราวหรือเหตุการณ์โดยแยกคุณลักษณะที่ต่างกันออกไปจัดเป็นกลุ่มหรือหมวดหมู่ โดยที่แต่ละคนอาจจะมีมโนทัศน์ต่อสิ่งเดียวกันแตกต่างกันออกไปตามประสบการณ์เดิมของคนนั้น ๆ แต่ก็ยังคงมีพื้นฐานของคุณลักษณะของสิ่งนั้น ๆ อยู่

วิธีเขียนมโนทัศน์ มโนทัศน์ เป็นการเน้นถึงการนำเอาลักษณะต่าง ๆ ที่เหมือนกันของสิ่งเหล่านั้นมารวมกันเป็นกลุ่ม เป็นชนิดหรือประเภทเดียวกัน นั่นคือการแยกลักษณะเด่นของสิ่งเหล่านั้นออกมาให้ชัดเจนขึ้น ดังนั้น การเขียนมโนทัศน์จึงเป็นการเขียนข้อความที่แสดงถึงลักษณะเด่นของสิ่งเหล่านั้น

ชัยยงค์ พรหมวงศ์ และคณะ( 2521:71-72 ) กล่าวถึงการเขียนมโนทัศน์หรือความคิดรวบยอดว่าทำได้โดยการกำหนดลักษณะเด่นของวัตถุ หรือ เหตุการณ์ที่จะเขียนมโนทัศน์ โดยแยกเป็น 2 ประเภท คือ ( 1 ) ลักษณะจำเพาะ และ( 2 ) ลักษณะประกอบ

1. ลักษณะจำเพาะ เป็นลักษณะสำคัญที่มีเฉพาะตัวของวัตถุหรือเหตุการณ์นั้น ๆ

2. ลักษณะประกอบ เป็นลักษณะที่ไม่ใช่ลักษณะเด่นที่สำคัญของวัตถุ หรือเหตุการณ์

นั้น ๆ เป็นเพียงลักษณะร่วมเท่านั้น

รูปแบบการเขียนมโนทัศน์ การเขียนมโนทัศน์จะเขียนได้ 2 รูปแบบด้วยกัน คือ

1. แบบความเรียง เป็นการเขียนโดยเรียงลำดับลักษณะจำเพาะหรือลักษณะเด่นก่อนแล้วจึงตามด้วยลักษณะประกอบ หรืออาจจะไม่มีลักษณะประกอบด้วยก็ได้

ตัวอย่าง มโนทัศน์ “การปฐมพยาบาลเป็นการช่วยเหลือดูแลเบื้องต้นแก่ผู้ได้รับบาดเจ็บหรือเจ็บป่วยโดยกะทันหันก่อนจะนำส่งแพทย์เพื่อรักษาพยาบาลต่อไป”

มโนทัศน์ของ “สารอาหาร เป็นสารเคมีที่มีความจำเป็นต่อร่างกายโดยให้กำลังงาน และความอบอุ่นช่วยให้ร่างกายเจริญเติบโต และซ่อมแซมส่วนที่สึกหรอของร่างกาย และทำให้อวัยวะต่างๆของร่างกายทำหน้าที่ได้ตามปกติ”

2. แบบแบ่งเป็นข้อย่อย การเขียนมโนทัศน์แบบนี้ใช้วิธีการเขียนเป็นข้อย่อย ๆ โดยการเรียงลำดับหรือลักษณะจำเพาะของสิ่งนั้น ๆ ที่เด่นชัดหรือสำคัญที่สุดก่อน

ตัวอย่าง มโนทัศน์ของ “ราก”

1. รากเป็นส่วนของลำต้นที่อยู่ใต้ดิน

2. มีหน้าที่ดูดอาหารไปเลี้ยงลำต้น

3. รากแบ่งออกเป็น 3 ชนิด ได้แก่ รากแก้ว รากแขนง และรากฝอย

4. รากบางชนิดทำหน้าที่สะสมอาหาร

การเขียนมโนทัศน์แบบแบ่งเป็นข้อย่อยนี้ จะเขียนได้ง่ายกว่าแบบความเรียงเนื่องจากการเขียนแบบความเรียงจำเป็นต้องใช้ข้อความให้ดูสละสลวย ใช้คำเชื่อมระหว่างหัวข้อให้ดูไพเราะ การเขียนมโนทัศน์จะหลีกเลี่ยงการใช้คำว่า “คือ “หมายถึง เช่น “แต่จะใช้คำว่า เป็น แทนคำว่า คือ หรือหมายถึง และอาจจะใช้คำว่า ได้แก่ เมื่อหลังคำว่าได้แก่เป็นจำนวนที่จำเพาะ เช่น มโนทัศน์ของคำว่า “ผงชูรส “ตัวอย่าง

“ผงชูรส เป็นสารปรุงแต่งรสของอาหารให้มีรสอร่อย มีอยู่ด้วยกันหลายชนิด แต่ที่นิยมและรู้จักกันทั่วไปได้แก่ โมโนโซเดียวกลูตาเมต”

ข้อแนะนำในการเขียนมโนทัศน์ สำหรับผู้ไม่คุ้นเคยกับการเขียนมโนทัศน์ มักจะประสบปัญหาในการเขียน เนื่องจากไม่สามารถจำแนกได้ว่า ลักษณะเด่นหรือลักษณะจำเพาะของสิ่งนั้น ๆ คืออะไร ดังนั้น เพื่อช่วยให้การเขียนมโนทัศน์เป็นไปได้ถูกต้อง จึงควรเขียนมโนทัศน์แบบแบ่งเป็นข้อย่อยจะง่ายกว่าการเขียนแบบความเรียง โดยมีขั้นตอนในการเขียนดังนี้

1. ให้ผู้เขียนนึกถึงลักษณะของสิ่งนั้น ๆ ในสภาพที่มองเห็นหรือในความรู้สึกของตนเป็นข้อ ๆ โดยนึกอะไรได้ก็ให้เขียนเป็นข้อ ๆ ไว้

2. จัดลำดับลักษณะจำเพาะใหม่ โดยพิจารณาจากข้อความที่เขียนไว้ โดยเรียงข้อที่เห็นลักษณะเด่นหรือลักษณะจำเพาะที่สำคัญที่สุดไว้เป็นข้อแรกข้อใดที่ไม่ใช่ทั้งลักษณะเด่นและลักษณะประกอบให้ตัดทิ้ง

3. นำมโนทัศน์ที่เขียนเป็นข้อย่อยมาเขียนให้อยู่ในรูปของความเรียง โดยอาจจะต้องตัดข้อความหรือเพิ่มคำบางคำ เพื่อทำให้ข้อความดูสละสลวยในกรณีนี้ จะเห็นว่ามารยาทที่ควรปฏิบัติขณะรับประทานอาหารมีหลายข้อด้วยกัน ดังนั้น หากนำเอามารยาททุกข้อมาเขียนเป็นมโนทัศน์ที่มีความยาวมากเกินไป ดังนั้นในการเขียนมโนทัศน์ที่มีขั้นตอนหรือวิธีปฏิบัติหลายข้อเราก็จะเลือกเอาเฉพาะข้อที่มีความสำคัญ หรือเป็นลักษณะเด่นมากที่สุดมาเขียน ซึ่งจากตัวอย่างก็อาจจะเขียนมโนทัศน์ในรูปความเรียงได้ดังนี้

“การตักอาหารแต่พอคำ ไม่รับประทานมูมมาม ไม่เคี้ยวอาหารเสียงดัง เวลาเคี้ยวให้ปิดปาก และไม่พูดคุยขณะมีอาหารอยู่ในปาก เป็นมารยาทที่ควรปฏิบัติขณะรับประทานอาหาร” หรืออาจจะเขียนในรูปดังนี้ก็ได้

“มารยาทที่ควรปฏิบัติขณะรับประทานอาหาร ได้แก่ การตักอาหารแต่พอคำ การไม่รับประทานอาหารมูมมาม การไม่เคี้ยวอาหารเสียงดัง เวลาเคี้ยวให้ปิดปาก และไม่พูดคุยขณะมีอาหารอยู่ในปาก”

โดยวิธีดังกล่าวข้างต้น ก็จะเป็นการช่วยให้ผู้เริ่มเขียนมโนทัศน์สามารถเขียนมโนทัศน์ได้ถูกต้องและรวดเร็วขึ้น

**การเขียนวัตถุประสงค์เชิงพฤติกรรม**

กระบวนการเรียนรู้ของมนุษย์ เป็นการเปลี่ยนแปลงพฤติกรรมเดิมที่เคยเป็นอยู่ไปสู่พฤติกรรมใหม่ขึ้น เพื่อที่จะให้ทราบว่าผู้เรียนเกิดการเรียนรู้หรือไม่ ผู้สอนจะต้องทราบพฤติกรรมเดิมของผู้เรียนก่อนการเรียน แล้วจึงนำมาเปรียบเทียบกับพฤติกรรมหลังจากเรียนจึงจะทำให้ทราบได้ว่าผู้เรียนรู้มากน้อยเพียงไร ดังนั้น ผู้สอนจำเป็นต้องกำหนดจุดมุ่งหมายในการสอนว่า ต้องให้ผู้เรียนเกิดการเปลี่ยนแปลงพฤติกรรม หรือเกิดการเรียนรู้อะไรบ้างหลังจากการเรียนแล้ว จุดมุ่งหมายดังกล่าวจะต้องเป็นพฤติกรรมที่สามารถวัดหรือสังเกตพฤติกรรมได้ อาจจะสังเกตพฤติกรรมที่ผู้เรียนแสดงในขณะนั้น เช่น สามารถคำนวณค่ามัชฌิเลขคณิตได้ สามารถแต่งประโยค Past Simple หรือสามารถใช้ไขควงได้ถูกต้อง เป็นต้น ซึ่งการเขียนจุดมุ่งหมายในลักษณะนี้ ก็คือการเขียนจุดมุ่งหมายหรือวัตถุประสงค์เชิงพฤติกรรม (Behavioral Objective) นั่นเอง

ในการเรียนการสอน เราแบ่งวัตถุประสงค์ได้ 2 ประเภท คือ

1. วัตถุประสงค์ทั่วไป (General Objective) ได้แก่วัตถุประสงค์ที่วางไว้เป็นแนวกรอบเป็นแนวกว้างๆว่ามีความมุ่งหวังจะให้ผู้เรียนเปลี่ยนแปลงพฤติกรรมไปในทางใด มักจะมีคำต่างๆ เหล่านี้ ในการเขียนวัตถุประสงค์ เช่น รู้ เข้าใจ มีทัศนคติที่ดี มีความคิดริเริ่มสร้างสรรค์ เป็นต้น ซึ่งจะเห็นได้ว่า เป็นวัตถุประสงค์ที่กว้างๆ ครอบคลุมการกระทำหลายๆอย่างของผู้เรียน ดังตัวอย่างเช่น

- ให้ผู้เรียนมีทัศนคติที่ดีต่อวิชา คณิตศาสตร์

- เพื่อให้ผู้เรียนเข้าใจปัญหา บ้านเมือง เศรษฐกิจ และสังคมของประเทศในปัจจุบัน

2. วัตถุประสงค์เชิงพฤติกรรม (Behavioral Objective) ได้แก่ วัตถุประสงค์ที่วางไว้ว่ามุ่งจะให้ผู้เรียนเปลี่ยนแปลงพฤติกรรมไปในทางใด และการเปลี่ยนแปลงพฤติกรรมนั้นผู้อื่นสามารถมองเห็นได้ชัดเจน เช่น การเขียน ตอบ อ่าน อภิปราย ทดลอง แยกแยะ จับคู่ ฯลฯ ตัวอย่างเช่น

 - ผู้เรียนสามารถอ่านออกเสียง พยัญชนะไทยได้ถูกต้องทั้งหมด 44 ตัว ซึ่งเมื่อเปรียบเทียบวัตถุประสงค์ทั้ง 2 ประเภทแล้ว จะเห็นว่า วัตถุประสงค์ทั่วไปผู้อื่นไม่อาจจะมองเห็นพฤติกรรมได้ เช่น การมีทัศนคติที่ดี ก็ไม่อาจจะบอกให้ขัดแจ้งว่าอย่างไรจึงจะเรียกว่าทัศนคติที่ดี ส่วนวัตถุประสงค์เชิงพฤติกรรมผู้อื่นสามารถมองเห็นพฤติกรรมของผู้เรียนได้อย่างชัดเจน เช่น การอ่านออกเสียง

การเขียนวัตถุประสงค์เชิงพฤติกรรมในชุดการสอน การที่จะทราบได้ว่าหลังจากการเรียนการสอนแล้ว ผู้เรียนเกิดการคิดรวบยอดหรือมโนทัศน์ในสิ่งที่จะสอนหรือไม่ จึงจำเป็นจะต้องเขียนวัตถุประสงค์เชิงพฤติกรรมของมโนทัศน์นั้นๆ โดยเขียนเป็นวัตถุประสงค์เชิงพฤติกรรม จากมโนทัศน์ย่อยของเนื้อหาในส่วนนั้นๆ โดยสามารถเขียนได้ในแต่ละมโนทัศน์ย่อย ควรจะเขียนได้มากกว่า 1 ข้อก็ได้ในแผนการสอน เพื่อให้ทราบว่าผู้เรียนเกิดมโนทัศน์จากสิ่งที่สอนหรือไม่

ตัวอย่าง การเขียนวัตถุประสงค์เชิงพฤติกรรมในแผนการสอน

หน่วยการสอนที่ 5 สาเหตุและโทษของสิ่งเสพติด 3 คาบ

หัวเรื่อง 1. สาเหตุที่ทำให้ติดสิ่งเสพติด

 2. โทษของสิ่งเสพติด

มโนทัศน์

1. การติดสิ่งเสพติดอาจเกิดมาจากการอยากลอง การถูกชักชวน การถูก

 หลอกลวง ปัญหาครอบครัว และความคึกคะนอง

2. สิ่งเสพติดให้โทษแก่ร่างกาย ทำให้ร่างกายทรุดโทรม โทษแก่จิตใจ ทำ

 ให้ฟุ้งซ่าน ขาดสติยังคิด โทษทางสังคมทำให้เป็นที่น่ารังเกียจและมี

 ความผิดตามกฎหมาย

วัตถุประสงค์เชิงพฤติกรรม

1. ผู้เรียนสามารถบอกสาเหตุของสิ่งเสพติดได้อย่างถูกต้องอย่างน้อย 4

 ข้อ จาก 5 ข้อ

2. ผู้เรียนสามารถบอกโทษของสิ่งเสพติดได้ถูกต้องทั้ง 3 ด้าน

จะเห็นได้ว่าในที่นี้วัตถุประสงค์เชิงพฤติกรรมในข้อ 1 จะเป็นของมโนทัศน์ในข้อที่ 1

และวัตถุประสงค์ข้อที่ 2 จะเป้นมโนทัศน์ในข้อที่ 2

การกำหนดกิจกรรมการเรียนการสอนในชุดการสอน กิจกรรมในชุดการสอนเป็นสิ่งที่สำคัญที่จะทำให้ผู้เรียนมีความสนใจ และตั้งใจเรียนบทเรียนนั้นการเลือกกิจกรรมการเรียนการสอนที่เหมาะสมกับเนื้อหาและผู้เรียน จะทำให้ชุดการสอนดำเนินไปอย่างมีประสิทธิภาพ และสามารถเปลี่ยนพฤติกรรมของผู้เรียนให้บรรลุวัตถุประสงค์ได้

ลักษณะกิจกรรมการเรียนการสอนที่ดี ในการเลือกกิจกรรมการเรียนการสอน ผู้สอนจะต้องรู้จักลักษณะของกิจกรรมการเรียนการสอนและคุณลักษณะของสื่อการสอนแต่ละชนิดว่า มีข้อดีหรือข้อจำกัดอย่างไร และกิจกรรมที่เลือกจะต้องสอดคล้องกับประเภทของชุดการสอนที่ผลิตด้วย แต่อย่างไรก็ตาม กิจกรรมการเรียนการสอนที่ดีโดยทั่วไป ควรมีลักษณะดังต่อไปนี้

1. เร้าความสนใจดี กิจกรรมที่เร้าความสนใจผู้เรียน จะเป็นสิ่งที่ทำให้ผู้เรียนมีความพึงพอใจปฏิบัติกิจกรรมด้วยความตั้งใจ ซึ่งจะส่งผลให้เกิดความเปลี่ยนแปลงพฤติกรรมการเรียนรู้ได้ดียิ่งขึ้น

2. สอดคล้องกับเนื้อหาและจุดประสงค์ กิจกรรมที่ดีจะต้องสอดคล้องกับเนื้อหาและจุดประสงค์ เนื้อหาและจุดประสงค์ที่จำเป็นต้องให้ผู้เรียนได้ลงมือปฏิบัติ หากใช้การบรรยายเพียงอย่างเดียว ผู้เรียนก็อาจไม่บรรลุการเรียนรู้ตามที่ควรจะเป็นได้

3. ผู้เรียนมีส่วนร่วมอย่างกระฉับกระเฉง กิจกรรมการเรียนบางประเภทเป็นกิจกรรมการเรียนที่ผู้เรียนเฉื่อยชา (Passive) เช่น การนั่งฟังการบรรยาย การนั่งชมการสอนทางโทรทัศน์ หรือการสังเกต การสาธิต การทดลอง เป็นต้น การที่ทำให้ผู้เรียนกระฉับกระเฉง (active) อาจทำได้โดยกำหนดให้ผู้เรียนมีการจดบันทึก มีการถาม – ตอบ มีการอภิปรายร่วมกันหลังการฟังหรือชม โดยแจ้งให้ผู้เรียนทราบล่วงหน้าก็จะเป็นการเพิ่มระดับการมีส่วนร่วมของผู้เรียนเพิ่มขึ้น ซึ่งถ้าหากทำให้ผู้เรียนได้ลงมือปฏิบัติด้วยตนเอง ก็จะยิ่งดีขึ้นไป

4. มีขั้นตอนไม่ยุ่งยากซับซ้อน กิจกรรมการเรียนจะต้องเป็นกิจกรรมที่ไม่ยุ่งยากซับซ้อนจนปฏิบัติได้ยาก โดยเฉพาะกิจกรรมการเรียนที่ต้องอาศัยสิ่งพิมพ์ในการอธิบายขั้นตอนกิจกรรมหากมีความซับซ้อน คำพูดกำกวม ผู้เรียนก็อาจจะรู้สึกสับสน ทำให้เกิดทัศนคติที่ไม่ดีต่อการเรียน ซึ่งอาจส่งผลต่อการเรียนของผู้เรียนได้

5. ใช้เวลาในการปฏิบัติที่เหมาะสม ในบางครั้งคาบเวลาในการปฏิบัติกิจกรรมอาจจะนานมาก ในขณะที่บางครั้งอาจไม่ต้องใช้เวลามากนัก ดังนั้นกิจกรรมการเรียนจะต้องจัดให้เหมาะสมกับเวลา หากมีเวลาน้อยไปการปฏิบัติกิจกรรมก็จะเร่งรีบ ทำให้ผู้เรียนขาดความระมัดระวัง กระหืดกระหอบในการปฏิบัติกิจกรรม แต่ถ้ามีเวลามากเกินไป ผู้เรียนก็จะเกิดความเบื่อหน่าย ดังนั้นกิจกรรมที่ดีจะต้องเหมาะสมกับเวลาด้วย

6. สามารถกำหนดเกณฑ์หรือมาตรฐาน ที่ทำให้ประเมินผลการจัดกิจกรรมได้ การเรียนการสอนที่ดี ควรเป็นกิจกรรมที่ผู้สอนสามารถกำหนดเกณฑ์ หรือมาตรฐานที่สามารถประเมินผลได้ว่า ผลการปฏิบัติกิจกรรมจะเป็นที่น่าพอใจเพียงใด โดยผู้เรียนสามารถเกิดการเรียนรู้อยู่ในระดับที่ยอมรับได้

7. มีลักษณะหลากหลาย เนื่องจากไม่มีกิจกรรมการเรียนใดที่เหมาะสมกับทุกส่วนเนื้อหาทุกจุดประสงค์และทุกระดับผู้เรียน ดังนั้น กิจกรรมการเรียนการสอนที่จะต้องเปลี่ยนแปลงไปตามความเหมาะสม ในการสอนครั้งที่ 1 อาจจะเป็นการใช้แผ่นใสประกอบการบรรยาย ในขณะที่ในการสอนครั้งที่ 2 อาจจะเป็นการใช้แผ่นใสแล้วให้ชมสไลด์ประกอบเสียง และในการสอนครั้งที่ 3 อาจเป็นการบรรยายโดยให้ดูแผนภูมิ แล้วจึงให้ทดลองและปฏิบัติด้วยตนเอง การกำหนดกิจกรรมที่มีความหลากหลายจะช่วยเร้าความสนใจผู้เรียนได้ดีขึ้น

**2.5 ความพึงพอใจ**

ความพึงพอใจของผู้เรียน เป็นปัจจัยที่สำคัญอย่างหนึ่งที่มีผลต่อความสำเร็จของงานให้ เป็นไปตามเป้าหมาย ที่วางไว้อย่างมีประสิทธิภาพ ซึ่งเป็นผลมาจากการได้รับการตอบสนองต่อแรงจูงใจ หรือความต้องการของแต่ละบุคลในแนวทาง ที่เขาพึงประสงค์ ผู้รายงานได้ศึกษาความพึงพอใจที่มีผู้ให้ความหมายไว้ดังนี้

 สุบัน สุวรรณ (2540 : 49) กล่าวว่า ความพึงพอใจ หมายถึง ความรู้สึกเชิงบวกของบุคคลที่มีต่อสิ่งใดสิ่งหนึ่งหรือเรื่องใดเรื่องหนึ่ง ส่งผลต่อการกระทำหรือพฤติกรรมของบุคคลนั้น

 ภณิดา ชัยปัญญา (2541 : 11) ได้กล่าวว่า การวัดความพึงพอใจนั้นสามารถทำได้หลายวิธีดังต่อไปนี้

1.) การใช้แบบสอบถาม โดยผู้ออกแบบสอบถามเพื่อต้องการทราบความคิดเห็นซึ่งสามารถกระทำได้ในลักษณะกำหนดคำตอบให้เลือก หรือตอบคำถามอิสระ คำถามาอาจสอบถามความพอใจในด้านต่าง ๆ

 2.) การสัมภาษณ์ เป็นวิธีการวัดความพึงพอใจทางตรง ซึ่งต้องอาศัยเทคนิคและวิธีการที่ดีจะได้ข้อมูลที่เป็นจริง

 3.) การสังเกต เป็นวิธีวัดความพึงพอใจโดยการสังเกตพฤติกรรมของบุคคลเป้าหมายไม่ว่าจะแสดงออกจากการพูดจา กริยา ท่าทาง วิธีนี้ต้องอาศัยการกระทำอย่างจริงจัง และสังเกตอย่างมีระเบียบแบบแผน

 ศิริวรรณ เสรีรัตน์ (2541 : 138-139) กล่าวถึงความพึงพอใจไว้ว่า

1. มนุษย์มีความต้องการหลายประการและเป็นความต้องการที่ไม่สิ้นสุด
2. ความต้องการจะมีความสำคัญแตกต่างกัน มนุษย์จึงสามารถจะลำดับความสามารถ

ของความต้องการได้

1. บุคคลจะแสวงหาความต้องการที่สำคัญที่สุด หรือสำคัญมากกว่าก่อน
2. เมื่อบุคคลได้สิ่งที่ต้องการบำบัดความต้องการของตนเอง ความจำเป็นในสิ่งนั้นจะ

หมดไป

 5.) บุคคลจะเริ่มสนใจในความต้องการสำคัญกว่าอย่างอื่นต่อไป

 ศนิชา เลิศการ (2547 : 39) กล่าวว่า ความพึงพอใจ หมายถึง การตอบสนองทางอารมณ์ของแต่ละบุคคล สภาพความรู้สึกทางด้านจิต ความรู้สึกชอบ ทำให้เกิดความสุขในการเรียน เต็มใจที่จะเรียนให้ประสบความสำเร็จตามจุดประสงค์

 อุทัยวรรณ สุดใจ (2545 : 7) ให้ความหมายว่า ความพึงพอใจ หมายถึง ความรู้สึกหรือทัศนคติของบุคคลที่มีต่อสิ่งใดสิ่งหนึ่ง โดยอาจจะเป็นไปในเชิงประมาณค่าว่าความรู้สึกหรือทัศนคติต่อสิ่งใดนั้นไปในทางบวกหรือทางลบ

 อรทัย บุญช่วย (2544 : 14) กล่าวว่า ความพึงพอใจเป็นเรื่องที่เกี่ยวข้องกับอารมณ์ ความรู้สึก และทัศนะของบุคคลอันเนื่องมาจากสิ่ง และแรงจูงใจ ซึ่งปรากฏออกมาทางพฤติกรรม โดยแสดงออกมาในลักษณะของความชอบ ความพอใจที่เลือกสิ่งใดสิ่งหนึ่ง

 สุภาลักษณ์ ชัยอนันต์ (2540 : 17) ให้ความหมายว่า ความพึงพอใจเป็นความรู้สึกส่วนตัวที่รู้สึกเป็นสุขหรือยินดีที่ได้รับการตอบสนองความต้องการในสิ่งที่ขาดหายไป หรือสิ่งที่ทำให้เกิดความไม่สมดุล ความพึงพอใจเป็นสิ่งที่กำหนดพฤติกรรมที่แสดงออกของบุคคลซึ่งมีผลต่อการเลือกที่จะปฏิบัติในกิจกรรมนั้น ๆ

จากความหมายของความพึงพอใจที่กล่าวมาข้างต้นพอจะสรุปได้ว่า ความพึงพอใจหมายถึง ความรู้สึกในทางที่ดีของบุคคล ซึ่งมักจะเกิดจากการได้รับการตอบสนองตามที่ตนเองต้องการก็จะเกิดความรู้สึกที่ดีต่อสิ่งนั้น ตรงกันข้ามกับความต้องการที่ตนอื่นไม่ได้รับการสนองตอบความไม่พึงพอใจก็จะเกิดขึ้น

**2.6 งานวิจัยที่เกี่ยวข้อง**

 สมใจ ถิระนันท์ (2544:บทคัดย่อ) ได้ทำการวิจัยเรื่อง “การสร้างชุดการสอนภาษาอังกฤษเพื่อการสื่อสาร ระดับชั้นประถมศึกษาปีที่ 6” ผลการวิจัยพบว่าชุดการสอนภาษาอังกฤษเพื่อการสื่อสารของนักเรียนชั้นประถมศึกษาปีที่ 6 ที่สร้างขึ้นมีประสิทธิภาพ 84.40/95.65 สูงกว่าเกณฑ์มาตรฐานที่ตั้งไว้ และคะแนนของนักเรียนที่ได้จากการทดสอบหลังการเรียนด้วยแบบทดสอบภาษาอังกฤษเพื่อการสื่อสาร สูงกว่าคะแนนก่อนเรียน โดยใช้ชุดการสอนอย่างมีนัยสำคัญทางสถิติที่ระดับ .05

 ชุดา บุญถึง (2542:บทคัดย่อ) ได้ทำการวิจัย เรื่อง การพัฒนาชุดการสอนแบบศูนย์การเรียนวิชาภาษาอังกฤษ เรื่อง คำนาม ระดับชั้นมัธยมศึกษาปีที่ 1 กลุ่มตัวอย่างได้มาจากการสุ่มอย่างง่าย โดยวิธีจับฉลาก จำนวนนักเรียน 90 คน ผลการวิจัยพบว่า ประสิทธิภาพของชุดการสอนแบบศูนย์การเรียนวิชาภาษาอังกฤษ เรื่อง คำนาม ระดับชั้นมัธยมศึกษาปีที่ 1 มีประสิทธิภาพ 90/90 ตามเกณฑ์ที่กำหนด

 ชายิกา ปรีพูล (2547:บทคัดย่อ) ได้ทำการวิจัยเรื่อง “การสร้างชุดการเรียนการสอนกลุ่มสาระภาษาต่างประเทศสำหรับนักเรียนชั้นมัธยมศึกษาปีที่ 2” โดยใช้ชุดการเรียนรู้เนื้อเรื่อง tenses ได้ศึกษากลุ่มตัวอย่าง จากการสุ่มแบบเฉพาะเจาะจงจำนวน คน เครื่องมือที่ใช้ คือ ชุดการเรียนรู้ และแบบทดสอบ ผลการวิจัยพบว่า ชุดการเรียนการสอนที่สร้างขึ้นมีประสิทธิภาพ 82.45/80.52 มีค่าดัชนีประสิทธิผล 0.62 เป็นไปตามสมมติที่ตั้งไว้ และคะแนนของนักเรียนที่ได้จากการทำข้อสอบหลังการเรียนด้วยแบบทดสอบสูงกว่าคะแนนก่อนเรียน

 วิภาดา ตระกูลโต (2544:บทคัดย่อ) ได้ทำการวิจัยเรื่อง “การสร้างชุดการสอนแบบศูนย์การเรียน วิชาภาษาอังกฤษ เรื่อง คำสรรพนาม สำหรับนักเรียนชั้นประถมศึกษาปีที่ 5 โรงเรียนอนุบาลพระนครศรีอยุธยา” ผลการวิจัยพบว่าประสิทธิภาพของชุดการสอนแบบศูนย์การเรียนเรื่อง คำสรรพนาม คือ 85.93/83.86 ผลสัมฤทธิ์ของนักเรียนหลังจากการเรียนด้วยชุดการสอนสูงกว่าก่อนเรียน แตกต่างกันอย่างมีนัยสำคัญทางสถิติที่ระดับ .05

 อรัญญา รัตนประภาศิริ (2550:บทคัดย่อ) ได้ทำการวิจัยเรื่อง การพัฒนาความสามารถทางไวยากรณ์ภาษาอังกฤษ กรณีศึกษาการใช้คำสรรพนามของนักเรียนชั้นมัธยมศึกษาตอนปลายโรงเรียนหนองนาคำวิทยาคม จังหวัดขอนแก่น ได้ศึกษากลุ่มตัวอย่างจากการสุ่มแบบเฉพาะเจาะจงเครื่องมือใช้คือ แบบทดสอบและชุดการเรียนรู้วิชาภาษาอังกฤษ เรื่องคำสรรพนามมีประสิทธิภาพ 84.08/82.00 ผลสัมฤทธิ์ทางการเรียนหลังเรียนสูงกว่าคะแนนความสามารถก่อนเรียนอย่างมีนัยสำคัญทางสถิติ ที่ระดับ .05

 ลัดดามาลย์ วงศ์พรหม (2547:บทคัดย่อ) ได้ทำการวิจัยเรื่อง “การสร้างชุดการเรียนรู้ภาษาอังกฤษเพื่อการสื่อสารสำหรับนักเรียนชั้นประถมศึกษาปีที่ 4” ได้ศึกษากลุ่มตัวอย่างแบบเฉพาะเจาะจง เครื่องมือที่ใช้คือ ชุดดารเรียนรู้ภาษาอังกฤษเพื่อการสื่อสารแบบบรรยายประกอบกิจกรรมและสื่อ และแบบทดสอบ ผลการวิจัยพบว่าการทดลองแบบหนึ่งต่อหนึ่ง ชุการเรียนรู้ภาษาอังกฤษเพื่อการสื่อสารมีประสิทธิภาพ 75/68 และค่าดัชนีประสิทธิผล .64 การทดลองหาประสิทธิภาคภาพสนาม ชุดการเรียนรู้ภาอังกฤษเพื่อการสื่อสารมีประสิทธิภาพ 82/78 และค่าดัชนีประสิทธิผล 0.75 ซึ่งทำให้ชุดการเรียนรู้ภาษาอังกฤษเพื่อการสื่อสารมีประสิทธิภาพอยู่ในเกณฑ์ที่รับได้ และค่าดัชนีประสิทธิผลตามเกณฑ์ที่กำหนด

 วนิดา อัครราช (2536:บทคัดย่อ) ทำการวิจัยเรื่อง การเปรียบเทียบผลสัมฤทธิ์ทางการเรียนวิชาภาษาอังกฤษของนักเรียนชั้นประถมศึกษาปีที่ 5 โดยการสอนด้วยชุดการสอนกับการสอนปกติ ผลการวิจัยพบว่า ผลสัมฤทธิ์ทางการเรียนของนักเรียนในกลุ่มทดลองที่สอนโดยใช้ชุดการสอนสูงกว่านักเรียนในกลุ่มควบคุมที่สอนตามปกติอย่างมีนัยสำคัญทางสถิติที่ระดับ .05และนักเรียนในกลุ่มทดลองมีความพึงพอใจมากต่อการเรียนการสอนโดยใช้ชุดการสอน

 ลัดดา แต้มพิมาย (2533:บทคัดย่อ) ทำการวิจัยเรื่อง การเปรียบเทียบผลการสอนวิชาภาษาอังกฤษ โดยใช้ชุดการสอนแบบศูนย์การเรียนกับการสอนแบบปกติ ในระดับชั้นประถมศึกษาปีที่ 6 ได้ศึกษากลุ่มตัวอย่างจากการสุ่มแบบเฉพาะเจาะจง แล้วใช้วิธีจับสลากแบ่งกลุ่มทดลองและกลุ่มควบคุม กลุ่มละ 31 และ 32 คนตามลำดับ เครื่องมือที่ใช้คือแบบทดสอบผลสัมฤทธิ์ทางการเรียนและชุดการสอนแบบศูนย์การเรียน ผลการวิจัยพบว่า ชุดการเรียนมีประสิทธิภาพ 85.47/77.87 และผลสัมฤทธิ์ทางการเรียนในกลุ่มทดลองที่สอนโดยใช้ชุดการสอนแบบศูนย์การเรียนสูงกว่าปกติอย่างมีนัยสำคัญทางสถิติที่ระดับ .05 ค่าดัชนีประสิทธิผลของกลุ่มทดลองทีค่าสูงกว่ากลุ่มควบคุมและนักเรียนในกลุ่มทดลองมีความพึงพอใจมากต่อการเรียนการสอนโดยใช้ชุดการสอน

 สรุปได้ว่าชุดการเรียนรู้สามารถทำให้นักเรียนมีความรู้ ความเข้าใจ ทำให้ผู้เรียนมีความรับผิดชอบ ซื่อสัตย์ ส่งผลให้ผู้เรียนได้พัฒนาศักยภาพในการเรียนรู้ ทำให้ผลสัมฤทธิ์ทางการเรียนสูงขึ้น

 จากการศึกษาเอกสาร และงานวิจัยที่เกี่ยวข้องในการจัดทำชุดการเรียนรู้ ผู้รายงานได้นำหลักการ ทฤษฎี แนวปฏิบัติ และผลการรายงานที่เกี่ยวข้องมาใช้ในการดำเนินการจัดทำและพัฒนาชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ระดับประกาศนียบัตรวิชาชีพ ตามกรอบแนวคิดในการดำเนินงาน ดังแผนภูมิที่ 2.1

**แผนภูมิที่ 2.1 แสดงขั้นตอนการสร้างและพัฒนาชุดการเรียนรู้**

ศึกษาหลักการ แนวคิด ทฤษฎี ผลงานวิจัย

ไม่ผ่าน

ผ่าน

ปรับปรุงแก้ไข

เผยแพร่ผลงาน

วิเคราะห์ผล เขียนรายงาน

ใช้จริง

ทดลองใช้

ประเมินชุดการเรียนรู้ และเครื่องมือโดยผู้เชี่ยวชาญ

จัดทำชุดการเรียนรู้

จัดทำเครื่องมือประเมิน

**บทที่ 3**

**วิธีดำเนินการศึกษา**

รายงานการใช้ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 หลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ. 2546) สำนักงานคณะกรรมการการอาชีวศึกษา กระทรวงศึกษาธิการ ของนักเรียนระดับประกาศนียบัตรวิชาชีพ (ปวช.) สาขาวิชาพณิชยการ สาขางานการบัญชี วิทยาลัย.............................................. ผู้รายงานได้ดำเนินการดังนี้

3.1 ประชากร และกลุ่มตัวอย่างที่ใช้ในการศึกษา

3.2 เครื่องมือที่ใช้ในการศึกษา

3.3 วิธีการสร้างเครื่องมือ

 3.4 วิธีการดำเนินการทดลองและการเก็บรวบรวมข้อมูล

3.5 การวิเคราะห์ข้อมูล

3.6 สถิติที่ใช้ในการวิเคราะห์ข้อมูล

**3.1 ประชากร และกลุ่มตัวอย่างที่ใช้ในการศึกษา**

ประชากรที่ใช้ในการศึกษาครั้งนี้ ได้แก่ นักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี วิทยาลัย.............................................. ที่ลงทะเบียนเรียน ในภาคเรียนที่ 1 ปีการศึกษา 2555 จำนวน 160 คน

กลุ่มตัวอย่างที่ใช้ในการศึกษาครั้งนี้เป็นการเลือกโดยการสุ่มแบบกลุ่ม(Cluster Random Sampling) จากนักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี(3/1) วิทยาลัย.................................. ที่ลงทะเบียนเรียน ในภาคเรียนที่ 1 ปีการศึกษา 2555 จำนวน 30 คน ที่ผู้รายงานเป็นผู้สอน

**3.2 เครื่องมือที่ใช้ในการศึกษา**

เครื่องมือที่ใช้ในการศึกษาครั้งนี้ ประกอบด้วย

 3.2.1 ชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ระดับประกาศนียบัตรวิชาชีพ จำนวน 1 เล่ม ประกอบด้วย 8 หน่วย ได้แก่ หน่วยที่ 1 Visiting the Company ,หน่วยที่ 2 Getting the Job ,หน่วยที่ 3 Using the Telephone ,หน่วยที่ 4 Giving Directions and Locations ,หน่วยที่ 5 Dealing with Problems ,หน่วยที่ 6 Signs and Notices ,หน่วยที่ 7 Talking about Business Activities ,หน่วยที่ 8 Describing Working Life

 3.2.2 แบบประเมินคุณภาพชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 โดยใช้แบบประเมินความคิดเห็นที่มีลักษณะเป็นแบบมาตราส่วนประมาณค่า 5 ระดับ จำนวน 11 ข้อ

 3.2.3 แบบทดสอบวัดผลสัมฤทธิ์ทางการเรียนของชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 เป็นแบบทดสอบแบบปรนัยชนิดเลือกตอบ 4 ตัวเลือก จำนวน 80 ข้อ

 3.2.4 แบบประเมินความพึงพอใจของนักเรียนต่อการใช้ชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 มีลักษณะเป็นมาตราส่วนประมาณค่า (Ratting Scale) 5 ระดับ จำนวน 8 ข้อ

**3.3** **วิธีการสร้างเครื่องมือ**

ผู้รายงานได้ดำเนินการสร้างเครื่องมือที่ใช้ในการศึกษาตามขั้นตอน ดังนี้

3.3.1 การสร้างชุดการเรียนรู้

การสร้างชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 มีขั้นตอนการสร้าง ดังนี้

1) ศึกษาหลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ. 2546) โดยศึกษาเกี่ยวกับรายละเอียดของจุดประสงค์รายวิชา มาตรฐานรายวิชา คำอธิบายรายวิชา คู่มือ และเอกสารที่เกี่ยวข้องกับชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

2) ศึกษาหลักการ วิธีการสร้างชุดการเรียนรู้ องค์ประกอบของชุดการเรียนรู้ จากหนังสือและงานวิจัยที่เกี่ยวข้อง

3) วิเคราะห์หลักสูตรและกำหนดขอบเขตของเนื้อหา วิเคราะห์คำอธิบายรายวิชา วิเคราะห์หัวข้อหลัก หัวข้อย่อย จุดประสงค์การเรียนรู้ วิเคราะห์หน่วยการเรียนรู้ จัดทำตารางวิเคราะห์จุดประสงค์และเนื้อหาของแบบทดสอบ ตารางกำหนดหน่วยการเรียนรู้(โครงการสอน) และตารางกำหนดบันทึกการเรียนรู้ให้เหมาะสมกับเวลาตามหลักสูตร

4) ศึกษารายละเอียดเนื้อหาที่จะนำมาสร้างใบความรู้ ใบงานสำหรับฝึกทักษะการฟัง พูด อ่านและเขียน แบบประเมินผลตนเองหลังเรียน จากหนังสือและตำราภาษาอังกฤษ

5) จัดทำชุดการเรียนรู้ฉบับร่าง และนำไปให้ผู้เชี่ยวชาญพิจารณาจำนวน

5 คน ประเมินคุณภาพด้านเนื้อหาใบความรู้ และด้านแบบประเมินผลการเรียนรู้ (แบบฝึกหัดท้ายหน่วย) นำผลการให้คะแนนมาวิเคราะห์หาค่าเฉลี่ย (รายละเอียดในภาคผนวก ข หน้า 92)

6) ปรับปรุงแก้ไขชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 ตามคำแนะนำของผู้เชี่ยวชาญ (รายละเอียดในภาคผนวก ข หน้า 92)

 7) นำชุดการเรียนรู้ วิชา ภาษาอังกฤษสำหรับสถานประกอบการ รหัสวิชา 2000-1235 ที่ปรับปรุงแก้ไขแล้วไปทดลองใช้กับนักเรียนชั้นปีที่ 3 สาขาวิชาพณิชยการ วิทยาลัย................................................ที่ไม่ใช่กลุ่มตัวอย่าง ที่ลงทะเบียนเรียนในภาคเรียนที่ 2/2554

 (1) ทดลองครั้งแรก กับนักเรียนจำนวน 3 คน (รายละเอียดในภาคผนวก ค. หน้า 177) กับนักเรียนชั้น ปวช. 3 ที่ไม่เคยเรียนวิชานี้มาก่อน สาขาวิชาพณิชยการ สาขาการบัญชีวิทยาลัยอาชีวศึกษาพระนครศรีอยุธยา ที่ลงทะเบียนเรียนในภาคเรียนที่ 2/2554 ซึ่งมีระดับความสามารถทางการเรียน 3 ระดับ คือ เก่ง ปานกลาง และอ่อน โดยผู้รายงานได้ทำการสอบเอง สังเกต และซักถามอย่างใกล้ชิด แล้วนำผลมาปรับปรุงแก้ไข

 (2) ทดลองครั้งที่ 2 นำชุดการเรียนรู้ วิชา ภาษาอังกฤษสำหรับสถานประกอบการ รหัสวิชา 2000-1235 ที่ปรับปรุงจากการทดลองครั้งแรกไปใช้กับนักเรียนชั้น ปวช. 3 สาขาวิชาพณิชยการ สาขางานการบัญชี วิทยาลัยอาชีวศึกษาพระนครศรีอยุธยา ที่ไม่ใช่กลุ่มตัวอย่างจำนวน 9 คน (รายละเอียดในภาคผนวก ค. หน้า 178) ที่ลงทะเบียนเรียนในภาคเรียนที่ 2/2554 ซึ่งมีระดับความสามารถทางการเรียน 3 ระดับ คือ กลุ่มเก่งจำนวน 3 คน กลุ่มปานกลาง จำนวน 3 คนและกลุ่มอ่อน จำนวน 3 คนโดยผู้รายงานได้ทำการสอบเอง สังเกตและซักถามอย่างใกล้ชิด แล้วนำผลมาปรับปรุงแก้ไข

 (3) การทดลองใช้กลุ่มใหญ่ โดยนำไปทดลองใช้กับนักเรียนชั้นปีที่ 3 สาขาวิชาพณิชยการ สาขางานการบัญชี วิทยาลัยอาชีวศึกษาพระนครศรีอยุธยา จำนวน 20 คน ที่ลงทะเบียนเรียนในภาคเรียนที่ 2/2554 โดยผู้รายงานได้ทำการทดลองด้วยตนเอง และทำการทดสอบหาค่าประสิทธิภาพที่กำหนดไว้ 75/75 (รายละเอียดในภาคผนวก ค. หน้า 180)

8) จัดทำชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ฉบับสมบูรณ์ ซึ่งประกอบด้วย รายละเอียดชุดการเรียนรู้ คำชี้แจงชุดการเรียนรู้ ตารางวิเคราะห์หลักสูตร ตารางกำหนดหน่วยการเรียนรู้ ตารางกำหนดบันทึกการเรียนรู้ แผนการเรียนรู้ ใบความรู้ ใบงาน เฉลยใบงาน แบบทดสอบประเมินตนเองประจำหน่วย และเฉลยแบบทดสอบประเมินตนเองประจำหน่วย แล้วนำชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ไปทดลองใช้กับกลุ่มตัวอย่าง คือ นักเรียนระดับประกาศนียบัตรวิชาชีพ ชั้นปีที่ 3 สาชาวิชาพณิชยการ สาขางานการบัญชี(3/1) วิทยาลัย........................................ ที่ลงทะเบียนเรียนในภาคเรียนที่ 1 ปีการศึกษา 2555 จำนวน 30 คน ซึ่งได้มาด้วยวิธีการสุ่มแบบกลุ่ม (Cluster Sampling) มีรายละเอียดขั้นตอนการหาคุณภาพดังนี้

3.3.2 แบบประเมินคุณภาพชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 มีวิธีดำเนินการสร้างดังนี้

1) ศึกษาองค์ประกอบของชุดการเรียนรู้ที่ดี และแบบประเมินคุณภาพชุดการเรียนรู้รูปแบบต่าง ๆ จากตำรา จากผู้มีประสบการณ์ และจากเว็บไซต์ต่าง ๆ

2) นำมาสร้างแบบประเมินคุณภาพชุดการเรียนรู้ สำหรับผู้เชี่ยวชาญ โดยแบ่งหัวข้อการประเมินออกเป็น 2 ด้าน คือ ด้านเนื้อหาใบความรู้ และด้านแบบประเมินผลการเรียนรู้ (แบบฝึกหัดท้ายหน่วย) โดยใช้แบบประเมินความเหมาะสม ที่มีลักษณะเป็นแบบมาตราส่วนประมาณค่า 5 ระดับ ซึ่งกำหนดเกณฑ์การพิจารณาดังนี้ (รายละเอียดภาคผนวก ข หน้า 93)

 5 หมายถึง เห็นด้วยมากที่สุด

 4 หมายถึง เห็นด้วยมาก

 3 หมายถึง เห็นด้วยปานกลาง

 2 หมายถึง เห็นด้วยน้อย

 1 หมายถึง เห็นด้วยน้อยที่สุด

 โดยมีเกณฑ์ของการแปลความหมายค่าเฉลี่ย และค่าส่วนเบี่ยงเบนมาตรฐาน โดยใช้เกณฑ์ของ ประภาพรรณ เส็งวงศ์ (2550 : 260) ซึ่งมีระดับ ดังนี้

4.51 – 5.00 หมายถึง เห็นด้วยมากที่สุด

 3.51 – 4.50 หมายถึง เห็นด้วยมาก

 2.51 – 3.50 หมายถึง เห็นด้วยปานกลาง

 1.51 – 2.50 หมายถึง เห็นด้วยน้อย

 1.00 – 1.50 หมายถึง เห็นด้วยน้อยที่สุด

 3) นำชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ไปให้ผู้เชี่ยวชาญ 5 คน ประเมินคุณภาพตามแบบประเมินที่สร้างขึ้น พบว่ามีคะแนนเฉลี่ยเท่ากับ 4.75 อยู่ในระดับมากที่สุด

4) ดำเนินการแก้ไขปรับปรุงตามที่ผู้เชี่ยวชาญแนะนำ เพื่อนำไปใช้กับกลุ่มตัวอย่างในภาคเรียนที่ 1 ปีการศึกษา 2555

3.3.3 แบบทดสอบวัดผลสัมฤทธิ์ทางการเรียนของชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 มีวิธีดำเนินการสร้าง ดังนี้

1). ศึกษาหลักสูตรประกาศนียบัตรวิชาชีพ พุทธศักราช 2545 (ปรับปรุง พ.ศ. 2546) จากเอกสารและงานวิจัยที่เกี่ยวข้องกับการวัดผลสัมฤทธิ์ทางการเรียน เทคนิคการออกแบบทดสอบ และวิเคราะห์จุดประสงค์รายวิชา มาตรฐานรายวิชา และคำอธิบายรายวิชา ภาษาอังกฤษสำหรับสถานประกอบการ รหัสวิชา 2000-1235 เพื่อเป็นแนวทางในการสร้างแบบทดสอบวัดผลสัมฤทธิ์ทางการเรียน

2) สร้างแบบทดสอบวัดผลสัมฤทธิ์ทางการเรียนวิชา ภาษาอังกฤษสำหรับสถานประกอบการ รหัสวิชา 2000-1235 เป็นแบบปรนัย 4 ตัวเลือก จำนวน 80 ข้อ

3) นำแบบทดสอบไปให้ผู้เชี่ยวชาญ ตรวจสอบคุณภาพด้านความเที่ยงตรงเชิงเนื้อหา โดยประเมินค่าดัชนีความสอดคล้องระหว่างแบบทดสอบกับจุดประสงค์การเรียนรู้ (Index Of Item Objective Congruence : IOC) โดยพิจารณาว่าแบบทดสอบแต่ละข้อสามารถวัดความรู้ ความสามารของผู้เรียน ตามจุดประสงค์การเรียนรู้หรือไม่ (รายละเอียดในภาคผนวก ข หน้า 135) โดยกำหนดเกณฑ์ในการให้คะแนนจากการพิจารณา (พิชิต ฤทธิ์จรูญ. 2548:150)

 +1 หมายถึง แน่ใจว่าแบบทดสอบวัดได้ตรงตามวัตถุประสงค์

 0 หมายถึง ไม่แน่ใจว่าแบบทดสอบวัดตรงตามวัตถุประสงค์

 -1 หมายถึง แน่ใจว่าแบบทดสอบวัดได้ไม่ตรงตามวัตถุประสงค์

 คัดเลือกแบบทดสอบที่มีค่าดัชนีความสอดคล้องตั้งแต่ 0.5 ขึ้นไปไว้ใช้ และปรับปรุงแก้ไขแบบทดสอบตามคำแนะนำของผู้เชี่ยวชาญ

 4) นำแบบทดสอบวัดผลสัมฤทธิ์ทางการเรียนที่ปรับปรุงแก้ไขแล้วไปทดลองใช้กับนักเรียนชั้นปีที่ 3 สาขาวิชาพณิชยการ สาขางานการบัญชี วิทยาลัยอาชีวศึกษาพระนครศรีอยุธยา ที่ไม่ใช่กลุ่มตัวอย่าง ที่ลงทะเบียนเรียนในภาคเรียนที่ 2/2554 จำนวน 20 คน แล้วตรวจให้คะแนน โดยให้ข้อที่ตอบถูกได้ 1คะแนน ข้อที่ผิดหรือไม่ตอบได้ 0 คะแนน

 5) นำแบบทดสอบจำนวน 80 ข้อ มาหาค่าความเชื่อมั่นของแบบทดสอบทั้งฉบับ ผลของการหาความเชื่อมั่นของแบบทดสอบวัดผลสัมฤทธิ์ทางการเรียนทั้งฉบับมีค่าความเชื่อมั่น เท่ากับ 0.994

 6) จัดพิมพ์เป็นแบบทดสอบฉบับจริง เพื่อนำไปใช้ในการเก็บรวบรวมข้อมูลกับกลุ่มตัวอย่างต่อไป

3.3.4 แบบประเมินความพึงพอใจของนักเรียนต่อชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235

ผู้รายงานดำเนินการสร้างแบบสอบถามความพึงพอใจของนักเรียนที่มีต่อชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 มีขั้นตอนการสร้างดังนี้

 1) ศึกษาเอกสารที่เกี่ยวข้อง และวิธีการสร้างแบบทดสอบความพึงพอใจจากเอกสาร และตำราต่าง ๆ

 2) วิเคราะห์ข้อความที่จะนำมาสร้างแบบสอบถามความพึงพอใจต่อการเรียนด้วยชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235

 3) สร้างข้อความเพื่อสอบถามความพึงพอใจให้ครอบคลุมลักษณะต่าง ๆ โดยเป็นข้อความที่กล่าวถึงความพึงพอใจของนักเรียนที่มีต่อชุดการเรียนรู้ จำนวน 8 ข้อ เป็นแบบมาตราส่วนประมาณค่า (Ratting Scale) ซึ่งมี 5 ระดับ

 4) นำแบบสอบถามความพึงพอใจของนักเรียนต่อการเรียนด้วยชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ที่สร้างขึ้นไปให้ผู้เชี่ยวชาญตรวจความเหมาะสมของข้อความและความเที่ยงตรงตามเนื้อหา

 5) นำข้อความที่ผ่านการตรวจสอบจากผู้เชี่ยวชาญไปทดลองใช้กับนักเรียนระดับประกาศนียบัตรวิชาชีพ ชั้นปีที่ 3 ภาคเรียนที่ 2 ปีการศึกษา 2554 วิทยาลัยอาชีวศึกษาพระนครศรีอยุธยาจำนวน 20 คน เพื่อปรับปรุงแก้ไขให้ได้ข้อความที่เหมาะสมจำนวน 8 ข้อ

 6) จัดพิมพ์เป็นแบบสอบถามความพึงพอใจฉบับจริง เพื่อนำไปใช้ในการเก็บรวบรวมข้อมูลกับกลุ่มตัวอย่าง

**3.4 วิธีการดำเนินการทดลองและการเก็บรวบรวมข้อมูล**

 3.4.1 แบบแผนและการดำเนินการทดลอง

 การครั้งนี้วิจัยใช้กลุ่มเดียว มีการทดลองก่อนและหลังการทดลอง ( One Group Pretest Posttest Design ประภาพรรณ เส็งวงศ์. 2550 : 28)

**ตารางที่ 1** แบบแผนดำเนินการทดลอง

|  |  |  |  |
| --- | --- | --- | --- |
| กลุ่ม |  ทดสอบก่อนเรียน |  ทดลอง |  ทดสอบหลังเรียน |
|  กลุ่มทดลอง | O1 | X | O 2 |

 เมื่อ O1 หมายถึง การทดสอบตัวแปรตามก่อนการทดลอง

 X หมายถึง การใช้นวัตกรรม (การทดลอง)

 O2 หมายถึง การทดสอบตัวแปรตามหลังการทดลอง

 O1 และ O2 เป็นการทดสอบด้วยเครื่องมือชนิดเดียวกันและเปรียบเทียบผล

 การทดสอบระหว่าง O1 และ O2

3.4.1 วิธีการเก็บรวบรมข้อมูล

ผู้รายงานได้ดำเนินการเก็บรวบรวมข้อมูลขณะทำการทดลองใช้ชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235กับกลุ่มตัวอย่าง คือ นักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี (3/1) วิทยาลัย.............................. ที่ลงทะเบียนเรียนในภาคเรียนที่ 1 ปีการศึกษา 2555 จำนวน 30 คน ใช้เวลาเรียน 18 สัปดาห์ โดยมีขั้นตอนการเก็บรวบรวมข้อมูลดังนี้

1. จัดทำตารางกำหนดหน่วยการเรียนรู้(ด้วยตนเอง) และตารางกำหนดบันทึกการเรียนรู้ เพื่อให้นักศึกษาทราบว่าในแต่ละสัปดาห์เรียนหน่วยใด และส่งใบมอบหมายงานเมื่อใด

2. ให้นักเรียนทำแบบทดสอบก่อนเรียนของเนื้อหาทุกหน่วยการเรียน ตามตารางกำหนดหน่วยการเรียนรู้ (เอกสารอ้างอิงหน้า 184)

3. หลังจากเรียนจบในแต่ละหน่วย จะให้นักเรียนทำแบบฝึกหัดท้ายหน่วยการเรียนรู้ ที่ผู้รายงานจัดทำขึ้น เพื่อทบทวน และสร้างประสบการณ์ให้กับนักเรียน

4. เมื่อนักเรียนเรียนจบทุกหน่วยการเรียนแล้ว จะทำการทดสอบหลังเรียนอีกครั้งหนึ่ง ตามตารางกำหนดหน่วยการเรียนรู้ (เอกสารอ้างอิงหน้า 184)

5. นำผลจากการทำแบบฝึกหัดทุกหน่วย และแบบทดสอบหลังเรียนทุกหน่วย มาวิเคราะห์ข้อมูล

6. ให้นักเรียนตอบแบบสอบถามความพึงพอใจที่มีต่อชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235

**3.5 การวิเคราะห์ข้อมูล**

ผู้รายงานได้ทำการวิเคราะห์ข้อมูลต่าง ๆ ดังนี้

1. วิเคราะห์ข้อมูลเพื่อหาคุณภาพของชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ที่ประเมินโดยผู้เชี่ยวชาญ ใช้คะแนนเฉลี่ยและส่วนเบี่ยงเบนมาตรฐาน

2. วิเคราะห์การหาประสิทธิภาพของชุดการเรียนรู้วิชา ภาษาอังกฤษสำหรับสถานประกอบ การ รหัสวิชา 2000-1235 เกณฑ์ประสิทธิภาพที่กำหนด 75/75 ซึ่งดำเนินการดังนี้

 2.1 นำคะแนนเฉลี่ยระหว่างเรียน คือ คะแนนแบบฝึกหัด(ใบงาน) และคะแนนจากใบมอบหมายงานของแต่ละหน่วยมาหาค่าร้อยละจากคะแนนเต็มทั้งหมด เป็นประสิทธิภาพของกระบวนการ ($E\_{1}$)

2.2 นำคะแนนเฉลี่ยจากแบบทอสอบหลังเรียนของนักเรียนทุกคนมาหาค่าร้อยละ จากคะแนนเต็มทั้งหมดเป็นประสิทธิภาพของผลลัพธ์ ($E\_{2}$)

2.3 เปรียบเทียบอัตราส่วน ($E\_{1}$)/ ($E\_{2}$)

3. วิเคราะห์ข้อมูลเพื่อหาคุณภาพของแบบทดสอบวัดผลสัมฤทธิ์ทางการเรียน ได้ดำเนินการ ดังนี้

3.1 วิเคราะห์แบบทดสอบวัดผลสัมฤทธิ์ทางการเรียน โดยหาค่าดัชนีความสอด คล้องของแบบทดสอบกับจุดประสงค์การเรียนรู้ (Index Of Item Objective Congruence : IOC)

3.2 วิเคราะห์ความยากง่ายของแบบทดสอบวัดผลสัมฤทธิ์ทางการเรียน โดยใช้สูตรหาความยากง่าย (ล้วน สายยศ และอังคณา สายยศ.2543:185)

 ขอบเขตของค่าความยากง่าย

 ดัชนีค่าความง่าย มากกว่า 0.80 ความหมาย ง่ายมาก (ปรับปรุงหรือตัดทิ้ง)

 ดัชนีค่าความง่าย 0.60 - 0.80 ความหมาย ค่อนข้างง่าย

 ดัชนีค่าความง่าย 0.40 - 0.59 ความหมาย ปานกลาง

ดัชนีค่าความง่าย 0.20 - 0.39 ความหมาย ค่อนข้างยาก

ดัชนีค่าความง่าย (ต่ำกว่า) 0.20 ความหมาย ยากมาก (ปรับปรุงหรือตัดทิ้ง)

3.3 วิเคราะห์หาค่าอำนาจจำแนกของแบบทดสอบวัดผลสัมฤทธิ์ทงการเรียน

3.4 หาความความเชื่อมั่นของแบบทดสอบทั้งฉบับ

 4. วิเคราะห์หาผลสัมฤทธิ์ทางการเรียน โดยเปรียบเทียบคะแนนทดสอบก่อนเรียน และหลังเรียน โดยใช้สถิติ t-test

 5. วิเคราะห์ความพึงพอใจของนักเรียนที่มีต่อชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 โดยใช้ค่าเฉลี่ยและค่าส่วนเบี่ยงเบนมาตรฐาน และนำค่าเฉลี่ยที่ได้ไปเปรียบเทียบกับเกณฑ์ของ บุญชม ศรีสะอาด (2545:103) ซึ่งมีระดับ 5 ระดับดังนี้

 4.51 – 5.00 หมายถึง พึงพอใจมากที่สุด

 3.51 – 4.50 หมายถึง พึงพอใจมาก

 2.51 – 3.50 หมายถึง พึงพอใจปานกลาง

 1.51 – 2.50 หมายถึง พึงพอใจน้อย

 1.00 – 1.50 หมายถึง พึงพอใจน้อยที่สุด

**3.6 สถิติที่ใช้ในการวิเคราะห์**

นำข้อมูลการเฉลี่ยของคะแนนก่อนเรียน และหลังเรียนมาวิเคราะห์หาค่าเฉลี่ย () และ

ค่าเบี่ยงเบนมาตรฐาน ( S.D. )

3.6.1 สูตรการหาค่าเฉลี่ย (ประภาพรรณ เส็งวงศ์, 2550 : 90)

  = 

**เมื่อกำหนดให้**

 คือ ค่าเฉลี่ย

X คือ ข้อมูล

ΣX คือ ผลรวมของข้อมูลทั้งหมด

N คือ จำนวนของข้อมูลทั้งหมด

3.6.2 ส่วนเบี่ยงเบนมาตรฐาน ( ประภาพรรณ เส็งวงศ์, 2550 : 93 )

 S.D. =  

 หรือหาได้จากสูตร

 S.D. = 

**เมื่อกำหนดให้**

S.D. คือ ส่วนเบี่ยงเบนมาตรฐาน

ΣX คือ ผลรวมของข้อมูลทั้งหมด

 คือ ค่าเฉลี่ย

N คือ จำนวนของข้อมูลทั้งหมด

3.6.3 สูตรสำหรับหาค่าความตรง(Validity)

 IOC = 

**เมื่อกำหนดให้**

IOCคือค่าดัชนีความสอดคล้องระหว่างข้อสอบกับจุดประสงค์

 ΣR คือ ผลรวมคะแนนความคิดเห็นของผู้เชี่ยวชาญเนื้อหาทั้งหมด

 N คือ จำนวนผู้เชี่ยวชาญเนื้อหาวิชา

3.6.4 สูตรหาระดับความยากง่ายของข้อสอบ (P)

 P = 

 **เมื่อกำหนดให้**

 P คือ ดัชนีความยากง่ายของข้อสอบ

 R คือ จำนวนผู้สอบที่ตอบข้อสอบข้อนั้นถูกต้อง

 N คือ จำนวนผู้เข้าสอบทั้งหมด

3.6.5 สูตรการหาค่าอำนาจจำแนกของข้อสอบ

 r = 

 **เมื่อกำหนดให้**

 r คือ ค่าอำนาจจำแนก

 RU คือ จำนวนคนในกลุ่มสูงที่ตอบคำถามข้อนั้นถูก

 RL  คือ จำนวนคนในกลุ่มต่ำที่ตอบคำถามข้อนั้นถูก

 N คือ จำนวนคนในกลุ่มแต่ละกลุ่ม

3.6.6 สูตรที่ใช้ในการคำนวณหาค่า t (ประภาพรรณ เส็งวงศ์ ,2550:99)

 t = 

 **เมื่อกำหนดให้**

 t คือ ค่าสถิติที่ใช้เปรียบเทียบกับค่าวิกฤติเพื่อทราบความมีนัยสำคัญ

 D คือ ผลต่างของคะแนนครั้งหลังกับครั้งแรก

 ΣD คือ ผลต่างของคะแนนครั้งหลังกับครั้งแรกของแต่ละคนรวมกัน

 ΣD2 คือ ผลต่างของคะแนนครั้งหลังกับครั้งแรกของแต่ละคนยกกำลัง

 สองรวมกัน

 (ΣD)2 คือ ผลต่างของคะแนนครั้งหลังกับครั้งแรกของแต่ละคนรวมกัน

 ยกกำลังสอง

 n คือ จำนวนกลุ่มตัวอย่างหรือจำนวนคะแนน

 3.6.7 สูตรหาค่าความเชื่อมั่นของแบบทดสอบ

 KR-20 = 

 **เมื่อกำหนดให้**

 KR-20 คือ ค่าความเชื่อมั่น

 K คือ จำนวนข้อสอบทั้งหมด

 P คือ สัดส่วนของคนที่ตอบถูกของข้อสอบแต่ละข้อ =

 จำนวนคนที่ตอบถูก

จำนวนนักเรียนทั้งหมด

 Q คือ สัดส่วนคนที่ตอบผิดของข้อสอบแต่ละข้อ = 1-P

 2 คือ คะแนนแปรปรวนของข้อสอบทั้งฉบับ

3.6.8 สูตรความแปรปรวนของข้อสอบ

 σ2 = 

 **เมื่อกำหนดให้**

Xคือ คะแนนผลการสอบแต่ ละหน่วย

 N คือ จำนวนนักเรียนที่เข้าสอบ

3.5.9 สูตรการหาค่าประสิทธิภาพ

 E1 = 

 **เมื่อกำหนดให้**

 E1 คือ ประสิทธิภาพของกระบวนการ/คะแนนเฉลี่ยร้อยละของ

 คะแนนรวมการทำแบบฝึกหัด

  คือ คะแนนเฉลี่ยของแบบฝึกหัด(ใบงาน) และคะแนนจากใบ

 มอบหมายงาน

 A1  คือ คะแนนเต็มของแบบฝึกหัด

 E2 = 

 E2  คือ ประสิทธิภาพของผลลัพธ์/คะแนนเฉลี่ยร้อยละของคะแนน

 รวมหลังการเรียนโดยใช้วัตกรรม

  คือ คะแนนเฉลี่ยของคะแนนสอบหลังการเรียนโดยใช้

 (นวัตกรรม)

 A2  คือ คะแนนเต็มของแบบทดสอบหลังการเรียนโดยใช้ (นวัตกรรม)

**บทที่ 4**

**ผลการวิเคราะห์ข้อมูล**

ผลการวิเคราะห์ข้อมูล ในการทดลองใช้ชุดการเรียนรู้ วิชาภาษาอังกฤษสำหรับสถานประกอบการ (2000-1235) ระดับประกาศนียบัตรวิชาชีพ พุทธศักราช 2545 (ปรับปรุงพ.ศ. 2546) ผู้รายงานได้แบ่งออกดังนี้

* 1. ผลการสร้างและประเมินคุณภาพชุดการเรียนรู้วิชาภาษาอังกฤษสำหรับสถาน

 ประกอบการ

* 1. ผลการหาประสิทธิภาพของชุดการเรียนรู้วิชาภาษาอังกฤษสำหรับสถาน

 ประกอบการ

* 1. ผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชาภาษาอังกฤษ

 สำหรับสถานประกอบการ

4.4 ความพึงพอใจของนักเรียนที่มีต่อชุดการเรียนรู้วิชาภาษาอังกฤษสำหรับสถาน

 ประกอบการ

**4.1 ผลการสร้าง และประเมินคุณภาพชุดการเรียนรู้วิชาภาษาอังกฤษสำหรับสถานประกอบการ**

 จากการสร้าง และประเมินคุณภาพชุดการเรียนรู้ วิชาภาษาอังกฤษสำหรับสถานประกอบการ ได้ผลแสดงดังตารางที่ 4.1 ดังนี้

**ตารางที่ 4.1 แสดงผลการสร้าง และประเมินคุณภาพชุดการเรียนรู้วิชาภาษาอังกฤษสำหรับสถาน**

 **ประกอบการ โดยผู้เชี่ยวชาญ 5 คน**

|  |  |  |
| --- | --- | --- |
| **บทเรียน****ทั้งหมด 8 บทเรียน** |  **ระดับความคิดเห็นผู้เชี่ยวชาญ (เฉลี่ยรวม)** | **ความหมาย** |
| **คนที่ 1** | **คนที่ 2** | **คนที่ 3** | **คนที่ 4** | **คนที่ 5** |  | **S.D.** |
| หน่วยที่ 1 Visiting the Company | 4.73 | 4.91 | 4.18 | 4.91 | 4.73 | 4.69 | 0.45 | มากที่สุด |
| หน่วยที่ 2 Getting the Job | 5.00 | 4.73 | 4.18 | 4.91 | 5.00 | 4.76 | 0.40 | มากที่สุด |
| หน่วยที่ 3 Using the Telephone | 5.00 | 4.55 | 4.36 | 4.82 | 5.00 | 4.75 | 0.37 | มากที่สุด |
| หน่วยที่ 4 Giving Directions and Locations | 5.00 | 4.73 | 4.27 | 5.00 | 5.00 | 4.80 | 0.35 | มากที่สุด |
| หน่วยที่ 5 Dealing with Problems | 5.00 | 4.64 | 4.36 | 4.91 | 5.00 | 4.78 | 0.33 | มากที่สุด |
| หน่วยที่ 6 Signs and Notices | 4.91 | 4.73 | 4.27 | 4.91 | 4.91 | 4.75 | 0.37 | มากที่สุด |
| หน่วยที่ 7 Talking about Business Activities | 5.00 | 4.73 | 4.27 | 5.00 | 4.73 | 4.75 | 0.37 | มากที่สุด |
| หน่วยที่ 8 Describing Working Life | 4.73 | 4.91 | 4.18 | 4.91 | 4.73 | 4.69 | 0.45 | มากที่สุด |
| **เฉลี่ยรวม** | **4.92** | **4.74** | **4.26** | **4.92** | **4.89** | **4.75** | **0.38** | **มากที่สุด** |

 จากตารงที่ 4.1 แสดงผลการสร้าง และประเมินคุณภาพชุดการเรียนรู้วิชาภาษาอังกฤษสำหรับสถานประกอบการ โดยผู้เชี่ยวชาญ 5 คน ในด้านต่าง ๆ ดังกล่าวพบว่า อยู่ในระดับมากที่สุด คือค่าคะแนนเฉลี่ย 4.75 (S.D = 0.38)

**4.2 ผลการหาประสิทธิภาพของชุดการเรียนรู้วิชาภาษาอังกฤษสำหรับสถานประกอบการ**

 จากการนำชุดการเรียนรู้ไปทดลองใช้ 3 ครั้ง กับกลุ่มตัวอย่าง ได้ผลดังตารางที่ 4.2 - 4.4

**ตารางที่ 4.2 แสดงผลการหาประสิทธิภาพของชุดการเรียนรู้ครั้งที่ 1 กับนักเรียน 3 คน**

|  |  |  |  |  |
| --- | --- | --- | --- | --- |
| รายการ | คะแนนเต็ม | คะแนนเฉลี่ย | คิดเป็นร้อยละ | ประสิทธิภาพ |
| คะแนนแบบฝึกหัด | 80 | 59.33 | 74.16 | 74.16/74.58 |
| คะแนนแบบทดสอบ | 80 | 59.67 | 74.58 |

จากตารางที่ 4-2 แสดงค่าคะแนนเฉลี่ยจากการทำแบบฝึกหัดของนักเรียนเท่ากับ 59.33 จากคะแนนเต็ม 80 โดยคิดเป็นคะแนนเฉลี่ยร้อยละ 74.16 และคะแนนจากแบบทดสอบของผู้เรียนเท่ากับ 59.67 จากคะแนนเต็ม 80 โดยคิดเป็นร้อยละ 74.58 (รายละเอียดในภาคผนวก ค. หน้า 177)

**ตารางที่ 4.3 แสดงผลการหาประสิทธิภาพของชุดการเรียนรู้ครั้งที่ 2 กับนักเรียน 9**

|  |  |  |  |  |
| --- | --- | --- | --- | --- |
| รายการ | คะแนนเต็ม | คะแนนเฉลี่ย | คิดเป็นร้อยละ | ประสิทธิภาพ |
| คะแนนแบบฝึกหัด | 80 | 60.00 | 75.00 | 75.00/75.13 |
| คะแนนแบบทดสอบ | 80 | 60.11 | 75.13 |

จากตารางที่ 4.3 แสดงค่าคะแนนเฉลี่ยจากการทำแบบฝึกหัด ของนักเรียนเท่ากับ 60.00 จากคะแนนเต็ม 80 โดยคิดเป็นคะแนนเฉลี่ยร้อยละ 75.00 และคะแนนจากแบบทดสอบของผู้เรียนเท่ากับ 60.11 จากคะแนนเต็ม 80 โดยคิดเป็นร้อยละ 75.13 (รายละเอียดในภาคผนวก ค. หน้า 178)

**ตารางที่ 4.4 แสดงการหาประสิทธิภาพชุดการเรียนรู้ครั้งที่ 3 กับนักเรียน 20 คน**

|  |  |  |  |  |
| --- | --- | --- | --- | --- |
| รายการ | คะแนนเต็ม | คะแนนเฉลี่ย | คิดเป็นร้อยละ | ประสิทธิภาพ |
| คะแนนแบบฝึกหัด | 80 | 60.25 | 75.31 | 75.31/76.06 |
| คะแนนแบบทดสอบ | 80 | 60.85 | 76.06 |

จากตารางที่ 4.4 แสดงค่าคะแนนเฉลี่ยจากการทำแบบฝึกหัดของนักเรียนเท่ากับ 60.25 จากคะแนนเต็ม 80 โดยคิดเป็นคะแนนเฉลี่ยร้อยละ 75.31 และคะแนนจากแบบทดสอบของนักเรียนเท่ากับ 60.85 จากคะแนนเต็ม 80 โดยคิดเป็นร้อยละ 76.06 (รายละเอียดในภาคผนวก ค. หน้า 180)

**4.3 ผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชาภาษาอังกฤษสำหรับสถานประกอบการ**

 จากการสอนโดยใช้ชุดการเรียนรู้ วิชาภาษาอังกฤษสำหรับสถานประกอบการ เมื่อทดสอบวัดผลสัมฤทธิ์ทางการเรียน แสดงผลดังตารางที่ 4.5

 **ตารางที่ 4.5 แสดงผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชา**

 **ภาษาอังกฤษสำหรับสถานประกอบการ**

|  |  |  |  |  |
| --- | --- | --- | --- | --- |
| การทดสอบ | จำนวนนักเรียน | คะแนนเฉลี่ย | S.D | t-test |
| แบบทดสอบก่อนเรียน | 30 | 50.43 | 4.00 | 45.34 |
| แบบทดสอบหลังเรียน | 30 | 68.10 | 2.75 |

จากตารางที่ 4.5 ปรากฏว่าค่า t ที่คำนวณได้เท่ากับ 45.34 ซึ่งมากกว่าค่า t จากตารางชนิดหางเดียว (one – tailed test) ที่ df = 29,$α$ = .05 ซึ่งเท่ากับ 1.699 แสดงให้เห็นว่า หลังทำการเรียนด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1234 นักเรียนมีคะแนนเฉลี่ยจากการทดสอบวัดผลสัมฤทธิ์ทางการเรียน แตกต่างกันมีคะแนนเฉลี่ยทดสอบหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 (รายละเอียดในภาคผนวก ข. หน้า 175)

**4.4 ความพึงพอใจของนักเรียน ที่มีต่อชุดการเรียนรู้ วิชา ภาษาอังกฤษสำหรับสถานประกอบการ**

จากการสอนโดยใช้ชุดการเรียนรู้ วิชาภาษาอังกฤษสำหรับสถานประกอบการ เมื่อให้นักเรียนตอบแบบสอบถามวัดความพึงพอใจที่มีต่อการสอน โดยใช้ชุดการเรียนรู้ ได้ผลดังแสดงในตารางที่ 4.6

**ตารางที่ 4.6 แสดงระดับความพึงพอใจของนักเรียนที่มีต่อการใช้ชุดการเรียนรู้**

 **วิชา ภาษาอังกฤษสำหรับสถานประกอบการ**

|  |  |  |  |  |
| --- | --- | --- | --- | --- |
| ข้อ | รายการ |  | S.D | ระดับความพึงพอใจ |
| 1 | การจัดแบ่งหัวข้อ และเรียงลำดับเนื้อหามีความเหมาะสม | 4.30 | 0.53 | มาก |
| 2 | เนื้อหามีความเหมาะสมกับระดับผู้เรียน | 4.50 | 0.63 | มาก |
| 3 | ภาษาที่ใช้ถูกต้องเข้าใจง่าย | 4.27 | 0.58 | มาก |
| 4 | รูปภาพมีความสัมพันธ์กับเนื้อหาวิชา | 4.40 | 0.67 | มาก |
| 5 | รูปภาพมีความชัดเจน | 4.25 | 0.73 | มาก |
| 6 | คำถาม และคำตอบมีความชัดเจน | 4.20 | 0.66 | มาก |
| 7 | จำนวนแบบทดสอบมีความเหมาะสม | 4.33 | 0.71 | มาก |

**ตารางที่ 4.6 แสดงระดับความพึงพอใจของนักเรียนที่มีต่อการใช้ชุดการเรียนรู้**

 **วิชา ภาษาอังกฤษสำหรับสถานประกอบการ (ต่อ)**

|  |  |  |  |  |
| --- | --- | --- | --- | --- |
| ข้อ | รายการ |  | S.D | ระดับความพึงพอใจ |
| 8 | ความยากง่ายเหมาะสม | 4.27 | 0.69 | มาก |
| **เฉลี่ย** | **4.32** | **0.07** | **มาก** |

จากตารางที่ 4.6 การวิเคราะห์ประมวลผลการตอบแบบสอบถามเกี่ยวกับความพึงพอใจของนักเรียนที่มีต่อการสอนโดยใช้ชุดการเรียนรู้วิชา ภาษาอังกฤษสำหรับสถานประกอบการ รหัสวิชา 2000-1235 ระดับประกาศนียบัตรวิชาชีพ พบว่านักเรียนมีความพึงพอใจอยู่ในระดับมาก โดยมีค่าเฉลี่ยเท่ากับ 4.32 ค่าส่วนเบี่ยงเบนมาตรฐาน เท่ากับ 0.07 (รายละเอียดในภาคผนวก ข. หน้า 134)

**บทที่ 5**

**สรุปผล อภิปรายผลและเสนอแนะ**

การศึกษาครั้งนี้เป็นการรายงานผลการใช้ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ผู้รายงานได้สรุปผลการรายงาน อภิปรายผลและข้อเสนอแนะดังนี้

**5.1 วัตถุประสงค์ของการศึกษา**

5.1.1 เพื่อสร้างและประเมินคุณภาพของชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

 5.1.2 เพื่อหาประสิทธิภาพชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ให้มีประสิทธิภาพ 75/75

5.1.3 เพื่อเปรียบเทียบผลสัมฤทธิ์ทางการเรียนของนักเรียนหลัง และก่อนการเรียนด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

5.1.4 เพื่อศึกษาความพึงพอใจของนักเรียนที่มีต่อการเรียน ด้วยชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235

* 1. **ประชากรและกลุ่มตัวอย่างที่ใช้ในการศึกษา**

ประชากรที่ใช้ในการศึกษาครั้งนี้ ได้แก่ นักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี วิทยาลัย............................................. ที่ลงทะเบียนเรียนวิชาภาษาอังกฤษสำหรับสถานประกอบการ รหัสวิชา 2000-1235 ในภาคเรียนที่ 1 ปีการศึกษา 2555 จำนวน 160 คน

กลุ่มตัวอย่างที่ใช้ในการศึกษาครั้งนี้ เป็นการเลือกโดยการสุ่มแบบกลุ่ม(Cluster Random Sampling) จากนักเรียนระดับประกาศนียบัตรวิชาชีพ ชั้นปีที่ 3 สาขาวิชาพณิชยการ สาขางานการบัญชี (3/1) วิทยาลัย.........................................ที่ลงทะเบียนเรียนในภาคเรียนที่ 1 ปีการศึกษา 2555 จำนวน 30 คนที่ผู้รายงานเป็นผู้สอน

**5.3 เครื่องมือที่ใช้ในการศึกษา**

เครื่องมือที่ใช้ในการศึกษามีดังนี้

5.3.1 ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

5.3.2 แบบประเมินความคิดเห็นของผู้เชี่ยวชาญ ในการสร้างและหาคุณภาพชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

5.3.3 แบบทดสอบวัดผลสัมฤทธิ์ทางการเรียนวิชาภาษาอังกฤษสำหรับสถานประกอบการ รหัสวิชา 2000-1235

5.3.4 แบบประเมินความพึงพอใจของนักเรียนที่มีต่อชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

**5.4 วิธีดำเนินการศึกษา**

5.4.1 ทดสอบก่อนเรียน โดยใช้แบบทดสอบวัดผลสัมฤทธิ์ทางการเรียน ทุกหน่วยการเรียน ทดสอบก่อนทำการเรียน(ด้วยตนเอง)เพื่อดูความรู้เดิมของนักเรียน

5.4.2 ดำเนินกิจกรรมการเรียน(ด้วยตนเอง)โดยใช้ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235

5.4.3 ทดสอบหลังเรียน หลังจากทำการเรียนจนครบทุกหน่วยการเรียน โดยให้นักเรียนทำแบบทดสอบวัดผลสัมฤทธิ์ทางการเรียน วิชาภาษาอังกฤษสำหรับสถานประกอบการ รหัสวิชา2000-1235 จำนวน 80 ข้อ

**5.5 สรุปผลการศึกษา**

ผลการศึกษาผลการใช้ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ผู้รายงานได้สรุปผลการศึกษาได้ ดังนี้

5.5.1 ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 โดยรวมมีคุณภาพอยู่ในระดับมากที่สุด คือ มีค่าเฉลี่ยรวม 4.75

5.5.2 ชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ที่สร้างขึ้นมีประสิทธิภาพเฉลี่ย 75.31/76.06

5.5.3 ผลการวิเคราะห์ผลสัมฤทธิ์ทางการเรียนพบว่าคะแนนเฉลี่ยหลังเรียนสูงกว่าก่อนเรียน ซึ่งเป็นไปตามสมมุติฐานที่ตั้งไว้ โดยค่า t ที่คำนวณได้ 45.34 ซึ่งสูงกว่าค่า t จากตาราง ซึ่งมีค่า 1.699 ดังนั้น ผลสัมฤทธิ์ทางการเรียนหลังเรียนจึงแตกต่างจากผลสัมฤทธิ์ก่อนเรียนอย่างมีนัยสำคัญทางสถิติที่ระดับ .05

5.5.4 นักเรียนมีความพึงพอใจต่อการเรียนด้วยชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 อยู่ในระดับมาก โดยมีค่าเฉลี่ย 4.32

**5.6 อภิปรายผลการศึกษา**

จากรายงานการสร้าง และหาประสิทธิภาพของชุดการเรียนรู้ วิชาภาษาอังกฤษสำหรับสถานประกอบการ รหัสวิชา 2000-1235 ระดับประกาศนียบัตรวิชาชีพ สามารถอภิปรายผลได้ ดังนี้

 5.6.1 ชุดการเรียนรู้วิชาภาษาอังกฤษสำหรับสถานประกอบการ มีคุณภาพโดยเขียนตามคำอธิบายรายวิชาหลักสูตรประกาศนียบัตรวิชาชีพ พุทธศักราช 2545(ปรับปรุง พ.ศ. 2546) หลังจากนั้นให้ผู้เชี่ยวชาญที่มีประสบการณ์ในการสอนวิชาภาษาอังกฤษมานานหลายปีทำการประเมิน แล้วนำมาปรับปรุงแก้ไขจนทำให้ผลงานมีคุณภาพสามารถนำชุดการเรียนรู้ดังกล่าวไปใช้พัฒนาผลสัมฤทธิ์ทางการเรียนของนักเรียนระดับประกาศนียบัตรวิชาชีพได้

 5.6.2 ชุดการเรียนรู้วิชาภาษาอังกฤษสำหรับสถานประกอบการ รหัสวิชา 2000-1235 มีประสิทธิภาพ 75/75

 จากผลการวิเคราะห์พบว่าชุดการเรียนรู่วิชาภาษาอังกฤษสำหรับสถานประกอบการ ระดับประกาศนียบัตรวิชาชีพ ที่ผู้รายงานสร้างขึ้น มีประสิทธิภาพสูงกว่าเกณฑ์ที่กำหนด ทั้งนี้อาจเป็นเพราะนักเรียนไม่เคยเรียนด้วยชุดการเรียนรู้ที่มีเนื้อหา และใบงาน ฝึกทักษะการฟัง พูด อ่าน และเขียน จึงทำให้สนใจ และตั้งใจในทำกิจกรรมตามใบงาน และยังสามารถทราบผลคะแนนได้ทันที จึงทำให้เกิดการเรียนรู้ได้ดีขึ้น พิจารณาโดยรวมพบว่าชุดการเรียนรู้วิชาภาษาอังกฤษสำหรับสถานประกอบการ ที่ผู้รายงานสร้างขึ้นมีประสิทธิภาพเฉลี่ย 75.31/76.06 ซึ่งเป็นไปตามสมมุติฐานที่ตั้งไว้ ผลกาศึกษาดังกล่าวสอดคล้องกับงานวิจัยของ สมใจ ถิระนันท์ (2544:บทคัดย่อ) ได้ทำการวิจัยเรื่อง การสร้างชุดการสอนภาษาอังกฤษเพื่อการสื่อสาร ระดับชั้นประถมศึกษาปีที่ 6 ผลการวิจัยพบว่า ชุดการสอนที่สร้างขึ้นมีประสิทธิภาพ 84.40/95.65 สูงกว่าเกณฑ์มาตรฐานที่ตั้งไว้ และคะแนนของนักเรียนที่ได้จากการทดสอบหลังเรียน โดยใช้ชุดการสอนอย่างมีนัยสำคัญทางสถิติที่ระดับ .05 และยังสอดคล้องกับงานวิจัยของชุดา บุญถึง (2542:บทคัดย่อ) ได้ทำการวิจัย เรื่อง การพัฒนาชุดการสอนแบบศูนย์การเรียนวิชาภาษาอังกฤษ เรื่อง คำนาม ระดับชั้นมัธยมศึกษาปีที่ 1 กลุ่มตัวอย่างได้มาจากการสุ่มอย่างง่าย โดยวิธีจับฉลาก จำนวนนักเรียน 90 คน ผลการวิจัยพบว่า ประสิทธิภาพของชุดการสอนแบบศูนย์การเรียนวิชาภาษาอังกฤษ เรื่อง คำนาม ระดับชั้นมัธยมศึกษาปีที่ 1 มีประสิทธิภาพ 90/90 ตามเกณฑ์ที่กำหนด

5.6.3 ผลสัมฤทธิ์ทางการเรียนของนักเรียนที่เรียนด้วยชุดการเรียนรู้วิชา ภาษาอังกฤษสำหรับสถานประกอบการหลังเรียนสูงกว่าก่อนเรียนอย่างมีนัยสำคัญ .05

 การเปรียบเทียบผลสัมฤทธิ์ทางการเรียนของนักเรียนก่อน และหลังการใช้ชุดการเรียนรู้วิชาภาษาอังกฤษสำหรับสถานประกอบการ รหัส 2000-1235 ที่พบว่าคะแนนการทดสอบหลังเรียนด้วยชุดการเรียนรู้สูงกว่าคะแนนการทดสอบก่อนเรียน แสดงว่าชุดการเรียนรู้ที่ผู้รายงานสร้างขึ้นมามีประสิทธิภาพ เนื่องจากเนื้อหาใบความรู้ใช้ภาษาที่เข้าใจง่าย มีรูปภาพที่ชัดเจน กิจกรรมการเรียนการสอน และการประเมินผลได้อย่างเหมาะสมตรงตามหลักสูตร ส่งผลให้นักเรียนมีผลสัมฤทธิ์ทางการเรียนสูงขึ้น สอดคล้องกับงานวิจัยของชายิกา ปรีพูล (2547:บทคัดย่อ) ได้ทำการวิจัยเรื่อง “การสร้างชุดการเรียนการสอนกลุ่มสาระภาษาต่างประเทศสำหรับนักเรียนชั้นมัธยมศึกษาปีที่ 2” โดยใช้ชุดการเรียนรู้เนื้อเรื่อง tenses ได้ศึกษากลุ่มตัวอย่าง จากการสุ่มแบบเฉพาะเจาะจงจำนวนคน เครื่องมือที่ใช้ คือ ชุดการเรียนรู้ และแบบทดสอบ ผลการวิจัยพบว่า คะแนนของนักเรียนที่ได้จากการทำข้อสอบหลังการเรียนสูงกว่าคะแนนก่อนเรียนและยังสอดคล้องกับงานวิจัยของวิภาดา ตระกูลโต (2544:บทคัดย่อ) ได้ทำการวิจัยเรื่อง “การสร้างชุดการสอนแบบศูนย์การเรียน วิชาภาษาอังกฤษ เรื่อง คำสรรพนาม สำหรับนักเรียนชั้นประถมศึกษาปีที่ 5 โรงเรียนอนุบาลพระนครศรีอยุธยา” ผลการวิจัยพบว่า ผลสัมฤทธิ์ของนักเรียนหลังจากการเรียนด้วยชุดการสอนสูงกว่าก่อนเรียน แตกต่างกันอย่างมีนัยสำคัญทางสถิติที่ระดับ .05

 5.6.4 นักเรียนมีความพึงพอใจต่อการเรียนด้วยชุดการเรียนรู้วิชาภาษาอังกฤษสำหรับสถานประกอบการ อยู่ในระดับมาก

 จากการทดสอบพบว่า หลังเรียนโดยใช้ชุดการเรียนรู้วิชาภาษาอังกฤษสำหรับสถานประกอบการ ระดับประกาศนียบัตรวิชาชีพ นักเรียนมีความพึงพอใจต่อชุดการเรียนรู้อยู่ในระดับมาก โดยมีค่าเฉลี่ย 4.32 ซึ่งเป็นไปตามเกณฑ์ที่กำหนดไว้ ที่เป็นเช่นนี้เนื่องจากชุดการเรียนรู้ที่ผู้รายงานสร้างขึ้นมามีกิจกรรมการเรียนรู้ที่ทำให้ผู้เรียนเกิดความรู้ ความเข้าใจ มีความสนุกสนานเหมาะสมกับธรรมชาติ ได้ทำกิจกรรมด้วยตนเอง กิจกรรมจากการเรียนมีการให้ผู้เรียนทราบคำตอบ และทราบความก้าวหน้าของตนเองได้ตลอดเวลา มีรูปภาพที่ชัดเจน และสวยงาม ทำให้ผู้เรียนเกิดความสนใจ และเข้าใจในกิจกรรมในแต่ละหน่วยการเรียนรู้ เป็นการเสริมแรง และกระตุ้นให้ผู้เรียนอยากเรียนรู้มากขึ้น ส่งผลให้ผู้เรียนมีผลสัมฤทธิ์ทางการเรียนสูงขึ้น สอดคล้องกับงานวิจัยลัดดา แต้มพิมาย (2533:บทคัดย่อ) ได้ทำการวิจัยเรื่อง การเปรียบเทียบผลการสอนวิชาภาษาอังกฤษ โดยใช้ชุดการสอนแบบศูนย์การเรียนกับการสอนแบบปกติ ในระดับชั้นประถมศึกษาปีที่ 6 ได้ศึกษากลุ่มตัวอย่างจากการสุ่มแบบเฉพาะเจาะจง แล้วใช้วิธีจับสลากแบ่งกลุ่มทดลองและกลุ่มควบคุม กลุ่มละ 31 และ 32 คนตามลำดับ เครื่องมือที่ใช้คือแบบทดสอบผลสัมฤทธิ์ทางการเรียนและชุดการสอนแบบศูนย์การเรียน ผลการวิจัยพบว่า ชุดการเรียนมีประสิทธิภาพ 85.47/77.87 และผลสัมฤทธิ์ทางการเรียนในกลุ่มทดลองที่สอนโดยใช้ชุดการสอนแบบศูนย์การเรียนสูงกว่าปกติอย่างมีนัยสำคัญทางสถิติที่ระดับ .05 และนักเรียนในกลุ่มทดลองมีความพึงพอใจมากต่อการเรียนการสอนโดยใช้ชุดการสอนแบบศูนย์การเรียน และยังสอดคล้องกับงานวิจัยของวนิดา อัคราช (2536: บทคัดย่อ) ได้ทำการวิจัยเรื่อง การเปรียบเทียบผลสัมฤทธิ์ทางการเรียนวิชาภาษาอังกฤษของนักเรียนชั้นประถมศึกษาปีที่ 5 โดยการสอนด้วยชุดการสอนกับการสอนปกติ ผลการวิจัยพบว่า ผลสัมฤทธิ์ทางการเรียนของนักเรียนในกลุ่มทดลองที่สอนโดยใช้ชุดการสอนสูงกว่านักเรียนในกลุ่มควบคุมที่สอนตามปกติอย่างมีนัยสำคัญทางสถิติที่ระดับ .05และนักเรียนในกลุ่มทดลองมีความพึงพอใจมากต่อการเรียนการสอนโดยใช้ชุดการสอน

**5.7 ข้อเสนอแนะ**

ในการศึกษาค้นคว้าครั้งนี้ผู้รายงานมีข้อเสนอแนะ ดังนี้

1. ควรนำชุดการเรียนรู้ที่ผู้รายงานสร้างขึ้นไปใช้ โดยปรับให้สอดคล้องกับสภาพแวดล้อมของสถานศึกษานั้น ๆ เพื่อปรับปรุงการเรียนการสอน และนำข้อมูลผลการใช้มาปรับปรุงให้มีประสิทธิภาพยิ่งขึ้น

2. ควรมีการสร้าง และหาประสิทธิภาพของชุดการเรียนรู้ในวิชาอื่น ๆ ที่มีการเรียนการสอน เพื่อยกระดับผลสัมฤทธิ์ทางการเรียนให้สูงขึ้น

3. การจัดทำชุดการเรียนรู้ต้องใช้เวลา และงบประมาณมีการจัดพิมพ์เนื้อหา แบบฝึกหัด แบบทดสอบก่อนเรียนและหลังเรียน และสื่อประกอบในการจัดทำให้ใช้ได้สมบูรณ์ทั้งรายวิชา ต้องจัดทำอย่างเป็นระบบ และต้องนำไปทดลองใช้ ซึ่งต้องใช้เวลาอย่างมากอันเป็นปัญหาสำหรับครู เนื่องจากภาระการสอนที่มากอยู่แล้วจึงต้องการสนับสนุนจากทุกฝ่ายที่เกี่ยวข้อง

4. ควรส่งเสริมให้มีการจัดทำชุดการเรียนรู้ในรายวิชาอื่น ๆ ด้วย แม้ว่าการจัดทำชุดการเรียนรู้จะมีปัญหาต่าง ๆ มากมาย แต่เป็นเรื่องที่ครูและผู้บริหารควรให้ความสำคัญ ควรสนใจให้การสนับสนุนส่งเสริมการจัดทำชุดการเรียนรู้ให้มากยิ่งขึ้น อันเป็นประโยชน์ต่อการจัดการเรียนการสอนยิ่ง ๆ ขึ้นไป

**บรรณานุกรม**

**ภาษาไทย**

กาญจนา เกียรติประวัติ. **นวัตกรรมทางการศึกษา**. กรุงเทพฯ : ภาควิชาหลักสูตรและการสอน

คณะศึกษาศาสตร์ มหาวิทยาลัยศรีนครินทรวิโรฒประสานมิตร, 2524.

กิตานันท์ มลิทอง. **เทคโนโลยีการศึกษาร่วมสมัย**. พิมพ์ครั้งที่ 2. กรุงเทพฯ : เอดิสันเพรส

 โปรดักส์ จำกัด, 2546.

ชุดา บุญถึง. **การพัฒนาชุดการสอนแบบศูนย์การเรียนวิชาภาษาอังกฤษ.** ปริญญานิพนธ์การศึกษามหาบัณฑิต มหาวิทยาลัยศรีนครินทรวิโรฒ, 2542.

ชายิกา ปรีพูล. **การสร้างชุดการสอนกลุ่มสาระภาษาต่างประเทศ สำหรับนักเรียนชั้นมัธยมศึกษาปีที่ 2.** วิทยานิพนธ์ปริญญามหาบัณฑิต สาขาวิชาการประถมศึกษา บัณฑิตวิทยาลัย มหาวิทยาลัยขอนแก่น, 2547.

ชัยยงค์ พรหมวงศ์ และคณะ, สมเชาวน์ เนตรประเสริฐ และสุดา สินสกุล. **ระบบสื่อการสอน.**

กรุงเทพฯ:โรงพิมพ์จุฬาลงกรณ์มหาวิทยาลัย, 2521.

ไชยยศ เรืองสุวรรณ. **หลักการ ทฤษฎีเทคโนโลยีและนวกรรมทางการศึกษา**. พิมพ์ครั้งที่ 2. มหาสารคาม : มหาวิทยาลัยศรีนครินทรวิโรฒ มหาสารคาม, 2526.

นิพนธ์ ศุขปรีดี. **นวกรรมเทคโนโลยีทางการศึกษา**. ชลบุรี : มหาวิทยาลัยศรีนครินทรวิโรฒ, 2526.

บุญชม ศรีสะอาด. **การผลิตชุดการสอน**. มหาสารคาม : ศึกษาสาสตร์ มหาวิทยาลัยศรีนครินทร

วิโรฒ มหาสารคาม, 2528. (เอกสารอัดสำเนา)

\_\_\_\_\_\_.**การวิจัยเบื้องต้น.**พิมพ์ครั้งที่ 7.กรุงเทพฯ:สุวีริยาสาส์น,2545.

บุญเกื้อ ควรหาเวช. **นวัตกรรมทางการศึกษา**. พิมพ์ครั้งที่ 3. กรุงเทพฯ : เจริญวิทย์การพิมพ์, 2530.

ประภาพรรณ เส็งวงค์.**การพัฒนานวัตกรรมการเรียนรู้ด้วยวิธีการวิจัยในชั้นเรียน**.กรุงเทพฯ:

 ภาพพิมพ์, 2550.

พิชิต ฤทธิ์จรูญ.หลักการวัดผลและประเมินผลการศึกษา.กรุงเทพฯ : ศูนย์หนังสือจุฬาลงกรณ์

 มหาวิทยาลัย, 2548.

ภณิดา ชัยปัญญา.**ความพึงพอใจของเกษตรกรต่อกิจกรรมไร่นาสวนผสมภายใต้โครงการปรับโครงสร้างและระบบการผลิตการเกษตรของจังหวัดเชียงราย.** วิทยานิพนธ์ปริญญามหาบัณฑิต(เกษตรศาสตร์) มหาวิทยาลัยเชียงใหม่, 2541.

ยุพิน พิพิธกุล และอรพรรณ ตันบรรจง. **เทคโนโลยีในการผลิตสื่อการเรียนการสอนคณิตศาสต**ร์. กรุงเทพฯ : สำนักส่งเสริมและฝึกอบรม มหาวิทยาลัยเกษตรศาสตร์, 2531.

ลัดดา ศุขปรีดี. **เทคโนโลยีการเรียนการสอน**. ชลบุรี : มหาวิทายลัยศรีนครินทรวิโรฒบางแสน,

2524.

ล้วน สายยศ และอังคณา สายยศ.**เทคนิคการวัดผลการเรียนรู้.**กรุงเทพฯ:สุวีริยาสาสส์น, 2543.

ลัดดา แต้มพิมาย. **การเปรียบเทียบผลการสอนภาษาอังกฤษ โดยใช้ชุดการสอนแบบศูนย์การเรียนกับการสอนปกติ ในระดับชั้นประถมศึกษาปีที่ 6.** วิทยานิพนธ์ปริญญาศึกษาศาสตร์มหาบัณฑิต สาขาวิชาการประถมศึกษา บัณฑิตวิทยาลัย มหาวิทยาลัยขอนแก่น, 2523.

ลดามาลย์ วงศ์พรหม. **การสร้างชุดการเรียนรู้ภาษาอังกฤษเพื่อการสื่อสาร สำหรับนักเรียนชั้นประถมศึกษาปีที่ 4.** วิทยานิพนธ์ปริญญามหาบัณฑิต สาขาวิชาการประถมศึกษา บัณฑิตวิทยาลัย มหาวิทยาลัยขอนแก่น, 2547.

วนิดา อัครราช. **การเปรียบเทียบผลสัมฤทธิ์ทางการเรียนวิชาภาษาอังกฤษ ของนักเรียนชั้นประถมศึกษาปีที่ 5 โดยการช้ชุดการสอนกับการสอนปกติ.** ปริญญานิพนธ์ ศศ.ม.(หลักสูตรและการสอน). ขอนแก่น : บัณฑิตวิทยาลัย มหาวิทยาลัยขอนแก่น.อัดเสาเนา, 2536.

วิภาดา ตระกูลโต. **การสร้างชุดการสอนแบบศูนย์การเรียนวิชาภาษาอังกฤษ เรื่อง คำสรรพนามสำหรับนักเรียนชั้นประถมศึกษาปีที่ 5 โรงเรียนอนุบาลพระนครศรีอยุธยา.** วิทยานิพนธ์ปริญญามหาบัณฑิต สาขาวิชาเทคโนโลยีการศึกษา บัณฑิตวิทยาลัย มหาวิทยาลัยเกษตรศาสตร์, 2544.

วาสนา ชาวหา. **เทคโนโลยีการศึกษา**. พิมพ์ครั้งที่ 2. กรุงเทพฯ : กราฟิคอาร์ต, 2525.

วิชัย วงษ์ใหญ่. **พัฒนาหลักสูตรและการสอนมิติใหม่**. พิมพ์ครั้งที่ 3. กรุงเทพฯ:โอเดียนสโตร์, 2525.

วีระ ไทยพานิช.**วิธีสอน**.กรุงเทพฯ : ภาควิชาเทคโนโลยีทางการศึกษาคณะศึกษาศาสตร์ มหาวิทยาลัยเกษตรศาสตร์, 2529.

ศนิชา เลิศการ.**ความพึงพอใจของนักเรียนต่อการจัดการเรียนรู้กลุ่มสาระสังคมศึกษาศาสนาและ**

 **วัฒนธรรม ที่เน้นผู้เรียนเป็นสำคัญ.** เชียงใหม่ : มหาวิทยาลัยเชียงใหม่, 2547.

ศิริวรรณ เสรีรัตน์.**การบริหารการตลาด.**กรุงเทพมหานคร : A.N.การพิมพ์, 2541.

สำนักงานคณะกรรมการการศึกษาแห่งชาติ.**พระราชบัญญัติการศึกษาแห่งชาติ พ.ศ.2542 และแก้ไข**

 **เพิ่มเติม(ฉบับที่ 2)** **พ.ศ.2545**.กรุงเทพฯ:พริกหวาน, 2542.

สมศักด์ ภิบาลศรี. **การผลิตชุดการสอน** . นครราชศรีมา : สำนักส่งเสริมวิชาการสถาบันราชภัฎ

นครราชศรีมา, 2537.

สุปัน ราสุวรรณ. **ความสัมพันธ์ระหว่างการบริหารความขัดแย้งของผู้บริหารโรงเรียนกับความพึง**

 **พอใจของครูสำนักงานการประถมศึกษาจังหวัดร้อยเอ็ด.** ปริญญานิพนธ์ศึกษาศาสตร์

 มหาบัณฑิต แขนงวิชาบริหารการศึกษา สาขาวิชาศึกษาศาสตร์ มหาวิทยาลัยสุโขทัย, 2540.

สุภาลักษณ์ ชัยอนันต์.**กิจกรรมผู้เรียน.**[ออนไลน์].แหล่งที่มา

 htt://nongna005.multiply.com/journal/22, 2540.

สมใจ ถิระนันท์.**การสร้างชุดการสอนภาษาอังกฤษเพื่อการสื่อสารของนักเรียนชั้นประถมศึกษาปีที่ 6.** วิทยานิพนธ์ปริญญามหาบัณฑิต สาขาวิชาหลักสูตรและการสอน บัณฑิตวิทยาลัย มหาวิทยาลัยบูรพา, 2544.

อรัญญา รัตนประภาศิริ. **การพัฒนาความสามารถทางไวยากรณ์ภาษาอังกฤษ : กรณีศึกษาการใช้คำ**

**สรรพนามของนักเรียนชั้นมัธยมศึกษาตอนปลายโรงงานหนองคำวิทยาคม จังหวัดขอนแก่น.** วิทยานิพนธ์ปริญญามหาบัณฑิต สาขาภาษาอังกฤษ บัณฑิตวิทยาลัย มหาวิทยาลัยราชภัฎเลย, 2550.

อรทัย บุญช่วย.**รายงานการวิจัยเรื่องความพึงพอใจต่อการเรียนการสอนวิทยาศาสตร์ของนักเรียน**

 **ระดับชั้นมัธยมศึกษาตอนต้น โรงเรียนสาธิตมหาวิทยาลัยรามคำแหง.**กรุงเทพฯ :

 มหาวิทยาลัยรามคำแหง, 2544.

อนันต์ โปดำ.**การสร้างและหาประสิทธิภาพของเอกสารประกอบการสอน วิชางานวัดละเอียดช่างยนต์ (2101-2114).**สำหรับนักเรียนระดับประกาศนียบัตรวิชาชีพ.สตูล:วิทยาลันเทคนิคสตูล, 2554.

อุทัยพรรณ สุดใจ.**กิจกรรมผู้เรียน.**[ออนไลน์].แหล่งที่มา

 htt://nongna005.multiply.com/journal/22, 2545.

**ภาษาอังกฤษ**

Duane, Jame . **Individualized - Program and materials. Englewood Cliffs**.New Jersey :

 Educational Technology, 1973.